title: গোপালপুর গণহত্যা

text: পাবনায় পাকিস্তানি সেনাবাহিনীর ২৫তম পদাতিক বাহিনী স্থানীয়দের কাছ থেকে নিয়ন্ত্রণ ছিনিয়ে নিতে গিয়ে ব্যাপক ক্ষয়ক্ষতির সম্মুখীন হয়। ফলশ্রুতিতে, তারা রাজশাহীর ব্যাটেলিয়ন সদরদফতর থেকে জনবল ও রসদের যোগান চায়। মেজর রাজা আসলাম পাবনা এসে পৌঁছেন, কিন্তু রাজশাহীর দিকে পশ্চাদপসারণ করতে বাধ্য হন। তাদের বিচলন ব্যাহত হয় স্থানীয় বাহিনীর সাথে সংঘর্ষের ফলে। স্থানীয় বাঙালি বাহিনী অবরোধক স্থাপন করে এবং নাটোরের ধানাইদহে একটি সেতু ধ্বংস করে আক্রমণ প্রতিহত করতে। গোপালপুর রেলফটকে স্থানীয় স্টেশনকর্তা রেলওয়ে বগিসমূহ দিয়ে অবরোধক তৈরি করেন।


title: গোপালপুর গণহত্যা

text: মার্চের ৩০ তারিখে, পাকিস্তানি সেনাবাহিনী ওয়ালি ময়না গ্রামের কাছে যাত্রাবিরতি নেয়ার কালে বাঙালি যোদ্ধাদের একটি দল তাদের আক্রমণ করে স্থানীয় সাঁওতালদের সাহায্য নিয়ে। স্থানীয়দের কাছে ময়নার যুদ্ধ নামে পরিচিত এই সংঘর্ষে চল্লিশজন বাঙালি যোদ্ধা নিহত হন। যদি-ও পাকিস্তানিদের ক্ষয়ক্ষতির পরিমাণ কম ছিল, তদাপি তাদের মনোবলে ছেদ পড়ে।


title: গোপালপুর গণহত্যা

text: রাতে পাকিস্তানিরা ছোট ছোট উপদলে বিভক্ত হয়ে পালানোর চেষ্টা করে। পরবর্তী দিন, তাদের অনেকেই স্থানীয় বাঙালিদের হাতে ধরা পড়ে; অন্যতম ছিল নিয়ন্ত্রণকারী কর্মকর্তা মেজর আসলাম। সেনাদের স্থানীয় বাঙালি বাহিনীর নেতা ও উত্তরবঙ্গ চিনিকলের সাধারণ ব্যবস্থাপক অবসরপ্রাপ্ত লেফটেন্যান্ট আনোয়ারুল আজিম এর বাড়িতে নিয়ে যাওয়া হয়। সংক্ষিপ্ত বিচারকার্যের পরে লালপুর এসএস পাইলট উচ্চ বিদ্যালয় মাঠে পাকিস্তানি সেনাসদস্যদের গুলি করে মেরে ফেলা হয়।


title: গোপালপুর গণহত্যা

text: বাঙালি প্রতিরোধের উত্তরে, রাজশাহী অবস্থিত পাকিস্তানি সেনাবাহিনীর সদরদফতর থেকে স্থলপথে ও আকাশপথে শক্তিদল দ্রুত প্রেরণ করে। সেনাবাহিনী ত্বরিতগতিতে পাবনা, ঈশ্বরদী ও নাটোরের নিয়ন্ত্রণ গ্রহণে সক্ষম হয়। ৫-ই মে, ১৯৭১ তারা গোপালপুর পৌঁছায় এবং বাঙালিদের শক্ত ঘাঁটি চিনিকল দখল করে ফেলে। প্রায় ২০০ বাঙালি জনগণ যারা মূলত চিনিকলের কর্মচারী ছিল, সবাইকে জড়ো করা হয় ও মুক্তিযোদ্ধাদের সম্পর্কে জিজ্ঞাসাবাদ করা হয়। যোদ্ধাদের নেতা অবসরপ্রাপ্ত লে. আনোয়ারুল আজিম সেনাবাহিনীর হাতে ধরা দেন এবং অনুরোধ করেন যেন নিরীহ লোকজনকে ছেড়ে দেয়া হয়। সেনারা লে. আজিম ও তার পরিবারকে গুলি করে। বন্দী কর্মচারীদের চিনিকলের ভিতরে একটি পুকুরের সামনে লাইনে দাঁড় করানো হয় এবং গুলি করে মারা হয়। গুলিবিদ্ধ ২০০ জন বন্ধীর মাঝে মাত্র চারজন- আবদুল জলিল শিকদার, খরশেদ আলম, আবুল হোসেইন, ইমাদ উদ্দিন এবং ইঞ্জিল সর্দার বাঁচতে সক্ষম হন।


title: গোপালপুর গণহত্যা

text: মৃতদেহগুলোকে পুকুরে নিক্ষেপ করা হয়। যুদ্ধ পরবর্তী সময়ে পুকুরটির নামকরণ করা হয় 'শহীদসাগর।' গোপালপুর রেলওয়ে স্টেশনের নাম পরিবর্তন করা হয় 'আজিমনগর স্টেশন,' অবসরপ্রাপ্ত লে. আজিমের স্মরণে।


title: গোপালপুর গণহত্যা

text: ১৫ ডিসেম্বর, ২০০৯ তারিখে প্রকাশিত দৈনিক প্রথম আলোর "বধ্যভূমি থেকে ফেরা তাঁরা চারজন" শীর্ষক রিপোর্টে প্রত্যক্ষদর্শী খন্দকার জালাল আহমেদের ভাষ্যে,


title: গোপালপুর গণহত্যা

text: "১৯৭১ সালের ৫ মে সকাল সাড়ে ১০টায় দায়িত্ব পালন করছিলাম। দুজন পাকিস্তানি সেনা আমার দুই পাশে এসে দাঁড়াল। একজন পিঠে রাইফেল ঠেকিয়ে বলল, ‘ইয়ে বাঙালি, মিটিং মে চল’। এ সময় মাথায় সাদা রুমাল বাঁধা মঞ্জুর ইমান নামের একজন অবাঙালি কর্মচারী বাঙালিদের শনাক্ত করে দিচ্ছিল। এর মধ্যে মিলের কর্মকর্তা অবসরপ্রাপ্ত লেফটেন্যান্ট আনোয়ারুল আজিমকেও ধরে আনা হয়। একজন পাকিস্তানি সেনা কর্মকর্তা আজিমকে বলে, ‘কিসনে মেজর আসলামকে মারা হায়’? তিনি বলেন, জানি না। আজিম এ সময় হানাদারদের সঙ্গে তর্ক শুরু করেন। পরে নরপশুরা আমাদের মিলের অফিসার্স কোয়ার্টারের পুকুরঘাটে নিয়ে সারিবদ্ধভাবে দাঁড় করায়। কয়েক মিনিটের মধ্যে ঘাতকদের ১৩টি স্বয়ংক্রিয় এলএমজি একসঙ্গে আমাদের ওপর গর্জে ওঠে। মুহূর্তের মধ্যে পুকুরঘাট লাশের স্তূপে পরিণত হয়। মৃত্যুর কোলে ঢলে পড়েন মিলে কর্মরত প্রায় ২০০ শ্রমিক কর্মকর্তা-কর্মচারী। মৃত্যু নিশ্চিত করতে আমাদের বেয়নেট দিয়ে খুঁচিয়ে পানির মধ্যে গড়িয়ে দেয় পাকিস্তানি সেনারা। একসময় জ্ঞান ফিরে পেয়ে দেখি, আমার মাথাটা ঘাটের ওপর এবং দেহের অর্ধেক অংশ পানির মধ্যে ডুবে আছে। লাশের স্তূপের মধ্যে উল্টে-পাল্টে জীবন্ত কাউকে খুঁজছিলেন আমার সহকর্মী মেহমান আলী। বুঝলাম, তিনিই আমাকে লাশের স্তূপ থেকে উদ্ধার করেছেন। বহু কষ্টে উঠে বসতেই দেখতে পেলাম, পাশে পড়ে আছে ছোট ভাই মান্নানের লাশ। হত্যার আগে ও আমাকে পালিয়ে যেতে বলেছিল।”


title: গোপালপুর গণহত্যা

text: এ রিপোর্টে আরো বলা হয়,


title: গোপালপুর গণহত্যা

text: "জালাল আহমেদ জানান, ব্রাশফায়ারের আগ মুহূর্তে মান্নান নামের মিলের এক হিসাব সহকারী শায়িত অবস্থায় মাথাটা সামান্য উঁচু করে পবিত্র কোরআন পাঠ করছিলেন। তাঁকে দেখে হানাদারেরা বলে, ‘তুম মৌলবি হু? ছোড় দাও।’ তখন তিনি বলেন, ‘আমি একা যাব না। সবাইকে ছাড়।’ হানাদারেরা তখন মান্নানকে পৈশাচিক নির্যাতন চালিয়ে গুলি করে হত্যা করে। মিলের প্রশাসনিক কর্মকর্তা পুকুরে অর্ধেক ডুবন্ত অবস্থায় কোরআন তেলাওয়াত করছিলেন। পরে পাকিস্তানি সেনারা তাঁকে বাঁশ দিয়ে পিটিয়ে হত্যা করে।"


title: তায়াম্মুম

text: ইসলামের বিধান অনুসারে, তায়াম্মুম () হল অযু বা গোসলের বিকল্প স্বরূপ বালি, মাটি বা ধূলা দিয়ে পবিত্রতা অর্জনের একটি পন্থা। পবিত্র পানি অলভ্য হলে, কতগুলো নিয়ম অনুসরণ করে তায়াম্মুম করতে হয়।


title: তায়াম্মুম

text: তায়াম্মুমের নিয়ত করে বিসমিল্লাহ বলে তায়াম্মুম শুরু করতে হয়। তায়াম্মুম করার জন্য হাতে মাটি লাগিয়ে নিতে হয়। আঙ্গুল ছড়িয়ে দুই হাত এমনভাবে পাক-পবিত্র মাটির ওপর থাপড়াতে হয় যাতে স্বাভাবিকভাবেই হাতের তালুতে কিছু ধূলা লেগে যায়। অতঃপর উভয় হাত দিযে সমস্ত মুখমণ্ডল মাসেহ করতে হয়। এরপর আবার মাটিতে হাত থাপড়িয়ে ধূলা লাগিয়ে নিয়ে প্রথমে বাম তালু দিয়ে ডান হাত কনুই পর্যন্ত এবং পরে ডান তালু দিয়ে বাম হাত কনুই পর্যন্ত মাসেহ করতে হয়।


title: তায়াম্মুম

text: মৃত ব্যক্তিকে দাফনের পূর্বে গোসল দিতে হয়। তবে প্রয়োজনীয় পানি না-পাওয়া গেলে তায়াম্মুম করাতে হয়।


title: তায়াম্মুম

text: অযু বা গোসলের পরির্বতে নিন্মোক্ত অবস্থায় তায়াম্মুম করতে হয়।


title: তায়াম্মুম

text: তায়াম্মুমের ফরয ৩টি।


title: তায়াম্মুম

text: তায়াম্মুমের সুন্নত ৬টি।


title: তায়াম্মুম

text:
আল্লাহ বলেন,
বাংলায় অনুবাদ-
অতঃপর পানি না পাও, তবে তোমরা পবিত্র মাটি দ্বারা তায়াম্মুম করে নাও-অর্থাৎ, স্বীয় মুখ-মন্ডল ও হস্তদ্বয় মাটি দ্বারা মুছে ফেল। আল্লাহ তোমাদেরকে অসুবিধায় ফেলতে চান না; কিন্তু তোমাদেরকে পবিত্র রাখতে চান এবং তোমাদের প্রতি স্বীয় নেয়ামত পূর্ণ করতে চান-যাতে তোমরা কৃতজ্ঞাতা প্রকাশ কর।


title: তায়াম্মুম

text: এর স্ত্রী আয়েশা (রা:) সংশ্লিষ্ট একটি ঘটনার পরিপ্রেক্ষিতে পানির অভাবে মাটি দিয়ে তায়াম্মুম করার আদেশ জারী হয়।


title: তায়াম্মুম

text: ফরয গোসলের পরিবর্তে তায়াম্মুম করে দেহপবিত্রকরণের বিধান রয়েছে।


title: তায়াম্মুম

text: তায়াম্মুম ভঙ্গের কারণ, অযু ভঙ্গের কারণের আনুরুপ। তাছাড়া পানি সহজল্ভ্য হলে তায়াম্মুম ভেঙ্গে যায়।


title: তায়াম্মুম

text: Lemu, B. A. Islamic Aqidah and Fiqh:A textbook of Islamic Belief and Jurisprudence revised and expanded edition of Tawhid and Fiqh), IQRA' International Educational Foundation, Chicago, 1997.


title: ২০১২ রহস্য

text: ২০১২ এর রহস্য এক সারি পরলোকতত্ত্বিক বিশ্বাসের ধারণ অনুসারে ২১শে ডিসেম্বর ২০১২ সালে আকস্মিকভাবে পরিবর্তন বা রূপান্তরিক ঘটনা ঘটবে। এই তারিখটি একটি মেসোআমেরিকান দীর্ঘ গণনার পঞ্জিকা যা ৫১২৫ বছরের দীর্ঘ চক্রের শেষ তারিখ হিসাবে গণ্য হয়। বিভিন্ন জ্যোতির্বিদ্যা সংক্রান্ত সারিবদ্ধকরণ এবং সংখ্যাতত্ত্বিক সূত্রে এই তারিখ প্রস্তাবিত করা হয়েছে, যদিও মূলধারার পাণ্ডিত্য কাছে কোনটি গ্রহণ করা হয়নি।


title: ২০১২ রহস্য

text: নতুন যুগ এই ক্রান্তিকালের ব্যাখ্যা হল এই যে, তারিখটি একটি সময়ের শুরু নির্দেশ করে যা পৃথিবী এবং এখানকার অধিবাসীদের একটি ইতিবাচক শারীরিক বা আধ্যাত্মিক রূপান্তরের সহ্য করবে, এবং এই ২১শে ডিসেম্বর ২০১২ সাল হবে একটি নতুন যুগের প্রারম্ভ চিহ্ন। অন্যান্যরা ধারণা করে যে, তারিখটি পৃথিবীর অবসান বা অনুরূপ একটি বিপর্যয়কারী ঘটনা চিহ্নিত করে। পৃথিবীর অবসান জন্য প্রেক্ষাপটে প্রস্তাবিত পরবর্তী সোলার ম্যাক্সিমাম আগমনসহ, ছায়াপথের কেন্দ্রে পৃথিবী এবং ব্লাক হোলের মধ্যে মিথষ্ক্রিয়া বা "নিবিরু" নামে একটি গ্রহ সাথে পৃথিবীর সংঘর্ষ অন্তর্ভুক্ত।


title: ২০১২ রহস্য

text: ২১শে ডিসেম্বর ২০১২ তারিখে সম্পর্কে ইন্টারনেট, বই এবং টিভির প্রতিবেদনগুলোর মাধ্যমে প্রচার করা হয়েছে যে এই তারিখে যেকোন গুরুত্বপূর্ণ একটি ঐতিহাসিক ঘটনা ঘটবে অথবা কোন বড় ধরনের বিপর্যয় হবে বলে মনে করছে। এই গুলো মায়া বর্ষপঞ্জিকার একটি চক্র (b'ak'tun) প্রান্তের উপর ভিত্তি করে করা হয়েছে, যদিও প্রাচীন অন্যান্য সভ্যতাগুলোর কাছে থেকেও এই ধরনের ধারণা পাওয়া গিয়েছে। এই ধারনাটি বৈজ্ঞানিক সম্প্রদায় সমর্থন করেন না; ভূপদার্থবিদরাও, জ্যোতির্বিজ্ঞানী


title: ২০১২ রহস্য

text:
মায়ারা বছর গণনা করতো না, ১৮,৯৮০ দিনের (~ ৫২ বছর) চক্রকে স্থান দেওয়ার জন্য উভয় বর্ষপঞ্জিকার তারিখ তাদের মাঝে সংযুক্ত করা হয়েছে, ফলে মোট ৫২ চক্রে রূপান্তরিত হয়েছে। অন্য অতিরিক্ত একটি বর্ষপঞ্জিকা, তথাকথিত লং গুনতি গণনা করতো, অন্যদিকে, মায়ান পুরাণতত্ত্ব অনুসারে বিশ্ব সৃষ্টির তারিখ থেকেই সময় অতিক্রান্ত হচ্ছে ([[১১ই আগস্ট]] ৩১১৪ খ্রীষ্টপূর্বাব্দ [[গ্রেগরিয়ান বর্ষপঞ্জী|গ্রেগরিয়ান বর্ষপঞ্জিকাতে]])। এই বর্ষপঞ্জিকা পূর্ববর্তীর বর্ষপঞ্জিকার মত নয়, অগ্রগতিমূলক ছিল এবং সময়কে ভাগ করা হয়েছে চক্রতে, ১৪৪,০০০ দিনের সময়কালের আবর্তকে (b'ak'tun) না। [[২০শে ডিসেম্বর]] [[২০১২]] ১৩তম b'ak'tun (১২ ১৯ ১৯ ১৭ ১৯ বর্ষপঞ্জিকার আসল স্বরলিপি) শেষ হবে এবং পরবর্তী দিন হতে ১৪তম b'ak'tun (১৩.০.০.০.০) শুরু হবে।[[বিষয়শ্রেণী:মায়া পঞ্জিকা]]
[[বিষয়শ্রেণী:ভবিষ্যৎবাণী]]
[[বিষয়শ্রেণী:সংখ্যাজ্যোতিষবিদ্যা]]
[[বিষয়শ্রেণী:২০১২]]


title: মুস্তাফা নূরউল ইসলাম

text:
মুস্তাফা নূরউল ইসলাম (১ মে, ১৯২৭ - ৯ মে, ২০১৮) হলেন বাংলাদেশী লেখক, গবেষক, ভাষাসৈনিক ও বাংলাদেশের জাতীয় অধ্যাপক। তিনি "সুন্দরম" সাহিত্য পত্রিকার সম্পাদক।
তিনি বাংলাদেশ শিল্পকলা একডেমির প্রতিষ্ঠাতা মহাপরিচালক, বাংলা একাডেমির মহাপরিচালক ও বাংলাদেশ জাতীয় জাদুঘরের চেয়ারম্যানের দায়িত্ব পালন করেন। সাহিত্য ও শিল্পকলায় অবদানের জন্য তিনি ২০১০ সালে স্বাধীনতা পুরস্কার  অর্জন করেন। ২০১১ সালে তাকে জাতীয় অধ্যাপক হিসেবে নিয়োগ দেওয়া হয়। তিনি ‘সুন্দরম’ নামে একটি সাহিত্য পত্রিকা সম্পাদনা করতেন।


title: মুস্তাফা নূরউল ইসলাম

text: মুস্তাফা নূরউল ইসলাম ১৯২৭ সালের ১ মে বগুড়ার মহাস্থানগড় সংলগ্ন চিঙ্গাশপুর গ্রামে জন্মগ্রহণ করেন। তার বাবার নাম সা’দত আলি আখন্দ, তিনি স্বনামখ্যাত লেখক ছিলেন। তাঁর মায়ের নাম রাবেয়া খাতুন। তিনি ছিলেন মা-বাবার জ্যেষ্ঠ সন্তান।


title: মুস্তাফা নূরউল ইসলাম

text:
নূরউল ইসলাম কলকাতা বিশ্ববিদ্যালয় থেকে স্নাতক, ঢাকা বিশ্ববিদ্যায় থেকে স্নাতকোত্তর ও লন্ডন বিশ্ববিদ্যালয় থেকে পিএইচডি ডিগ্রি নিয়েছেন। শৈশব থেকেই সাহিত্য-সাংস্কৃতিক কর্মকাণ্ডের সঙ্গে যোগাযোগ, ছাত্রজীবনে বাম ধারার রাজনীতির সঙ্গে সংযোগ ও ভাষা আন্দোলনে অংশগ্রহণ তাঁর চিন্তা ও কর্মে সুদূরপ্রসারী প্রভাব রেখেছে।
তাঁর কর্মজীবন বিচিত্র, বর্ণাঢ্য। সাংবাদিকতা করেছেন। দৈনিক সংবাদ-এর প্রথম সংখ্যা থেকে যুক্ত ছিলেন সহকারী সম্পাদক হিসেবে। কাজ করেছেন মিল্লাত-এ। শিক্ষকতা করেছেন সেন্ট গ্রেগরিজ কলেজ, পাবনা এডওয়ার্ড কলেজ, করাচি বিশ্ববিদ্যালয়, রাজশাহী বিশ্ববিদ্যালয়, জাহাঙ্গীরনগর বিশ্ববিদ্যালয় ও লন্ডন বিশ্ববিদ্যালয়ে (খণ্ডকালীন)। দায়িত্ব পালন করেছেন শিল্পকলা একাডেমির প্রতিষ্ঠাতা মহাপরিচালক, বাংলা একাডেমির মহাপরিচালক, জাতীয় জাদুঘরের সভাপতি হিসেবে। ১৯৫১ সালে সাংবাদিকতা দিয়ে কর্মজীবন শুরু করেন মুস্তাফা নূরউল ইসলাম। ১৯৫৩-৫৪ থেকে বিশ্ববিদ্যালয়ে অধ্যাপনায় যুক্ত হন তিনি।


title: মুস্তাফা নূরউল ইসলাম

text: প্রবন্ধ, আত্মজীবনী, অনুবাদ, সম্পাদনা মিলিয়ে মুস্তাফা নূরুউল ইসলামের প্রকাশিত গ্রন্থসংখ্যা প্রায় অর্ধশত। সম্পাদনায় যুক্ত থেকেছেন পূর্বমেঘ, অগত্যা, সুন্দরম নামের তিনটি বিখ্যাত পত্রিকার। ১৯৫০-এর দশকে সাম্প্রদায়িক দাঙ্গার সময় আলাউদ্দিন আল আজাদের সঙ্গে যৌথভাবে সম্পাদিত দাঙ্গার পাঁচটি গল্প তাঁর একটি সাড়া জাগানো প্রকাশনা। অধ্যাপনা ও গবেষণার পাশাপাশি টেলিভিশনের অনুষ্ঠান উপস্থাপনাতেও বিশেষ মাত্রা যোগ করেছেন তিনি। দেশ, সংস্কৃতি, ঐতিহ্য, সাহিত্য নিয়ে বিচিত্র বিষয়ে তিনি দীর্ঘকাল ধরে মুক্তধারা, কথামালা, বাঙালির বাংলা নামে অনুষ্ঠান করে আসছেন।


title: মুস্তাফা নূরউল ইসলাম

text: সাহিত্য ও শিল্পকলায় অসাধারণ অবদানের জন্য ২০১০ সালে বাংলাদেশের সর্বোচ্চ বেসামরিক পুরস্কার “স্বাধীনতা পুরস্কার” প্রদান করা হয় তাকে। এছাড়াও তিনি একুশে পদকও লাভ করেছেন।


title: মুস্তাফা নূরউল ইসলাম

text: ২০১৮ সালের ৯ মে রাত সাড়ে ৯ টার দিকে রাজধানীর বসুন্ধরা আবাসিক এলাকায় নিজ বাসভবনে তিনি মৃত্যুবরণ করেন।


title: হিযবুত তাহরীর

text: হিযবুত তাহরীর () (বাংলা ভাষায়: মুক্তির দল) একটি ইসলামী মতাদর্শ ভিত্তিক রাজনৈতিক দল যা পৃথিবীর বিভিন্ন দেশে কার্যক্রম পরিচালনা করে থাকে। বাংলাদেশে ২০০১ সাল হতে আনুষ্ঠানিকভাবে এ দলটি তাদের কার্যক্রম শুরু করে। ২০০৯ সালের অক্টোবর মাসে (২২ শে অক্টোবর) বাংলাদেশের স্বরাষ্ষ্ট্র মন্ত্রণালয় কর্তৃক "জননিরাপত্তার স্বার্থে" -এ কারণ দেখিয়ে এ দলটিকে নিষিদ্ধ করা হয়। দলটি পৃথিবীর অন্য অনেকগুলো দেশেও নিষিদ্ধ ঘোষিত হয়েছে।


title: হিযবুত তাহরীর

text: হিযবুত তাহরীর দলটি নানা কারণে সমালোচিত হয়েছে। সন্ত্রাসের বিরোধিতা আপাতত করলেও সেই বিরোধিতাটুকুকে সাময়িক কৌশল বলে অভিহিত করা হয়েছে। আরো অভিযোগ রয়েছে, এই দলটি সন্ত্রাসকে লালন করা ও উৎসাহিত করার মতো পরিবেশ সৃষ্টি করছে। হিযবুত সাম্প্রদায়িক ঘৃণার বিষয়ে প্রচারণা চালায় বলে অভিযোগ রয়েছে। এছাড়া এটি সন্ত্রাসবাদী আত্মঘাতী বোমাবাজদের শহীদ বলে আখ্যায়িত করে এবং "নতুন ক্রুসেডারদের ধ্বংস করতে হবে" এমন প্রচারণা চালিয়ে থাকে। এসবের মাধ্যমে হিযবুত তাহরীর মুসলিম তরুণদের সন্ত্রাসের দিকে ঠেলে দিচ্ছে বলে অভিযোগ রয়েছে।


title: হিযবুত তাহরীর

text: মুসলিম উম্মাহর মধ্যে ইসলামী খিলাফত ব্যবস্থা প্রতিষ্ঠার লক্ষ্যে ১৯৫৩ সালে এ দল প্রতিষ্ঠিত হয়। ইসলামী খিলাফত হচ্ছে সে ব্যবস্থা যা পৃথিবীতে ইসলামী শরীয়াহ-র বাস্তবায়ন করে থাকে এবং 'দাওয়াত ও যুদ্ধের' মাধ্যমে ইসলাম-কে পৃথিবীর বিভিন্ন সভ্যতার নিকট উপস্থাপন করে থাকে। হিযবুত তাহরীর মনে করে মুসলিম বিশ্বের সকল সমস্যার মূলে রয়েছে উম্মাহর মধ্যে খিলাফত ব্যবস্থার অনুপস্থিতি এবং খিলাফত ব্যবস্থাই হচ্ছে মুসলিম উম্মাহর ঐক্য ও শক্তির প্রতীক।


title: হিযবুত তাহরীর

text: ফিলিস্তিনের জেরুজালেমের শরীয়াহ আদালতের বিচারপতি শায়খ তাকী-উদ্দিন আন-নাবহানী কর্তৃক ১৯৫৩ সালে এ দলের প্রতিষ্ঠা হয়। শায়খ তাকী-উদ্দিন আন-নাবহানী মিশরের আল-আজহার বিশ্ববিদ্যালয় হতে শিক্ষিত একজন স্বয়ংসম্পূর্ন ইসলামী গবেষক (মুজতাহিদ মুতলাক) ছিলেন। প্রতিষ্ঠার পর মধ্যপ্রাচ্য হতে এ দল ধীরে ধীরে আফ্রিকা, ইউরোপ, ইন্দোনেশিয়া, পাকিস্তান, বাংলাদেশসহ পৃথিবীর বিভিন্ন অঞ্চলে ছড়িয়ে পরে।


title: হিযবুত তাহরীর

text:
খিলাফত প্রতিষ্ঠার ইসলামী ফরয দায়িত্ব পালনের লক্ষ্যে হিযবুত তাহরীর সমগ্র বিশ্বে কাজ করে থাকে। এবং এক্ষেত্রে রাসূলুল্লাহ (সা)-এর পবিত্র জীবন থেকে হিযবুত তাহরীর তাদের কর্মপদ্ধতি গ্রহণ করেছে। হিযবুত তাহরীর খিলাফত প্রতিষ্ঠার লক্ষ্যে কোনো ধরণের সশস্ত্র পন্থায় বিশ্বাস করে না। বরং তারা একমাত্র বুদ্ধিবৃত্তিক ও রাজনৈতিক পদ্ধতিতেই কর্মকাণ্ড পরিচালনায় বিশ্বাসী। হিযবুত তাহরীর মনে করে যে যেভাবে রাসূলুল্লাহ (সা) তার মক্কী জীবনে বুদ্ধিবৃত্তিক ও রাজনৈতিক সংগ্রামের মাধ্যমে মদীনায় একটি ইসলামী রাষ্ট্র প্রতিষ্ঠা করেছিলেন, ঠিক সে কর্মপদ্ধতিতেই আবার খিলাফত ব্যবস্থা ফিরে আসবে এবং এটাই এ কাজের ক্ষেত্রে একমাত্র সঠিক কর্মপদ্ধতি।
রাসুলাল্লাহ খিলাফত প্রতিষ্ঠায় ৩টি স্তর অতিক্রম করেন। যথাঃ ১. গোপন দাওয়াত পর্যায় (০-৩ বছর), ২. প্রকাশ্য দাওয়াত পর্যায় (৩-১০ বছর) এবং ৩. নুসরাহ (সামরিক সমর্থন) খোঁজা পর্যায় (১০-১৩ বছর)। হিজবুত তাহরির এই ৩ টি পর্যায়-এ কাজ করে। বর্তমানে এরা পৃথিবীর বিভিন্ন দেশে নুসরাহ (Military Support) খুজছে। তারা বিশ্বাস করে, পৃথিবীর কোনও-না-কোনও মুসলিম দেশের সেনা-বাহিনী তাদের নিরশর্ত সমর্থন দিয়ে ক্ষমতায় বসাবে। তাদের নুসরাহ সংগ্রহের তালিকায় বাংলাদেশ সেনা-বাহিনী-ও রয়েছে, যেটা প্রমানিত হয় ২০১২ সালের জানুয়ারি মাসের সেনা অভুত্থান প্রচেষ্টার মধ্য দিয়ে।


title: হিযবুত তাহরীর

text:
বাংলাদেশসহ বিশ্বের বেশ কয়েকটি দেশে হিযবুত তাহরীরকে নিষিদ্ধ ঘোষণা করা হয়েছে। বেশ কিছু আরব দেশে এটি নিষিদ্ধ। এছাড়া রাশিয়া ও তুরস্কেও এটিকে নিষিদ্ধ করা হয়েছে। মিশরে ১৯৭৪ সালে সরকার উৎখাতের চেষ্টার দায়ে এ দলটিকে নিষিদ্ধ করা হয়।
২০০৭ এর ১২ই সেপ্টেম্বর তারিখে নিউ ইয়র্ক টাইমসে উল্লেখ করা হয়েছে, হিযবুত তাহরীর স্পষ্টভাবে সন্ত্রাসবাদের নিন্দা করে থাকে। কিন্তু বিবিসি ও দ্য গার্ডিয়ানে ডেনমার্কের হিযবুত তাহরীরের সদস্য ফাদি আবদেল লতিফের কর্মকান্ডের উদাহরণ দিয়ে বলা হয়েছে, হিযবুত তাহরীরের সদস্যরা ফিলিস্তিনিদের আত্মঘাতী বোমা হামলাকে ন্যায্য কাজ বলে মনে করে।


title: হিযবুত তাহরীর

text: ডেইলি টেলিগ্রাফে টম হার্পার হিযবুত তাহরীরের লিফলেটের উদাহরণ দিয়েছেন, এসব লিফলেটে বলা হয়েছে, "Your forefathers destroyed the first crusader campaigns. Should you not proceed like them and destroy the new crusaders? ... "Let the armies move to help the Muslims in Iraq, for they seek your help."


title: হিযবুত তাহরীর

text: বিবিসি টিভির প্যানোরামা টিভি সিরিজে দেখানো হয়েছে, আগস্ট ২০০৬ এ হিযবুত তাহরীরের আন্তর্জাতিক নেতা আতা আবু রাশতা কাষ্মীরের হিন্দু ধর্মাবলম্বী, চেচনিয়ার রুশ, এবং ইসরাইলের ইহুদীদের হত্যা ও ধ্বংস করার জন্য হিযবুত তাহরীর সদস্যদের আহবান জানাচ্ছেন।


title: হিযবুত তাহরীর

text: অন্যান্য সমালোচকদের মতে হিযবুত তাহরীরের মুখে সন্ত্রাসের বিরোধিতা করলেও গোপনে সন্ত্রাসের উপযুক্ত সময় আসার জন্য অপেক্ষা করছে, এবং এই দলটির প্রচারণার কারণে সশস্ত্র সংঘাতের পরিবেশ সৃষ্টি হচ্ছে। লেখক অলিভিয়ের রয় এর মতে, "the Hizb ut-Tahrir position against the launching of jihad is purely tactical. The organization believes that the time has not yet come for jihad, but that it is a compulsory duty for any Muslim." গ্লোবালসিকিউরিটি ডট অর্গ নামের বিশ্লেষক সংস্থার মতে, হিযবুত তাহরীর হলো একটি মৌলবাদী গুপ্ত সংস্থা যা সন্ত্রাসবাদের পৃষ্ঠপোষক। আপাতত সন্ত্রাসের বিরোধী হলেও এরা জিহাদ বা ধর্মযুদ্ধের প্রচারণা চালাচ্ছে।


title: ব্যাংকক ডেঞ্জারাস (২০০৮-এর চলচ্চিত্র)

text: ব্যাংকক ডেঞ্জারাসা () হচ্ছে ২০০৮ সালে মুক্তিপ্রাপ্ত একটি অপরাধ চলচ্চিত্র। এটির চিত্রনাট্য লিখেছেন ও পরিচালনা করেছেন প্যাং ভ্রাতৃদ্বায়, এবং মূল ভূমিকায় অভিনয় করেছেন অভিনেতা নিকোলাস কেজ। এটি একই নামের ও পরিচালকের নির্মিত ১৯৯৯ সালে মুক্তিপ্রাপ্ত ছবিটির পুনঃনির্মাণ। এটি একটি থাই চলচ্চিত্র, যার পুনঃনির্মাণ স্বত্ত্ব কিনে নিয়েছে নিকোলাস কেজের প্রযোজনা প্রতিষ্ঠান স্যাটার্ন ফিল্মস। এটি ব্যাংককে "বিগ হিট ইন ব্যাংকক" নামে পরিচিত, এবং সেই সাথে "টাইম টু কিল" নামেও। থাইল্যান্ডের রাজধানী ব্যাংককে ২০০৬ সালের আগস্ট মাসে এ ছবির চিত্রায়নের কাজ শুরু হয়।


title: ব্যাংকক ডেঞ্জারাস (২০০৮-এর চলচ্চিত্র)

text: এই ছবি নির্মাণে অর্থসংস্থান করে ইনিশিয়াল এন্টারটেইনমেন্ট গ্রুপ। এই সংস্থা লায়ন্স গেটের সাথে যৌথভাবে ছবিটির উত্তর আমেরিকা পরিবেশন স্বত্ত্ব ক্রয় করে। ৫ সেপ্টেম্বর, ২০০৮-এ চলচ্চিত্রটি উত্তর আমেরিকায় মুক্তি পায়।


title: উত্তর আয়ারল্যান্ড

text: উত্তর আয়ারল্যান্ড যুক্তরাজ্যের একটি গঠনমূলক রাষ্ট্র। দেশটি আয়ারল্যান্ড দ্বীপের উত্তর ভাগে অবস্থিত। বেলফাস্ট দেশটির রাজধানী।


title: শহীদপাড়া বধ্যভূমি

text: শহীদপাড়া পাবনার ঈশ্বরদী উপজেলার বাঘাইলে অবস্থিত। বাংলাদেশের মুক্তিযুদ্ধ চলাকালে ২৩ এপ্রিল, ১৯৭১ তারিখে পাকিস্তান সেনাবাহিনীর আক্রমণে শহীদপাড়া বধ্যভূমিতে নিহত হন ২৩ জন বাঙালি।


title: শহীদপাড়া বধ্যভূমি

text: এ হত্যাযজ্ঞ থেকে পালিয়ে প্রাণে বাঁচেন আলতাব আলী।


title: শহীদপাড়া বধ্যভূমি

text: ১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়,


title: শহীদপাড়া বধ্যভূমি

text: তিনি (আলতাব আলী) জানান, রাত তিনটায় পাকিস্তানি সেনারা অতর্কিত এসে এলাকা ঘিরে ফেলে। এ সময় অনেকে পালিয়ে যায়, কয়েকজন পালানোর চেষ্টা করলে রাজাকার সবুর আলী কৌশলে সবাইকে একত্র করে হানাদারদের খবর দেয়। পাকিস্তানি সেনারা বিভিন্ন ঘরে ঢুকে স্বর্ণালংকার, টাকা-পয়সা লুট করে ও সবাইকে টাকা-পয়সা সম্পর্কে জিজ্ঞাসাবাদ করে। এ সময় আলতাব আলীর খালা তাঁর কাছে টাকা থাকার কথা বলে আলতাবকে নিয়ে পালিয়ে যান। এদিকে গুলি করে সবাইকে মেরে ফেলা হয়। মাহতাব হারান তাঁর ছোট ভাই আইয়ুব আলী, ভাইয়ের স্ত্রী মনোয়ারা, তাঁদের এক ছেলে ও এক মেয়েকে।


title: থানাপাড়া বধ্যভূমি

text: থানাপাড়া রাজশাহীর চারঘাট উপজেলার পদ্মাপাড়ে অবস্থিত। ১৩ এপ্রিল, ১৯৭১ তারিখে শহীদপাড়া বধ্যভূমিতে পাকিস্তানি সেনাবাহিনীর আক্রমণে নিহত হন প্রায় ৪০০ বাঙালি।


title: থানাপাড়া বধ্যভূমি

text: এ হত্যাযজ্ঞে গুলিবিদ্ধ হয়েও প্রাণে বেঁচে যান আবদুর রউফ।


title: থানাপাড়া বধ্যভূমি


title: থানাপাড়া বধ্যভূমি

text: সেদিনের ঘটনার বর্ণনা দিতে গিয়ে তিনি (আবদুর রউফ) বলেন, ‘হানাদারদের হত্যাযজ্ঞ থেকে প্রাণে বাঁচতে এলাকার সহস্রাধিক নারী-পুরুষ ঘর থেকে বেরিয়ে পদ্মাপাড়ে জমায়েত হয়। এমন সময় খবর পেয়ে পাকিস্তানি সেনারা এসে সবার হাত বেঁধে লাইনে দাঁড় করায়। একপর্যায়ে হানাদারেরা এলোপাতাড়ি গুলিবর্ষণ শুরু করলে কিছুক্ষণের মধ্যে সবাই মারা যায়। পাকিস্তানি সেনারা শেষ গুলিটি করে আমাকে। গুলিটি আমার ডান হাতের বাহু ও কাঁধে লাগে। গুলি খেয়ে লাশের স্তূপের মধ্যে পড়ে যাই। পরে পাকিস্তানি সেনারা লাশগুলো জ্বালানোর কথা বলে পেট্রল আনতে যায়। এই ফাঁকে আমি ওঠে দৌড়ে নদীতে ঝাঁপ দিই। নদী থেকে পেট্রল ঢেলে আগুন দিয়ে লাশগুলো জ্বালিয়ে দিতে দেখি।


title: আবু ওসমান চৌধুরী

text: লে. কর্নেল (অব.) আবু ওসমান চৌধুরী (জন্মঃ ১ জানুয়ারি, ১৯৩৬) বাংলাদেশের মুক্তিযুদ্ধের একজন সেক্টর কমাণ্ডার। শহীদ জননী জাহানারা ইমামকে আহ্বায়ক করে মুক্তিযুদ্ধের চেতনায় বিশ্বাসী দেশের বিশিষ্ট বুদ্ধিজীবী, রাজনীতিক, সাংবাদিক, কবি, সাহিত্যিক, সাংস্কৃতিক ব্যক্তিত্বসহ বিভিন্ন পেশাজীবীদের নিয়ে ১০১ সদস্যবিশিষ্ট 'একাত্তরের ঘাতক দালাল নির্মূল কমিটি'র অন্যতম সদস্য ছিলেন তিনি। তিনি বর্তমানে চাঁদপুর জেলা পরিষদে প্রশাসকের দায়িত্ব পালন করছেন।


title: আবু ওসমান চৌধুরী

text: আবু ওসমান চৌধুরী ১৯৩৬ সালের ১ জানুয়ারি চাঁদপুর জেলার ফরিদগঞ্জ থানার মদনেরগাঁও গ্রামের চৌধুরী পরিবারে জন্মগ্রহণ করেন৷ তাঁর বাবার নাম আব্দুল আজিজ চৌধুরী এবং মায়ের নাম মাজেদা খাতুন৷ নিজ গ্রাম মদনেরগাঁওয়ের ফ্রি প্রাইমারি স্কুলে প্রাথমিক শিক্ষা লাভ করেন৷ ১৯৪৫ সালে পার্শবর্তী গ্রামে মানিকরাজ জুনিয়র হাই স্কুলে পঞ্চম শ্রেণীতে ভর্তি হন৷ চান্দ্রা ইমাম আলী উচ্চ বিদ্যালয় ও কলেজ থেকে ১৯৫১ সালে প্রথম বিভাগে এসএসসি পাশ করেন৷ পরে ঢাকা কলেজে বিজ্ঞান বিভাগে এইচএসসি ভর্তি হন তিনি৷ কিন্তু ভাষা আন্দোলনে সক্রিয় অংশগ্রহণ, শারীরিক অসুস্থতা ও পারিবারিক নানা সমস্যার কারণে ঢাকা কলেজে এইচএসসি সম্পন্ন করতে পারেন নি তিনি৷ পরে ১৯৫৪ সালে চাঁদপুর সরকারি কলেজ থেকে এইচএসসি ও ১৯৫৭ সালে কুমিল্লা ভিক্টোরিয়া কলেজ থেকে তিনি বিএ পাস করেন।


title: আবু ওসমান চৌধুরী

text: ১৯৫৭ সালে আবু ওসমান ঢাকা এয়ারপোর্টে 'এয়ারপোর্ট অফিসার' হিসেবে নিয়োগ লাভ করেন৷ এই পদের প্রশিক্ষণে থাকাকালীনই তিনি সেনাবাহিনীতে কমিশনের জন্য প্রদত্ত পরীক্ষায় পাস করায় আন্তবাহিনী নির্বাচন বোর্ডে উপস্থিত হবার জন্য আহ্বান পান৷ ১৯৫৮ সালের জানুয়ারি মাসে তিনি তত্‍কালীন পশ্চিম পাকিস্তানের কোহাটে অবস্থিত অফিসার্স ট্রেনিং স্কুলে (ওটিএস) যোগ দেন৷ সেখানে ৯ মাসের কঠিন প্রশিক্ষণের পর ১৯৫৮ সালের ১৩ সেপ্টেম্বর তিনি পাকিস্তান সেনাবাহিনীতে কমিশনপ্রাপ্ত হন৷ ১৯৬৮ সালের এপ্রিল মাসে তিনি মেজর পদে পদন্নতি লাভ করেন৷


title: আবু ওসমান চৌধুরী

text: মুক্তিযুদ্ধ চলাকালে আবু ওসমান চৌধুরী পাকিস্তান সেনাবাহিনীর একজন মেজর পদে কুষ্টিয়ায় কর্মরত ছিলেন। অপারেশন সার্চলাইট-এর সংবাদ পেয়ে ২৬শে মার্চ সকালে বেলা ১১টায় তিনি চুয়াডাঙার ঘাঁটিতে পৌঁছে পাকিস্তান সেনাবাহিনীর বিরুদ্ধে বিদ্রোহ ঘোষণা করেন এবং মুক্তিযুদ্ধে সসৈন্য যোগ দেন। এর আগে ১৯৭১ সালের ৬ মার্চ আবু ওসমান চৌধুরী পদ্মা মেঘনার ওপারে কুষ্টিয়া থেকে বরিশাল জেলা পর্যন্ত বিস্তীর্ণ এলাকাকে দক্ষিণ-পশ্চিম রণাঙ্গণ নামকরণ করে সে রণাঙ্গণের অধিনায়কত্ব গ্রহণ করেন৷ পরে ১৯৭১ সালের ১০ এপ্রিল বাংলাদেশ সরকার তাঁকে দক্ষিণ পশ্চিমাংসের আঞ্চলিক কমান্ডার হিসেবে নিযুক্ত করেন৷ মে মাসের শেষার্ধে প্রধান সেনাপতি এম এ জি ওসমানী দক্ষিণ-পশ্চিম রণাঙ্গনকে দুই ভাগ করে ৮নং ও ৯নং সেক্টরদ্বয় গঠন করেন এবং ৮ নং সেক্টরের দায়িত্বে আবু ওসমানকে নিয়োগ করা হয়৷ প্রাথমিকভাবে সে সময় ওই সেক্টরের অপারেশন এলাকা ছিল কুষ্টিয়া, যশোর, খুলনা, বরিশাল, ফরিদপুর ও পটুয়াখালী জেলা৷ মে মাসের শেষে অপারেশন এলাকা সংকুচিত করে কুষ্টিয়া ও যশোর, খুলনা জেলা সদর, সাতক্ষীরা মহকুমা এবং ফরিদপুরের উত্তরাংশ নিয়ে এই এলাকা পুনর্গঠন করা হয়৷ এই সেক্টরের প্রধান ছিলেন আবু ওসমান চৌধুরী এবং পরে মেজর এম এ মঞ্জুর৷


title: পাকিস্তান সেনাবাহিনী

text:
পাকিস্তান সেনাবাহিনী (উর্দু: "পাক ফৌজ")
পাকিস্তান সেনাবাহিনী পাকিস্তানের সামরিক বাহিনীর অংশ। ১৯৪৭ সালে ভারত বিভাগের সময়ে ভারতীয় সেনাবাহিনীর একাংশ হতে এই বাহিনী গঠিত হয়।
International Institute for Strategic Studies (IISS) এর মতে ২০১০ সালে পাকিস্তান সেনাবাহিনীর কার্যকর সেনা সংখ্যা ৫৫০,০০০ জন এবং সংরক্ষিত ট্রুপসের সংখ্যা প্রায় ৫০০,০০০ জন। .পাকিস্তানের সংবিধানে সামরিক পরিকল্পনার একটি উল্লেখ থাকলেও তা কখনও বাস্তবায়িত হয়নি।


title: পাকিস্তান সেনাবাহিনী

text: এই বাহিনীর প্রাথমিক লক্ষ্যগুলি হল: বহিঃশত্রুর হাত থেকে দেশকে রক্ষা করা, আভ্যন্তরিন শান্তি ও নিরাপত্তা রক্ষা করা। । ১৯৪৭ সালে প্রতিষ্ঠার পর থেকে এই বাহিনী বিমানবাহিনী এবং নৌবাহিনী একত্রে তিনটি যুদ্ধে জড়িয়েছে। যেগুলো প্রতিবেশী ভারত এবং আফগানিস্তানের সীমান্তবর্তী এলাকায় সংঘটিত হয়।


title: পাকিস্তান সেনাবাহিনী

text: ১৯৪৭ সাল হতে আজ পর্যন্ত পাকিস্তান সেনাবাহিনী তিনটি পাক-ভারত যুদ্ধ, একটি অঘোষিত যুদ্ধ (কার্গিল যুদ্ধ), এবং বাংলাদেশের মুক্তিযুদ্ধে অংশ নেয়। এর মধ্যে ১৯৬৫ সালের পাক ভারত যুদ্ধ ব্যতীত সব কয়টিতেই এই সেনাবাহিনী পরাজিত হয়।


title: পাকিস্তান সেনাবাহিনী

text:
১৯৭১ সালের বাংলাদেশের মুক্তিযুদ্ধ চলাকালে পাকিস্তান সেনাবাহিনী ও তার স্থানীয় সহযোগী রাজাকার বাহিনী, আল বদর ও আল শামস এর হাতে ৩০ লাখ সাধারণ মানুষের প্রাণহানী ঘটে । যুদ্ধ শেষে পাকিস্তান সেনাবাহিনী ১৬ই ডিসেম্বর তারিখে ঢাকার রেসকোর্সে মুক্তিবাহিনী ও ভারতীয় সেনাবাহিনীর সমন্বয়ে গঠিত মিত্র বাহিনীর কাছে আত্মসমর্পন করে। প্রায় ৯৩ হাজার পাকিস্তানী সেনার এই আত্মসমর্পন ছিল ২য় বিশ্বযুদ্ধের পরে সর্ববৃহৎ আত্মসমর্পনের ঘটনা।
দ্বিতীয় বিশ্বযুদ্ধের পর ভারত বিভাজনের সিদ্ধান্ত যখন হয় তখন ব্রিটিশ ভারতীয় সেনাবাহিনীকেও দুই ভাগ করার (একটি পাকিস্তান, অপরটি ভারত) সিদ্ধান্ত গৃহীত হয় ১৯৪৬ সালের ১৯ অক্টোবর। ১৯৪৭ সালের ৩০ জুন ব্রিটিশ সরকার চার লাখ সদস্যের একটি বাহিনী পাকিস্তানের হবে বলে ঘোষণা দেয়। ১৪ই আগস্ট ১৯৪৭ তারিখে পাকিস্তান সেনাবাহিনী ব্রিটিশ জেনারেল ফ্র্যাঙ্ক ওয়ালটার মেসার্ভি'র অধীনে আত্মপ্রকাশ করে।


title: ভারতের মৌলিক অধিকার, নির্দেশাত্মক নীতি ও মৌলিক কর্তব্য

text: মৌলিক অধিকার, রাষ্ট্র পরিচালনার নির্দেশাত্মক নীতি ও মৌলিক কর্তব্য ভারতীয় সংবিধানের তিনটি অংশ। এই তিনটি অংশে নাগরিকদের প্রতি রাষ্ট্রের মৌলিক দায়দায়িত্ব এবং রাষ্ট্রের প্রতি নাগরিকদের কর্তব্যগুলির বিশদ ব্যাখ্যা দেওয়া হয়েছে। এই অংশগুলি সরকারি নীতিনির্ধারণ ও নাগরিকদের আচার-আচরণের ক্ষেত্রে একটি সাংবিধানিক অধিকার পত্রের ভূমিকা পালন করে। এই অংশ তিনটি ১৯৪৭ থেকে ১৯৪৯ সালের মধ্যবর্তী সময়ে গণপরিষদে রচিত মূল সংবিধানের অত্যন্ত গুরুত্বপূর্ণ তিনটি অংশ বলে বিবেচিত হয়।


text: "মৌলিক অধিকার" হল সকল নাগরিকের মানবাধিকারের মূলভিত্তি। সংবিধানের তৃতীয় খণ্ডে বর্ণিত এই অধিকারগুলি জাতি, জন্মস্থান, ধর্ম, বর্ণ, বিশ্বাস ও লিঙ্গ নির্বিশেষে সমভাবে প্রযোজ্য। এই অধিকারগুলি আদালতে বিচারযোগ্য। তবে এগুলির উপর কিছু নির্দিষ্ট বিধিনিষেধও আরোপ করা যায়।


text: "রাষ্ট্র পরিচালনার নির্দেশাত্মক নীতি" হল সরকার কর্তৃক আইন প্রণয়নের নীতি-সংক্রান্ত নির্দেশিকা। সংবিধানের চতুর্থ খণ্ডে বর্ণিত এই নীতিগুলি আদালতে বিচারযোগ্য নয়। তবে আশা করা হয়, সরকার পরিচালনার মৌলিক নির্দেশিকার যে আদর্শগুলির উপর এই নীতিগুলি প্রতিষ্ঠিত, আইনের রূপদান ও প্রণয়নের সময় সরকার সেগুলি মেনে চলবে।


text: "মৌলিক কর্তব্য" হল সকল নাগরিকের নৈতিক দায়দায়িত্ব। এগুলির উদ্দেশ্য, দেশের জনগণের মধ্যে দেশাত্মবোধ জাগরিত করা এবং দেশের ঐক্য রক্ষা করা। সংবিধানের চতুর্থ-ক খণ্ডে বর্ণিত এই কর্তব্যগুলি দেশের প্রতিটি ব্যক্তি ও জাতির প্রতি প্রযোজ্য। নির্দেশাত্মক নীতিগুলির মতোই এগুলিও আদালতে বিচারযোগ্য নয়।


text: ভারতীয় সংবিধানে সাংবিধানিক অধিকারগুলি অন্তর্ভুক্তির অনুপ্রেরণা ইংল্যান্ডের বিল অফ রাইটস, মার্কিন যুক্তরাষ্ট্রের বিল অফ রাইটস, ফ্রান্সের মানব ও নাগরিক অধিকারসমূহের ঘোষণাপত্রের মতো আদর্শস্থানীয় ঐতিহাসিক দলিলগুলি।


text: ১৯১৯ সালে ব্রিটিশ সরকার দমনমূলক রাওলাট আইন জারি করে। এই আইন মোতাবেক পুলিশকে বিনা পরোয়ানায় খানাতল্লাশি, বাজেয়াপ্তকরণ, গ্রেফতার ও আটকের অধিকার দান করা হয়; সভাসমিতির উপর নিষেধাজ্ঞা জারি হয়; এবং গণমাধ্যমের কণ্ঠরোধ করা হয়। এই আইনের প্রতিবাদে ১৯২০-এর দশকে ভারতে একটি গণআন্দোলন সূচিত হয়। এই আন্দোলনের পরিপ্রেক্ষিতে ১৯২৮ সালে ভারতের রাজনৈতিক দলগুলির প্রতিনিধিদের একটি সর্বদলীয় সম্মেলনে ভারতের জন্য সাংবিধানিক সংস্কারের প্রস্তাব রাখে। এরপর মতিলাল নেহরুর নেতৃত্বাধীন এগারো সদস্যবিশিষ্ট এই কমিটি ভারতীয় সংবিধানের একটি আনুষ্ঠানিক রূপরেখা তুলে ধরে। ভারতের জন্য অধিরাজ্য মর্যাদা বা ডোমিনিয়ন স্ট্যাটাস এবং সর্বজনীন ভোটাধিকারের ভিত্তিতে নির্বাচন অনুষ্ঠানের দাবির পাশাপাশি এই কমিটি মৌলিক অধিকারের রক্ষাকবচ, ধর্মীয় ও জাতিগত সংখ্যালঘুদের প্রতিনিধিত্ব ও সরকারি ক্ষমতার সীমাবদ্ধকরণেরও দাবি জানায়।


text: ১৯৩১ সালে ভারতীয় জাতীয় কংগ্রেসের করাচি অধিবেশনে মৌলিক নাগরিক অধিকারের সংজ্ঞা ও এই অধিকার রক্ষার সপক্ষে প্রস্তাব গ্রহণ করে। অধিকারের মধ্যে অন্তর্ভুক্ত ছিল ন্যূনতম মজুরির মতো আর্থ-সামাজিক অধিকার এবং অস্পৃশ্যতা ও ভূমিদাসপ্রথা বিলোপের প্রস্তাবনাও। ১৯৩৬ সালে সমাজতন্ত্রের আদর্শে উদ্বুদ্ধ হয়ে কংগ্রেস নেতৃবৃন্দ সোভিয়েত সংবিধানে কথিত নাগরিকদের মৌলিক অধিকারের ধারণাটির উদাহরণ গ্রহণ করে। এই অধিকার সেদেশে সমষ্টিগত দেশাত্মবোধ জাগরণের একটি পন্থা হিসেবে ব্যবহৃত হত।


text: স্বাধীন ভারতে সংবিধান রচনার দায়িত্ব অর্পিত হয়েছিল রাজেন্দ্র প্রসাদের সভাপতিত্বে নির্বাচিত সদস্যদের নিয়ে গঠিত ভারতের গণপরিষদের উপর। গণপরিষদ ভীমরাও রামজি আম্বেডকরের নেতৃত্বে একটি সংবিধান খসড়া কমিটি গঠন করে। সংবিধান রচনার কাজ চলাকালীন ১৯৪৮ সালের ১০ ডিসেম্বর রাষ্ট্রসংঘ সাধারণ সভা বিশ্ব মানবাধিকার সনদটি ঘোষণা করে। এই ঘোষণাপত্রে সকল সদস্য রাষ্ট্রকে নিজ নিজ সংবিধানে উক্ত অধিকারগুলি অন্তর্ভুক্ত করার আহ্বান জানানো হয়। ১৯৪৯ সালের ২৬ নভেম্বর সংবিধান প্রস্তাব গৃহীত হওয়ার অব্যবহিত পূর্বে সংবিধানের চূড়ান্ত খসড়ায় মৌলিক কর্তব্য ও নির্দেশাত্মক নীতিগুলি সংযোজিত হয়; অন্যদিকে ১৯৭৬ সালে সংবিধানের ৪২তম সংশোধনী আইন বলে মৌলিক কর্তব্যগুলি সংবিধানের অন্তর্ভুক্ত হয়। মৌলিক অধিকার, নির্দেশাত্মক নীতি ও মৌলিক কর্তব্যগুলিতে সংশোধন আনতে হলে ভারতীয় সংসদে সংবিধান সংশোধনী প্রস্তাব আনতে হয় এবং এই প্রস্তাবকে সংসদের উভয় কক্ষে দুই-তৃতীয়াংশ সংখ্যাগরিষ্ঠতা অর্জন করতে হয়।


title: আহমদ রফিক

text: আহমদ রফিক (জন্ম: ১২ সেপ্টেম্বর, ১৯২৯) বাংলাদেশের একজন মুক্তমনা সাহিত্য ও সাংস্কৃতিক ব্যক্তিত্ব। তিনি একাধারে কবি, প্রবন্ধকার ও গবেষক। কবি রবীন্ত্রনাথ ঠাকুর বিষয়ে গবেষণা তাঁর বিশেষ কৃতিত্ব। টেগোর রিসার্চ ইনস্টিটিউট তাঁকে রবীন্দ্রত্ত্বাচার্য উপাধিতে ভূষিত করে। ব্যক্তি জীবনে তিনি এজকন চিকিৎসক।


title: আহমদ রফিক

text: জন্মস্থান ও জন্মতারিখ : ব্রাহ্মণবাড়িয়ার সরাইল উপজেলার শাহবাজপুর,১২ই সেপ্টেম্বর ১৯২৯। পিতা আবদুল হামিদ; মাতা : রহিমা খাতুন; স্ত্রী : ডা. এস. কে রুহুল হাসিন। শিক্ষা : প্রবেশিকা : নড়াইল মহকুমা হাই স্কুল (১৯৪৭); উচ্চ মাধ্যমিক (বিজ্ঞান) : হরগঙ্গা কলেজ, মুন্সীগঞ্জ (১৯৪৯); স্নাতক (চিকিৎসা বিজ্ঞান) : ঢাকা মেডিকেল কলেজ (১৯৫৮)। পেশা : সাহিত্যকর্ম।


title: মিরপুর

text: মিরপুর ঢাকা শহরের একটি থানা। এর উত্তরে পল্লবী থানা, দক্ষিণে মোহাম্মদপুর থানা, পূর্বে কাফরুল ও পল্লবী থানার একাংশ এবং পশ্চিমে সাভার উপজেলা দিয়ে ঘেরা।


title: মিরপুর

text: মোঘল আমলের ঢাকার অনেক আভিজাত লোকের নামের আগে মীর শব্দটি ব্যবহৃত হতো। ধারণা করা হয় কোন মীরের ভূ সম্পত্তির অন্তর্গত ছিল এলাকাটি, যা পরে মীরপুর বা মিরপুর নামে পরিচিতি লাভ করে।


title: মিরপুর

text:
প্রায় ১,২০,৩২৯ টি বসতবাড়ি নিয়ে সমগ্র মিরপুরের আয়তন ৫৮.৬৬ বর্গ কিলোমিটার।
মিরপুর এ কাজীপাড়া,শেওড়াপাড়া,সেনপাড়া ও সেকশন ১,২,৬,৭,১০,১১,পল্লবী,১২,১৩ রয়েছে। শেরে বাংলা জাতীয় স্টেডিয়াম এই মিরপুর অবস্থিত । এ ছাড়া নোবেল জয়ী প্রতিষ্ঠান গ্রামীণ ব্যাংক এখানে রয়েছে, রয়েছে জাতীয় চিড়িয়াখানা ।


title: মিরপুর

text: ২০১১ সালে বিশ্বকাপ ক্রিকেট শেরে বাংলা জাতীয় স্টেডিয়ামে হয়েছিল ।


title: মিরপুর

text: মিরপুর ও তার বিভিন্ন এলাকার নামকরণ এবং এর ভূমিরুপ আমাদের প্রাচীনত্ত অন্বেষনে দিক নির্দেশনা দিতে পারে। মিরপুরের ভূমিরুপ প্লাইস্টোসিন উঁচু ভূমির একটি ধারা এবং মিরপুর চিড়িয়াখানা এলাকা এবং সেনপাড়া পর্বতা থেকে শুরু করে দক্ষিণ-পূর্বে বর্তমান কাঁঠালবাগান পর্যন্ত প্লাইটোসিন যুগের সমতল ভূমির চিহ্ন বহন করছে (হক:২০১০)। ঢাকার প্রচীন উঁচুভূমি বলতে বুঝায় মিরপুর চিড়িয়াখানার উঁচু ভূমি ও সেনপাড়া পর্বতা থেকে পূর্ব-দক্ষিণে কাঁঠালবাগান পর্যন্ত উঁচু ভূমি, লালমাটিয়ার উঁচু ভূমি এবং লালবাগ থেকে নারায়ণগঞ্জ জেলার কুতুবপুর ইউনিয়ন পর্যন্ত উঁচু থেকে ক্রমশ ঢালু নিম্নভূমি অঞ্চল। ঢাকার এই বৈচিত্র্যময় ভূমি কাঠামোই ঢাকার অতীত ইতিহাসকে বৈচিত্র্যময়তা প্রদান করেছিল। বিচিত্র এই ভূমিরূপ সম্ভবত গুপ্ত পূর্ববর্তী সময় থেকেই মানুষ বিভিন্ন প্রয়োজনে ব্যবহার করে আসছিল (হক:২০১০), যেখানে সম্ভবত মিরপুরেরও একটি গুরুত্বপূর্ণ অবস্থান ছিল।


title: মিরপুর

text: ‘মীর’ শব্দটি একটি উপাধি যা সুলতানী ও মোগল উভয় সময়ই বিভিন্ন প্রশাসনিক বা দাপ্তরিক নামের সঙ্গে ব্যবহৃত হতো (শাহনাওয়াজ:২০০৪)। আবার শব্দের শেষে পুর বা পুরা যুক্ত করে নাম মুসলিম আমলে উৎপত্তির সাক্ষ্য বহন করে (করিম:২০০৩)। সুতরাং মিরপুর নামকরণটি কোনসময়ের তা নিয়ে বিতর্ক থেকে যায়। ‘কাজীপাড়া’ নামটি মুসলমান শাসনামলের বলে মনে হয়, তবে সময়কাল সংক্রান্ত কোন সিদ্ধান্তে আমরা পৌঁছাতে পারি না। সেক্ষেত্রে গাবতলীর কোটবাড়ি, দিয়াবাড়ি, দড়িয়াঘাট, পাইকপাড়া, সেনপাড়া পর্বতা প্রভৃতি নামগুলির বিশ্লেষণ গুরুত্বের দাবি রাখে। ‘কোটবাড়ি’ কোনভাবেই মুসলিম যুগের শব্দ বা প্রশাসনিক একক নয়। ‘কোটবাড়ি’ নামটি প্রশাসনিক কাঠামোর সঙ্গে যুক্ত। অতীতে দুর্গকে কোট/গড় (ক্ষুদ্র দুর্গ বিশেষ) বলা হতো (হক:২০১০)। এদেশে ছোট বড় নদীর গতিপথে অসংখ্য কোটবাড়ি বা কোন স্থানের নামের সঙ্গে কোট/গড় নাম যোগ করে স্থান নাম পাওয়া যায়, যেমন মহাস্থানগড় দুর্গনগরী এদের মধ্যে অন্যতম। ঢাকা মহানগর এলাকায় যে তিনটি এমন ক্ষুদ্র দুর্গের অস্তিত্বের কথা জানা যায়, তাদের মধ্যে মিরপুর ও গাবতলী বাসস্ট্যাণ্ড-এর মাঝামাঝি এক জায়গায় কোটবাড়ি এবং এর পাশে দিয়াবাড়ি, দরিয়াঘাট নামগুলো পাওয়া যায়। এই নামগুলো সম্ভবত প্রাচীন এবং তা সুলতানী পূর্বযুগের বলে ধারণা করা যায়। কারণ সুলতানী যুগ থেকে ধরে বর্তমান পর্যন্ত কখনো এখানে কোটবাড়ির মতো গুরুত্বপূর্ণ প্রশাসনিক অবকাঠামো গড়ে উঠেছিল বলে কোন ঐতিহাসিক দলিল থেকে জানা যায় না।


title: মিরপুর

text: কোটবড়ি বর্তমানে গাবতলীর পর্বতা সিনেমা হলের ঠিক পিছনে তুরাগ নদীর তীরে অবস্থিত। তুরাগ নদীর প্রবাহধারা বর্তমানে একটি খালের মত দেখালেও আদতে এটি ছিল একটি বিশাল নদী। সাভারের বিরুলিয়া ছিল এর উত্তর তীর এবং মিরপুরের উঁচু ভূমি ছিল এর দক্ষিণ তীর। সম্ভবত এই বিশালতার কারণেই এখানকার স্থানের নাম হয়েছে দিয়াবাড়ি এবং দরিয়াঘাট। ড. হকও একই মত পোষণ করেন। তুরাগ নদীর উপর প্রশাসনিক নিয়ন্ত্রণ রাখার লক্ষ্যে এবং এই নদী পথে গমনাগমনকারী নৌযানগুলো থেকে খাজনা আদায় ও নিরাপত্তা প্রদানের বিষয়ে এই স্থানটির (কোটবাড়ির অবস্থান) উপযোগিতা অনস্বীকার্য। অতীতে নদীপথসমূহে অবস্থিত কোটগুলো ছিল একেবারে নদীর পাড়ে, আকৃতি ছিল অনেকটা আয়তাকার। কেবলমাত্র নদীর দিক ছাড়া বাকী তিন দিকে পার্শ্ববর্তী এলাকার মাটি কেটে উঁচু করা হতো। নিম্নভূমি এলাকার কাঁচা সড়কের মত এর দেয়াল উচুঁ করা হতো, আর মাটি কাটার কারণে তিন দিক দিয়েই থাকত পরিখার মতো। ফলে কোটের চারিদিকেই ছিল পানির প্রবাহ। মীরপুর কোটবাড়ি এলাকার চারপাশে ছিল গভীর পরিখা যা ৮০-র দশকেও দৃশ্যমান ছিল (হক:২০১০)। কোটবাড়ি এলাকার সামান্য পূর্বদিকে একটি জায়গার নাম ‘পাইকপাড়া’। ‘পাইক’ শব্দের অর্থ হচ্ছে সৈন্য, বিশেষত হিন্দু সৈন্যবাহিনীকে ‘পাইক বাহিনী’ বলা হতো। সুলতান ইলিয়াস শাহ সর্বপ্রথম এ বাহিনীর ব্যবহার করেন (শাহনাওয়াজ:২০০৪)। এবং ‘পাড়া’ শব্দের অর্থ হচ্ছে লম্বাটে মহল্লা। প্রাচীনকাল থেকেই সৈন্যদের পাইক বলে অভিহিত করা হতো, এমনকি সুলতানী ও মোগল যুগে সৈন্যদের পাইক বলে অভিহিত করা হতো। সুতরাং পাইকপাড়ার পাইক কোন সময়ের নির্ণয় করা কঠিন। মিরপুরে শাহ আলী (রঃ) একজন সুফি ছিলেন। কোন তথ্যপ্রমাণে তিনি সৈন্যবাহিনী রেখেছিলেন বলে জানা নেই (হক:২০১০)। বাংলার সুলতানগণ ঢাকার এই অংশ ব্যবহার করেছিলেন কিংবা মোগল শাসকগণ ঢাকার এই অংশে কোন সামরিক কর্মকান্ড পরিচালনা করেছিলেন বলেও প্রমাণ পাওয়া যায় না। ফলে পাইকপাড়া নামটি সম্ভবত প্রাচীন এবং যেহেতু কোটবাড়ির ঠিক সন্নিকটেই পাইকপাড়ার অবস্থান এ দু'য়ের সাথে সম্পর্কিত হওয়াটাই স্বাভাবিক। প্রাচীন হলেও আবার কোন যুগের? মৌর্য, গুপ্ত নাকি পাল বা সেন সেই প্রশ্নও উঠে। পাইকপাড়ার পাশেই রয়েছে সেনপাড়া পর্বতা। এই সেন যদি সেনবংশীদের সেন হয় তবে ধরে নিতে হবে যে এই পাইকপাড়া অন্তত সেন যুগের। কিন্তু ড. হক দেখিয়েছেন এ সেনপাড়া পর্বতা এবং পাইকপাড়া সেন শাসনামলের নয় (হক:২০১০)। উপরন্তু তিনি যুক্তি তর্ক উপস্থাপন করে বলেছেন যে সম্ভবত এখানে গুপ্তপূর্ববর্তী সময়কাল থেকেই এই এলাকার বৈচিত্রময় ভূমিরুপের কারণে এখানে মনুষ্য বসতি থাকার প্রবল সম্ভনা রয়েছে যা খ্রিষ্টীয় ৫ম শতকের সমসাময়িক হতে পারে।


title: মিরপুর

text: ঢাকার মিরপুর এলাকার মধ্যে অনেকগুলো এলাকা অন্তর্ভু্ক্ত রয়েছে। প্রতিটি এলাকার নামকরণের আবার আলাদা আলাদা ইতিহাস রয়েছে। মিরপুরের একটি অংশ জঙ্গালাকীর্ণ ও মাটির টিলার মত স্থান ছিল। সেই কারনে এলাকাটি পর্বতা নামে পরিচিত ছিল। আবার অন্য একটি অংশে সেন পদবীধারী হিন্দুদের বসবাস ছিল। সেই স্থানটি সেনপাড়া বা সেন পর্বতা নামে পরিচিতি লাভ করেছে। মিরপুরের একটি অংশে কাজী পরিবার বা কাজী উপাধিধারীগণ বাস করতো। তাই সে এলাকার নাম হয় কাজীপাড়া। আবার একটি এলাকায় অনেক শেওড়াগাছ ছিল। সেই এলাকাটি শেওড়াপাড়া নামে পরিচিতি পায়। এভাবেই মীরপুরের বিভিন্ন এলাকার নাম বিভিন্ন প্রেক্ষাপট অনুযায়ী রাখা হয়েছে।


title: মিরপুর

text:
১৯৭১ এর ৩১ জানুয়ারি মিরপুর পাকহানাদার থেকে মুক্ত হয়। ৩১ জানুয়ারি মিরপুর মুক্ত দিবস।
Survey of Pakistan ১৯৫২ সালে প্রকাশিত ঢাকার একটি মানচিত্রে (দানী; ২০০৯: মানচিত্র-৫) মিরপুরের অবস্থান চিহ্নিত করা না গেলেও বর্তমান মিরপুর রোডটিকে নির্দেশ করা যায়। সম্ভবত এটি একটি উপরাস্তা ছিল। সুতরাং তৎকালীন সময়ে বর্তমান মিরপুরে বসতির অবস্থান ছিল কিন্তু এটি তৎকালীন রাজধানীর অন্তর্ভুক্ত ছিল না। এছাড়া বৃহত্তর মিরপুরের বিভিন্ন স্থানে বিশেষত গাবতলী, বাগবাড়ি, হরিরামপুর, আমিন বাজার প্রভৃতি স্থানে প্রচুর পরিমাণে উপনিবেশকালের স্থাপনার চিহ্ন পাওয়া যায়। ১৯০৫ সালে বঙ্গভঙ্গের সময় ঢাকাকে প্রাদেশিক রাজধানী করা হয়। এসময়কারও ঢাকার কোন মানচিত্রে মিরপুরের অবস্থান দেখানো হয়েছে বলে জানা যায় না।


title: মিরপুর

text: প্রায় দেড়শ বছর পেছনে ফিরে তাকালে দেখা যাবে, ১৭৬৫ সালের ঢাকা ও তার পার্শ্ববর্তী এলাকার একটি মানচিত্রে সাভারের অবস্থান দেখানো হয়েছে (দানী; ২০০৯: মানচিত্র-১)। এখানেই প্রথম মিরপুরের অবস্থান সম্পর্কিত একটি প্রচ্ছন্ন ইঙ্গিত পাওয়া যায়। অন্যদিকে প্রদত্ত মানচিত্রটিতে খেয়াল করলে দেখা যাবে বিরুলিয়া এবং জহুরাবাদ এর অবস্থান নির্দিষ্ট করা আছে। উল্লেখ্য যে, বর্তমানে মিরপুর হরিরামপুর এলাকার পেছনে একটি জহুরাবাদের অস্তিত্ব লক্ষণীয় এবং তার পাশে তুরাগ নদীর বাঁধ এবং নদীর অন্যপাড়ে বিরুলিয়া গ্রাম।


title: নাজমুল হক

text: মেজর নাজমুল হক (১ আগস্ট, ১৯৩৮ - ২৭ সেপ্টেম্বর, ১৯৭১) বাংলাদেশের মুক্তিযুদ্ধের একজন সেক্টর কমান্ডার ছিলেন। তাঁর ডাকনাম টুলু। তিনি ৭নং সেক্টরের সেক্টর কমান্ডার হিসেবে দায়িত্ব পালন করেন।


title: নাজমুল হক

text: মেজর নাজমুল হক ১৯৩৮ সালের ১ আগস্ট চট্টগ্রামের লোহাগাড়ার আমিরাবাদ গ্রামে জন্মগ্রহণ করেন। তাঁর বাবা অ্যাডভোকেট হাফেজ আহমদ, মা জয়নাব বেগম। তিনি কৃতিত্বের সঙ্গে কুমিল্লার পেশোয়ারা পাঠশালা থেকে ম্যাট্রিকুলেশন ও ঢাকার জগন্নাথ কলেজ থেকে উচ্চমাধ্যমিক পাস করেন। ঢাকা আহসান উল্লাহ ইঞ্জিনিয়ারিং কলেজে (বর্তমানে বুয়েট) দ্বিতীয় বর্ষে পড়ার সময়ই যোগ দেন পাকিস্তান সেনাবাহিনীতে। ১৯৬২ খ্রিস্টাব্দের ১৪ অক্টোবর আর্টিলারী কোরে কমিশন লাভ করেন।


title: নাজমুল হক

text: মুক্তিযুদ্ধের সময় নাজমুল হক পাকিস্তান সেনাবাহিনীতে মেজর পদে দায়িত্বপ্রাপ্ত ছিলেন। তিনি রাজশাহী জেলা, পাবনা জেলা, বগুড়া জেলা এবং দিনাজপুর জেলার অংশবিশেষ নিয়ে গড়ে ওঠা ৭ নং সেক্টরের কমান্ডার পদে ১৯৭১ এর এপ্রিল থেকে অগাস্ট মাস পর্যন্ত দায়িত্ব পালন করেছেন।তরংগপুর ছিল তাঁর হেডকোয়ার্টার।তাঁর সেক্টরে তিনি গেরিলা যুদ্ধ পরিচালনা করতেন এবং মুক্তিবাহিনীকে প্রশিক্ষণ দিতেন যারা প্রথাগত সামরিক প্রশিক্ষণপ্রাপ্ত ছিলো না।প্রায় পনের হাজার মুক্তিযোদ্ধা এ সেক্টরে যুদ্ধ করেছেন। বীরশ্রেষ্ঠ ক্যাপ্টেন মহিউদ্দীন জাহাঙ্গীর তাঁর অধীনেই যুদ্ধ করেন।


title: নাজমুল হক

text: ১৮ মার্চ, ১৯৭১ তারিখে মেজর নাজমুল হককে নওগাঁয় ৭ ইপিআর উইংয়ের অধিনায়ক করে পাঠানো হয়। ২৫ মার্চ, ১৯৭১ এ পাকিস্তানি বাহিনীর বর্বর অপারেশন সার্চলাইট শুরু হলে পরদিন স্বাধীন বাংলার পতাকা উত্তোলন করে নওগাঁ মহকুমাকে শত্রুমুক্ত স্বাধীন বাংলার অংশ ঘোষণা করেন তিনি। স্থানীয় যুবকদের হাতে তিনি তুলে দেন অস্ত্র। স্বেচ্ছাসেবক যুবকদের নিয়ে গঠন করেন ইপিআর মুজাহিদ বাহিনী। সেই বাহিনীর অধিনায়ক হিসেবে প্রথমেই তিনি নওগাঁ ও বগুড়ার পাকিস্তানি হানাদারদের ক্যাম্প দখল করে শত্রুমুক্ত করেন গোটা বগুড়া জেলা। ২৮ মার্চ, ১৯৭১ তারিখে তাঁর বাহিনীর দ্বিমুখী আক্রমণে রাজশাহী ক্যান্টনমেন্টে অবরুদ্ধ হয়ে পড়ে হানাদাররা। দিনাজপুরের ধনধনিয়াপাড়ায় ১৮ জুন, ১৯৭১ তারিখে বড় রকমের এক যুদ্ধের পর ওই এলাকা মেজর নাজমুলের বাহিনীর দখলে আসে। এতে ১৪ জন পাকিস্তানি সেনা মারা যায়।


title: নাজমুল হক

text: ১৯৭১ সালের ২৭ সেপ্টেম্বর মেজর নাজমুল হক মিত্রবাহিনীর সঙ্গে উচ্চপর্যায়ের বৈঠক শেষে ভারতের শিলিগুড়ি ক্যান্টনমেন্ট থেকে ফেরার পথে দুর্ঘটনায় প্রাণ হারান। চাঁপাইনবাবগঞ্জের শিবগঞ্জ থানার অন্যতম ঐতিহাসিক স্থাপনা ছোট সোনা মসজিদ এর প্রাঙ্গনে মেজর নাজমুল হকের সমাধি রয়েছে। তাঁর মৃত্যুর পর মেজর কাজী নুরুজ্জামানকে ৭ম সেক্টরের নতুন সেক্টর কমান্ডার হিসেবে নিয়োগ দেয়া হয়।


title: নাজমুল হক

text: ১. দৈনিক প্রথম আলো, "স্মরণ মুক্তিযুদ্ধের বীর মেজর নাজমুল" নাসির উদ্দিন হায়দার, ২৭.০৯.২০০৯


title: হেমায়েত উদ্দিন

text: হেমায়েত উদ্দিন (৩ ডিসেম্বর ১৯৪১ - ২২ অক্টোবর ২০১৬) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। তাঁর নেতৃত্বে বৃহত্তর ফরিদপুর অঞ্চলে ১৯৭১ সালে বাংলাদেশের মুক্তিযুদ্ধে হেমায়েত বাহিনী পাকিস্তানী হানাদারদের বিরুদ্ধে অংশ নেয়। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: হেমায়েত উদ্দিন

text: হেমায়েত উদ্দিন ১৯৪১ সালের ৩ ডিসেম্বর গোপালগঞ্জের কোটালীপাড়া উপজেলার টুপুরিয়া গ্রামে জন্মগ্রহণ করেন। তার পিতার নাম শেখ আবদুল করিম এবং মা সখিনা বেগম।


title: হেমায়েত উদ্দিন

text: হেমায়েত উদ্দিন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন। ১৯৭১ সালের মার্চের মাঝামাঝি থেকে ছুটিতে ছিলেন। মুক্তিযুদ্ধ শুরু হলে তিনি বিভিন্ন বাহিনীতে প্রশিক্ষণপ্রাপ্ত কয়েকজনকে নিয়ে একটি ছোট দল গঠন করেন। তাঁদের নিয়ে বিভিন্ন স্থানে পাকিস্তান সেনাবাহিনীর বিরুদ্ধে প্রতিরোধযুদ্ধ করেন।


title: হেমায়েত উদ্দিন

text: ১৯৭১ সালের ২৫শে মার্চের রাতের পর ২৯শে মার্চ তারিখে ঢাকার জয়দেবপুর সেনানিবাসে অবস্থানরত পাঞ্জাবি সৈন্যদের বিরুদ্ধে দ্বিতীয় ইস্ট বেঙ্গল রেজিমেন্টের বিদ্রোহী সৈন্য এবং কর্মকর্তাগণ মুক্তিযুদ্ধকে সংগঠিত করার জন্য দেশের বিভিন্ন অঞ্চলে ছড়িয়ে পরেন। বিদ্রোহী সৈন্যদের অন্যতম ব্যান্ডপার্টির হাবিলদার হেমায়েত উদ্দিন কয়েকজন সৈন্যকে নিয়ে ফরিদপুরে আসেন। এ সময় ফরিদপুরের স্থানীয় জনগণের সহযোগিতায় তিনি পাকিস্তান সৈন্যদের প্রতিহত করলে বেশ কিছুদিন ফরিদপুর পাক সৈন্য মুক্ত থাকে। কিন্তু ঢাকা থেকে আধুনিক অস্ত্রসস্ত্রসহ পাকিস্তান সৈন্য ফরিদপুর গেলে হেমায়েত উদ্দিন সঙ্গীদের নিয়ে ২৮ শে এপ্রিল নিজ গ্রাম কোটালিপাড়ার টুপুরিয়ায় সরে আসেন। এ সময় স্থানীয় রাজাকারেরা তাকে আত্মসমর্পন না করলে তার ছেলে এবং স্ত্রীকে ধরে নিয়ে যাওয়ার হুকমী প্রদান করে। হুমকীর খবর শুনে হেমায়েতের স্ত্রী আত্মহত্যা করেন। হেমায়েত সেখান থেকে সরে গিয়ে স্থানীয় নেতৃবৃন্দের সহায়তায় মুক্তিবাহিনী গড়ে তোলেন। তিনি এবং তার সঙ্গীরা কোটালিপাড়া থানা আক্রমণ করে প্রচুর অস্ত্র নিজেদের দখলে নেয়।


title: হেমায়েত উদ্দিন

text: কিছুদিনের মধ্যেই হেমায়েতের মুক্তিযোদ্ধাদের দলটি একটি বিরাট বাহিনীতে রূপ নেয়। এ বাহিনীতে সশস্ত্র মুক্তিযোদ্ধার সংখ্যা ছিল সর্বমোট ৫,৫৫৮ জন। এ বাহিনীর যুদ্ধক্ষেত্র বরিশালের উত্তরাঞ্চল, খুলনা-বাগেরহাট ও যশোরের কালিয়া সহ গোপালগঞ্জ এবং মাদারীপুরের পশ্চিমাংশ পর্যন্ত বিস্তৃত হয়। হেমায়েত বাহিনী পরিচালনার জন্য বিভিন্ন রাজনৈতিক দলের নেতৃবৃন্দের সমন্বয়ে একটি পরিচালনা কমিটি গঠন করা হয়েছিল। এ বাহিনী ৪২টি দলে বিভক্ত ছিল। প্রতিটি দলে কমান্ডার, সহকারী কমান্ডার নিযুক্ত করা হয়েছিল। তবে কেন্দ্রীয় ভাবে বিভিন্ন এলাকায় অভিযান পরিচালিত হত। মুক্তিযুদ্ধের শুরুতে কোটালিপাড়ার জহরেরকান্দি হাই স্কুলে মুক্তিযোদ্ধাদের প্রশিক্ষণ কেন্দ্র স্থাপন করা হয়। হেমায়েত বাহিনীর মধ্যে বিচার বিভাগও ছিল। নিয়ম-শৃঙ্খলা ভঙ্গের কারণে ২ জন গ্রুপ কমান্ডার সহ মোট ৬ জন মুক্তিযোদ্ধাকে মৃত্যুদন্ড দেওয়া হয়েছিল।


title: হেমায়েত উদ্দিন

text: তাঁর নেতৃত্বে ৩ ডিসেম্বর, ১৯৭১ তারিখে হেমায়েত বাহিনী গোপালগঞ্জের কোটালীপাড়ায় প্রায় ৫০০ পাকিস্তানি সেনাকে পরাস্ত করে এই এলাকা শত্রুমুক্ত করে। ২ ডিসেম্বর রাতে ২৪ জন সাব কমান্ডার নিয়ে তিনি সিদ্ধান্ত নেন চূড়ান্ত আক্রমণের।


title: হেমায়েত উদ্দিন

text: ২২শে অক্টোবর শনিবার সকাল ৬টা ১০ মিনিটে হৃদরোগে আক্রন্ত হয়ে তিনি ঢাকার ন্যাশনাল হার্ট ফাউন্ডেশন হাসপাতালে মৃত্যুবরণ করেন। কোটালীপাড়ার টুপুরিয়া নামক গ্রামে প্রতিষ্ঠিত হেমায়েত বাহিনী জাদুঘর প্রঙ্গণে ২৪শে অক্টোবর তাকে সমাহিত করা হয়।


title: টাঙ্গাইল সদর পানির ট্যাঙ্ক বধ্যভূমি

text: এই বধ্যভূমিটি টাঙ্গাইল জেলা সদরের পানির ট্যাঙ্কের পাশে অবস্থিত।


title: টাঙ্গাইল সদর পানির ট্যাঙ্ক বধ্যভূমি

text: মুক্তিযুদ্ধ চলাকালে হানাদার বাহিনী টাঙ্গাইল সার্কিট হাউসে অবস্থান নিয়ে শুরু করে হত্যাযজ্ঞ। রাজাকার-আলবদরদের সহায়তায় টাঙ্গাইল ও আশপাশের বিভিন্ন জেলা থেকে মুক্তিকামী মানুষ ও মুক্তিযোদ্ধাদের ধরে আনা হতো এই সার্কিট হাউসে। সেখানে নির্যাতন চালানোর পর সার্কিট হাউসের পেছনে জেলা সদর পানির ট্যাংকের পাশে নির্জন স্থানে নিয়ে তাঁদের হত্যা করা হতো।


title: টাঙ্গাইল সদর পানির ট্যাঙ্ক বধ্যভূমি

text: দৈনিক প্রথম আলো, "সংরক্ষণের উদ্যোগ নেই", টাঙ্গাইল অফিস, ১৯.১২.২০০৯


title: খন্দকার আজিজুল ইসলাম

text: খন্দকার আজিজুল ইসলাম বীর বিক্রম একজন বীর মুক্তিযোদ্ধা।


title: খন্দকার আজিজুল ইসলাম

text: খন্দকার আজিজুল ইসলাম টাঙ্গাইল জেলার মির্জাপুর থানার বানিয়ারা গ্রামে জন্মগ্রহণ করেন। মুক্তিযুদ্ধের সময় ঢাকা কলেজে বিএ দ্বিতীয় বর্ষের ছাত্র ছিলেন তিনি।


title: খন্দকার আজিজুল ইসলাম

text: খন্দকার আজিজুল ইসলাম দুই নম্বর সেক্টরের সদর দপ্তর মেলাঘরে ১৯৭১ সালের জুন মাসের মাঝামাঝি বাংলাদেশ সেনাবাহিনীর অফিসার হিসেবে নির্বাচিত হন। প্রশিক্ষণ শেষে ৯ অক্টোবর তিনি সেকেন্ড লেফটেন্যান্ট হিসেবে কমিশন্ড হন। তাঁর পোস্টিং হয় নবম ইস্ট বেঙ্গল রেজিমেন্ট।


title: খন্দকার আজিজুল ইসলাম

text: সেকেন্ড লে. খন্দকার আজিজুল ইসলাম ২২ নভেম্বর, ১৯৭১ সালে এই চন্দ্রপুর যুদ্ধে সম্মুখ লড়াইয়ে শাহাদাৎবরণ করেন।


title: খন্দকার আজিজুল ইসলাম

text: মুক্তিযুদ্ধে তাঁর আত্মদানের স্বীকৃতি স্বরূপ তাঁকে বীর বিক্রম উপাধিতে ভূষিত করা হয়।


title: খন্দকার আজিজুল ইসলাম

text: দৈনিক প্রথম আলো, "বীর যোদ্ধার বীরগাথা", মেজর (অব) কামরুল হাসান ভূঁইয়া, ২২.১১.২০০৯


title: চন্দ্রপুর যুদ্ধ

text: চন্দ্রপুর যুদ্ধ ২২ নভেম্বর, ১৯৭১ সালে কসবা এবং ইমামবাড়ী রেলস্টেশনের মাঝামাঝি পূর্বদিকে সীমান্তের কাছাকাছি অবস্থিত চন্দ্রপুরে সংঘটিত হয়।


title: চন্দ্রপুর যুদ্ধ

text: চন্দ্রপুরে পাকিস্তানের শক্তিশালী ঘাঁটি ছিলো। ভারতীয় চার কোর কমান্ডার লে. জেনারেল সগত সিং, ২৩ মাউন্টেন ডিভিশনের জিওসি মেজর জেনারেল আর ডি হীরা এবং ৭৩ মাউন্টেন ব্রিগেডের কমান্ডার ব্রিগেডিয়ার তুলি কে ফোর্স এর ভারপ্রাপ্ত কমান্ডার মেজর আবদুস সালেক চৌধুরী এবং নবম ইস্ট বেঙ্গল রেজিমেন্ট এর অধিনায়ক মেজর আইনউদ্দিনকে চন্দ্রপুর দখল করার নির্দেশ দেন। মেজর সালেক ও মেজর আইনউদ্দিন প্রস্তুতি ও সামর্থ্যের কথা বিবেচনা করে তীব্র আপত্তি জানান। তাঁরা সদ্যগঠিত ব্যাটালিয়নটি নিয়ে শক্ত প্রতিরক্ষার ওপর আক্রমণকে আত্মঘাতী হবে বিবেচনা করে কিছুদিন সময় চান। এর প্রত্যুত্তরে ব্রিগেডিয়ার তুলি তাঁদের যোদ্ধা হিসেবে যোগ্যতা নিয়ে প্রশ্ন তুললে মেজর সালেক ও মেজর আইনউদ্দিন মর্যাদা রক্ষার্থে সম্মত হন।


title: চন্দ্রপুর যুদ্ধ

text: কল্পনাপ্রসূত ও অবাস্তব এ আক্রমণ পরিকল্পনা প্রণয়নের জন্য পরে ব্রিগেডিয়ার তুলিকে কোর্ট মার্শাল করে চাকরিচ্যুত করা হয়।


title: নবম ইস্ট বেঙ্গল রেজিমেন্ট

text: ৯ অক্টোবর, ১৯৭১ সালে চতুর্থ ইস্ট বেঙ্গল রেজিমেন্ট এর এক কোম্পানি পুরোনো সৈনিক, ইপিআর, আনসার, মুজাহিদ আর গণযোদ্ধাদের নিয়ে নবম ইস্ট বেঙ্গল রেজিমেন্ট গঠিত হয়।


title: নবম ইস্ট বেঙ্গল রেজিমেন্ট

text: প্রথম অধিনায়ক মেজর মোহাম্মদ আইনউদ্দিন।


title: শরীফ ইমাম

text: শরীফ ইমাম শহীদ জননী জাহানারা ইমাম এর স্বামী ও শহীদ শাফি ইমাম রুমী বীর বিক্রমের পিতা।


title: শরীফ ইমাম

text: শরীফ ইমামের ৩০ অক্টোবর, ১৯২৫ সালে জন্মগ্রহণ করেন। তাঁর আদিনিবাস নীলফামারী জেলায় ডোমার উপজেলার খাটুরিয়া গ্রামে। রংপুর শহরের মুন্সিপাড়ায় তাঁর পৈতৃক আবাস ছিলো। তাঁর পিতা মোহাম্মদ আলী ছিলেন পেশায় আইনজীবী।


title: শরীফ ইমাম

text: শরীফ ইমামের জন্মের দুই বছর পর তাঁর মা মারা যান। মাতৃহারা চারটি সন্তানকে লেখাপড়ার দায়িত্ব নেন তাঁর পিতা।


title: শরীফ ইমাম

text: ১৯৪৮ সালে ৯ আগস্ট তিনি জাহানারা ইমামের সঙ্গে বিবাহবন্ধনে আবদ্ধ হন। তাঁদের দুই পুত্রসন্তান শাফী ইমাম রুমী ও সাইফ ইমাম জামী।


title: শরীফ ইমাম

text: শরীফ ইমাম রংপুর জিলা স্কুল থেকে ১৯৪২ সালে প্রথম বিভাগে ম্যাট্রিক পাস করেন। তারপর রংপুর কারমাইকেল কলেজ-এ বিজ্ঞান বিভাগে ভর্তি হন। রংপুর কারমাইকেল কলেজ থেকে ১৯৪৪ সালে প্রথম বিভাগে আইএসসি ও কলকাতার শিরপুর ইঞ্জিনিয়ারিং কলেজ থেকে সিভিল ইঞ্জিনিয়ারিং বিভাগে পাস করেন। ডিজাইনে বিভাগে তিনি সোনার মেডেল পান।


title: শরীফ ইমাম

text: ১৯৫০ সালে শরীফ ইমাম ঢাকায় সিএন্ডবিতে ডিজাইন বিভাগে যোগদান করেছিলেন। পরে সরকারি চাকরি ছেড়ে দিয়ে দি ইঞ্জিনিয়ার্স লিমিটেডে যোগদান করেন।


title: শরীফ ইমাম

text: ১৯৭১ সালে মুক্তিযুদ্ধে ইমাম পরিবার সক্রিয় ভূমিকা পালন করে। শরীফ ইমাম ও তাঁর বন্ধু সাজেদুর রহমান খান টাকা সংগ্রহ করে অল্প অল্প করে মুক্তিযোদ্ধাদের জন্য পাঠাতেন। বিভিন্ন প্রয়োজনে মুক্তিযোদ্ধারা শরীফ ইমামের ‘কণিকা’ বাড়িতে আসা-যাওয়া করতেন। জুন মাসের শেষের দিকে দুই নম্বর সেক্টর কমান্ডার মেজর খালেদ মোশাররফ এর একটি চিঠি নিয়ে শাহাদাত চৌধুরী ও হাবিবুল আলম আসেন শরীফ ইমামের বাড়িতে। পাকিস্তানি হানাদার বাহিনীর চলাচল ব্যাহত করার উদ্দেশ্যে খালেদ মোশাররফ তাঁর কাছে বাংলাদেশের ব্রিজ ও কালভার্টের ব্যাপারে তথ্য চেয়ে পাঠান। শরীফ ইমাম ব্রিজের ঠিক কোন কোন পয়েন্টে এক্সপ্লসিভ বেঁধে ওড়ালে ব্রিজ ভাঙবে অথচ কম ক্ষতি হবে অর্থাৎ দেশ স্বাধীন হওয়ার পর সহজে মেরামত করা যাবে, সেভাবে বিস্তারিত তথ্য দিতেন মুক্তিযোদ্ধাদের।


title: শরীফ ইমাম

text: ১৯৭১ সালের ২৯ আগস্ট রুমী ও পরিবারের অন্য সদস্যে সঙ্গে শরীফ ইমামকেও পাকিস্তানি হানাদার বাহিনী বাসা থেকে ধরে নিয়ে যায়। পরবর্তীকালে পাকিস্তানি হানাদার বাহিনী শরীফ ইমামকে অমানুষিক শারীরিক ও মানসিক নির্যাতন করে আহত অবস্থায় ছেড়ে দেয়।


title: শরীফ ইমাম

text: পুত্র রুমীকে উদ্ধার করার জন্য শরীফ ইমাম পাকিস্তান সেনাবাহিনীর কাছে দাক্ষিণ্য কামনা করতে রাজি হননি। এর ফলস্বরূপ পাকিস্তান সেনাবাহিনী গেরিলা মুক্তিযোদ্ধা রুমীকে হত্যা করে।


title: শরীফ ইমাম

text: ১৩ ডিসেম্বর, ১৯৭১ হৃদযন্ত্রের ক্রিয়া বন্ধ হয়ে শরীফ ইমাম মৃত্যুবরণ করেন।


title: শরীফ ইমাম

text: দৈনিক প্রথম আলো, "মুক্তিযুদ্ধের নিভৃত এক সহযাত্রী", প্রশান্ত কর্মকার | তারিখ: ৩০-১০-২০০৯


title: ভি পি সিং

text: ভি পি সিং একজন ভারতীয় সেনা কর্মকর্তা। তিনি মিত্রবাহিনীর হয়ে লড়াই করেন এবং বাংলাদেশের মাটিতে মৃত্যুবরণ করেন।


title: ভি পি সিং

text: ১৯৭১ সালে ভি পি সিং ভারতীয় সেনাবাহিনীর মেজর হিসেবে গুর্খা কোম্পানি কমান্ডার হিসেবে দায়িত্ব পালন করছিলেন।


title: ভি পি সিং

text: ১৯৭১ সালের নভেম্বর মাসে রাধানগর যুদ্ধে মেজর ভি পি সিং ৬৭ জন গুর্খা সেনাসহ নিহত হন।


title: রাধানগর যুদ্ধ

text: রাধানগরের যুদ্ধ বাংলাদেশের মুক্তিযুদ্ধের একটি যুদ্ধ। রাধানগর সিলেটে অবস্থিত। এখানে ১৯৭১ সালে পাকিস্তানীদের একটি শক্তিশালী ঘাঁটি ছিলো। মেজর শাফায়েত জামিল ও লেফটেন্যান্ট নূরুন্নবীর নেতৃত্বে তৃতীয় ইস্ট বেঙ্গল রেজিমেন্টের সেনারা গোলা সমর্থন ছাড়াই আকস্মিক আক্রমণ করে দখল করেন ছোটখেল ও রাধানগর।


title: রাধানগর যুদ্ধ

text: ১৯৭১ সালের ২৬ নভেম্বর মিত্রবাহিনীর ৫/৫ গুর্খা রেজিমেন্ট ব্যাপক আর্টিলারি ফায়ার সমর্থন নিয়ে সিলেটের গোয়াইনঘাট সীমান্তসংলগ্ন রাধানগরে পাকিস্তানিদের অবস্থানে আক্রমণ করে ব্যর্থ হয়। মিত্রবাহিনীর পক্ষে চারজন অফিসারসহ ৮০ জন নিহত ও শতাধিক আহত হয়। এর একদিন পর ২৮ নভেম্বর রাধানগরে পাকিস্তানিদের অবস্থান আক্রমণ করে দখল নিতে মিত্রবাহিনীর সেক্টর কমান্ডার কর্নেল রাজসিংহ এস আই এম নূরুন্নবী খানকে নির্দেশ দেন। সেদিন গভীর রাতে ১৬০ জন সৈনিক নিয়ে পাকিস্তানি বাহিনীর প্রতিরক্ষা ব্যবস্থার স্থানীয় সদর দপ্তর রাধানগর এলাকার ছোটখেল গ্রামটির দখল করতে যান এস আই এম নূরুন্নবী খান। মিত্রবাহিনীর কোনো গুলি না নিয়ে নীরব আক্রমণে যাওয়ার সিদ্ধান্ত নেয়।


title: রাধানগর যুদ্ধ

text: দীর্ঘ এক মাস পাকিস্তানিদের এই প্রতিরক্ষা ব্যবস্থা ঘিরে রাখার কারণে শত্রুর প্রতিটি অবস্থান, অস্ত্রবল ও জনবলের ব্যাপারে মুক্তিবাহিনীর সঠিক ধারণা হয়েছিল। এফইউপি (ফর্ম-আপ-প্লেস) থেকে আক্রমণে যাওয়ার আগে ব্যাটালিয়নের অধিনায়ক শাফায়াত জামিল ডাউকি থেকে গভীর রাতে আসেন।


title: রাধানগর যুদ্ধ

text: মিত্রবাহিনীর ২৬ নভেম্বরের আক্রমণ ব্যর্থতায় পর্যবসিত হওয়ার পর মুক্তিবাহিনীর ওপর দায়িত্ব পড়ে রাধানগর দখলের। ২৮ নভেম্বর ভোরে মুক্তিযোদ্ধারা প্রথমে ছোটখেল আক্রমণ করেন। এই যুদ্ধে মুক্তিবাহিনীর পক্ষে নেতৃত্ব দেন শাফায়াত জামিল। যুদ্ধে শাফায়াত জামিল আহত হলে নেতৃত্ব দেন এস আই এম নূরুন্নবী খান। শাফায়াত জামিল গুরুতর আহত অবস্থায় পেছনের লুনি গ্রাম থেকে কয়েকটি নির্দেশনা দিয়ে একটি চিরকুট পাঠান। ওই চিরকুটে তিনি এস আই এম নূরুন্নবী খানকে ব্যাটালিয়ন অধিনায়কসহ ডাউকি এলাকার সব মুক্তিযোদ্ধার কমান্ডারের দায়িত্ব অর্পণ করেন এবং যে কোনো কিছুর বিনিময়ে ছোটখেল অবস্থানটি দখলে রাখতে বলেন।


title: রাধানগর যুদ্ধ

text: মুক্তিযোদ্ধারা সাহসিকতার সঙ্গে যুদ্ধ করে ছোটখেল দখল করেন। পাকিস্তানি সেনারা তাদের অবস্থান ছেড়ে পিছু হটে যায়। সকাল আটটার দিকে তারা পুনর্গঠিত হয়ে মুক্তিযোদ্ধাদের ওপর পাল্টা আক্রমণ শুরু করে। পাকিস্তান সেনাবাহিনীর একের পর এক আক্রমণ মুক্তিযোদ্ধারা প্রতিহত করেন। পাকিস্তানিরা তিন দিক থেকে নারায়ে তাকবির, আল্লাহু আকবর, ইয়া আলী, ইয়া হায়দার ধ্বনি দিয়ে আমাদের ওপর আক্রমণ করে। উত্তরে রাধানগর এবং দক্ষিণে গোয়াইনঘাট থেকে পাকিস্তান সেনাবাহিনী তাঁদের প্রতি-আক্রমণ শুরু করে যা ছিল খুবই মারাত্মক ধরনের। মুক্তিযোদ্ধারা প্রতিহামলা প্রতিহত করে। দুপুর ১২টার দিকে পুনরায় পাকিস্তানিদের একটি ব্যাপক প্রতিহামলা আসে। এবারও তিন দিক থেকে এ হামলা আসে। মুক্তিযোদ্ধারা সেই প্রতিহামলা প্রতিহত করে। সেদিন যুদ্ধে মো. সানা উল্লাহ, সিপাহি নূরুল হকসহ বেশ কয়েকজন মুক্তিযোদ্ধা শহীদ ও অনেকে আহত হন।


title: রাধানগর যুদ্ধ

text: মিত্রবাহিনীর প্রতিশ্রুতি অনুযায়ী, ২৯ নভেম্বর দুপুর পর্যন্ত পাকিস্তানিদের রাধানগর প্রতিরক্ষার অন্যান্য অবস্থানে আক্রমণ হয়নি। ওই দিন রাত ১০টা পর্যন্ত বারবার আক্রমণ করেও পাকিস্তানিরা ছোটখেল অবস্থানটি দখলে নিতে পারেনি। এদিন সন্ধ্যার দিকে এস আই এম নূরুন্নবী খান রাধানগর এলাকা ঘিরে অবস্থানগত সবক'টি এমএফ (মুক্তিফৌজ) ও এফএফ (গণবাহিনী) কোম্পানিকে যার যার সামনের পাকিস্তানিদের অবস্থানগুলোর ওপর আক্রমণ চালিয়ে দখল করার নির্দেশ দেন, এতে সন্ধ্যার পরপরই পুরো এলাকা ভয়াবহ যুদ্ধক্ষেত্রে পরিণত হয়। পাকিস্তানিরা গভীর রাতে তাদের সীমান্তবর্তী শত্রুঘাঁটি রাধানগর অবস্থান ছেড়ে গোয়াইনঘাট থানা সদরে পালিয়ে যায়। ৩০ নভেম্বর সকালের মধ্যেই পুরো তামাবিল-ডাউকি সীমান্তবর্তী এলাকা সম্পূর্ণ শত্রুমুক্ত হয়ে যায়।


title: আবু জাহিদ

text: আবু জাহিদ একজন কিশোর মুক্তিযোদ্ধা। বাংলাদেশের মুক্তিযুদ্ধে তিনি রণাঙ্গণে শহীদ হন। তিনি "আবু" নামে কুমিল্লার মুক্তিযোদ্ধাদের কাছে পরিচিত ছিলেন।


title: আবু জাহিদ

text: কিশোর শহীদ মুক্তিযোদ্ধা আবু জাহিদের জন্ম ১৯৫৬ সালের জানুয়ারি মাসে কুমিল্লা শহরের মগবাড়ী চৌমুহনীতে। বাবা আবুল হাসেম দুলা মিয়া ও মা ভেলুয়া বিবির পাঁচ পুত্রসন্তানের একজন আবু। ১৯৬৭ সালে কুমিল্লা জিলা স্কুল এ পঞ্চম শ্রেণীতে ভর্তি হন তিনি।


title: আবু জাহিদ

text: কুমিল্লা জিলা স্কুলের নবম শ্রেণীতে থাকার সময় তিনি বাড়ি থেকে পালিয়ে মুক্তিযুদ্ধে যোগ দেন। একাত্তরের জুন মাসের প্রথম সপ্তাহে আবু গোমতী নদী সাঁতরে পার হয়ে কুমিল্লা শহরের অদূরে ভারতের ত্রিপুরা রাজ্যের সোনামুড়া টিলার কাছে মুক্তি শিবিরে এসে উপস্থিত হন। তখন তাঁর শরীরের সব কাপড় ছিল ভেজা। সেখানে উপস্থিত অন্য মুক্তিযোদ্ধারা তাঁকে বয়স কম বলে মুক্তিযুদ্ধে যেতে বারণ করেন। অনেক পীড়াপীড়ির পর সেক্টর ইস্টার্ন জোনের কমান্ডার শেখ ফজলুল হক মনি তাঁকে প্রশিক্ষণের সুযোগ দেন। প্রশিক্ষণ শেষে আবু অবস্থান করছিলেন নিমবাগ বাদাম ঘাট হেড কোয়ার্টারে।


title: আবু জাহিদ

text: ১২ সেপ্টেম্বর, ১৯৭১ রাতে নাজমুল হাসান পাখীর নেতৃত্বে ব্রাক্ষণবাড়িয়া জেলার কসবা উপজেলার চারগাছ বাজারে মুক্তিযোদ্ধারা পাকিস্তানি বাহিনীর বিরুদ্ধে একটি ঝটিকা অপারেশনে বের হন। নয়জন মুক্তিযোদ্ধার একটি বহর নৌপথে ওই অপারেশনে রওনা হয়। ওই দলে ছিলেন শিব নারায়ণ দাস, নৃপেণ পোদ্দার, মুমিনুল হক ভূঞা, মোজাম্মেল হক, সাইফুল ইসলাম, আবু জাহিদসহ আরও অনেকে। রাতের অপারেশন, তাই কিছু বুঝে ওঠার আগেই পাকিস্তানি বাহিনীর দোসর এ দেশের আলবদর বাহিনীর সহায়তায় মাঝনদীতে দলটির ওপর গুলি চালায়। তখন পাকিস্তানি বাহিনীর গুলিতে মারা যান মোজাম্মেল হক ও সাইফুল ইসলাম। কনিষ্ঠ মুক্তিযোদ্ধা আবুও গুলিবিদ্ধ হয়ে নদীতে ঝাঁপ দেন। কিন্তু তিনিও মৃত্যুর কোলে ঢলে পড়েন। সঙ্গী এবং মুক্তিকামী জনতা নদী থেকে কিশোর আবুর মরদেহ উদ্ধার করে। অতঃপর তাঁকেসহ তিন মুক্তিযোদ্ধাকে চারগাছ উচ্চবিদ্যালয় এলাকায় সমাধিস্থ করা হয়। পরে সেখানে তাঁদের স্মরণে শহীদ মিনার নির্মাণ করা হয়।


title: আবু জাহিদ

text: আবু জাহিদের নামে কুমিল্লা জিলা স্কুলে মিলনায়তনের নামকরণ করা হয়েছে।


title: আবু জাহিদ

text: দৈনিক প্রথম আলো, "মুক্তিযোদ্ধা আবুর কথা বলছি", গাজীউল হক | তারিখ: ১২-০৯-২০০৯


title: চরমপত্র

text: চরমপত্র () হল এম আর আখতার মুকুল রচিত ও উপস্থাপিত স্বাধীন বাংলা বেতার কেন্দ্রের সবচেয়ে জনপ্রিয় অনুষ্ঠান।


title: চরমপত্র

text: 'চরমপত্র' অনুষ্ঠানটি স্বাধীন বাংলা বেতার কেন্দ্র চালু হওয়ার দিন ২৫শে মে থেকে শুরু করে ১৬ই ডিসেম্বর বাংলাদেশ স্বাধীন হওয়ার দিন পর্যন্ত প্রতিদিন প্রচারিত হয়েছে। 'চরমপত্র' অনুষ্ঠানটির নামকরণ করেছিলেন স্বাধীন বাংলা বেতারকেন্দ্রের কর্মী আশফাকুর রহমান খান। 'চরমপত্র' - এর প্রতিটি অধ্যায় রচনা ও পাঠ করেন এম আর আখতার মুকুল।


title: চরমপত্র

text: 'চরমপত্র' ছিল ব্যাঙ্গাত্মক ও শ্লেষাত্মক মন্তব্যে ভরপুর একটি অনুষ্ঠান। মানসম্মত রেকর্ডিং স্টুডিওর অভাবে টেপ রেকর্ডারে 'চরমপত্র' রেকর্ডিং করা হতো এবং ৮-১০ মিনিটের এই টেপ নিয়মিতভাবে স্বাধীন বাংলা বেতারকেন্দ্রের ট্রান্সমিটার থেকে প্রচারিত হতো। 'চরমপত্র' - এর প্রতিটি অনুষ্ঠানের রচনা ও ব্রডকাস্টিং-এর জন্য এম আর আখতার মুকুল এর পারিশ্রমিক নির্ধারিত হয়েছিল ৭ টাকা ২৫ পয়সা।


title: চরমপত্র

text: স্বাধীন বাংলা বেতার কেন্দ্র থেকে প্রচারিত এই অনুষ্ঠান মুক্তিযোদ্ধাদের উৎসাহ ও উদ্দীপনা দানের জন্য রচিত ও পরিবেশিত হতো। এই অনুষ্ঠান বাংলাদেশের শত্রু কবলিত এলাকার জনগোষ্ঠী ও ভারতে অবস্থানরত বাঙ্গালী শরণার্থীদের মনোবল বৃদ্ধিতে গুরুত্বপূর্ণ ভূমিকা রাখে।


title: কোল্যাটেরাল (চলচ্চিত্র)

text: কোল্যাটেরাল () হচ্ছে ২০০৪ সালে মুক্তিপ্রাপ্ত একটি অপরাধ চলচ্চিত্র। এতে মূল ভূমিকায় অভিনয় করেছেন টম ক্রুজ, এবং জেমি ফক্স। ছবিটি পরিচালনা করেছেন মাইকেল মান, এবং এটি লিখেছেন স্টুয়ার্ট বিটি।


title: কোল্যাটেরাল (চলচ্চিত্র)

text: চলচ্চিত্রটি চিত্রধারণের কাজ হয়েছে ক্যালিফোর্নিয়ার লস অ্যাঞ্জেলসে, যদিও মূল চিত্রনাট্যে নিউ ইয়র্ক সিটির উল্লেখ ছিলো। এইচবিও-এর আয়োজিত এক অনুষ্ঠানে পরিচালক মাইকেল মান বলেন যে, চলচ্চিত্রটির সমসীমা ছিলো ২৪ জানুয়ারি সন্ধ্যা সাড়ে ছয়টা থেকে ২৫ জানুয়ারি ভোর পাঁচটা চল্লিশ মিনিট পর্যন্ত।


title: কোল্যাটেরাল (চলচ্চিত্র)

text: চলচ্চিত্রটি টম ক্রুজের ব্যতীক্রমী খলনায়কমূলক ভূমিকার জন্য বিখ্যাত। এছাড়াও এ ছবিতে জেমি ফক্সের অভিনয়ও যথেষ্ট প্রশংসা লাভ করেছে। জেমি ফক্স এ চলচ্চিত্রে তাঁর অভিনয়ের জন্য সেরা পার্শ্বঅভিনেতা হিসেবে একাডেমি পুরস্কারের মনোনয়ন লাভ করেছিলেন।


title: জাতীয় তথ্যবিজ্ঞান কেন্দ্র

text: জাতীয় তথ্যবিজ্ঞান কেন্দ্র (এনআইসি) ভারত সরকারের তথ্যবিজ্ঞান পরিষেবা ও তথ্য ও যোগাযোগ প্রযুক্তি পরিষেবা সংক্রান্ত প্রধান বিজ্ঞান ও প্রযুক্তি সংগঠন। এনআইসি ভারতের যোগাযোগ ও তথ্যপ্রযুক্তি মন্ত্রকের তথ্যপ্রযুক্তি বিভাগের একটি অঙ্গ। ভারতে জাতীয়, রাজ্য ও জেলাস্তরের সরকারি বিভাগগুলিতে ই-গভর্নেন্স প্রবর্তন, উন্নয়ন, এবং সরকারি পরিষেবায় স্বচ্ছতা আনয়নে এই সংস্থার ভূমিকা বিশেষভাবে উল্লেখযোগ্য। ভারত সরকারের সকল ওয়েবসাইট এনআইসি-র অধীনস্থ।


title: চুম্বন

text: চুম্বন হল দুই ঠোঁটের স্পর্শ দিয়ে কাউকে আদর করা বা স্নেহ প্রকাশ করা। সাধারণভাবে প্রেম, কাম, স্নেহ, অনুরাগ, শ্রদ্ধা, সৌজন্য অথবা শুভেচ্ছা প্রকাশার্থে অন্য কারো চিবুক, অধরোষ্ঠ, করতল, কপাল বা অন্য কোন অঙ্গে ঠোঁট অর্থাৎ অধরোষ্ঠ স্পর্শ করা। সৌভাগ্য কামনায়, সম্মান প্রদর্শনার্থে বা কিছু প্রাপ্তির আনন্দ প্রকাশার্থে ঐ বস্তুতে অধরোষ্ঠ স্পর্শ করানোও চুম্বন। স্নেহ-ভালবাসা প্রকাশার্থে চুম্বন একটি সাধারণ প্রথা। যৌনসঙ্গমকালে চুম্বন একটি গুরুত্বপূর্ণ শৃঙ্গার। বাৎস্যায়নের কামসূত্রে বিভিন্ন প্রকার চুম্বনের বর্ণনা পাওয়া যায়। তবে আধুনিক কাল অবধি তাহিতি এবং আফ্রিকা মহাদেশের কোনো কোনো আদিবাসী সমাজে চুম্বন প্রথা অজ্ঞাতই রয়ে গেছে।


title: চুম্বন

text: সংস্কৃত "চুম্বন" থেকে বাংলায় "চুমা", "চুমু", "চুমো" প্রভৃতি শব্দের উৎপত্তি হয়েছে। মানব সভ্যতার বিভিন্ন পর্যায়ে নানা অনুষ্ঠান ও উৎসবে চুম্বন প্রথা ব্যবহৃত হয়ে এসেছে। এটি অভিবাদনের সাধারণ একটি রীতি। পবিত্র ধর্মগ্রন্থগুলিতেও চুম্বন বর্ণিত হয়েছে। হোমারের রচনা থেকে জানা যায় যে প্রাচীন গ্রিসে শ্রদ্ধা প্রদর্শনের পন্থা হিসেবে ওষ্ঠ, হস্ত ও পদ চুম্বনের প্রথা প্রচলিত ছিল। প্রাচীন রোমে, ইসাক ডি’ইসরায়েলির বর্ণনা থেকে জানা যায়, কেউ কেউ একনায়কের হস্ত চুম্বনের অনুমতি প্রাপ্ত হলে "নিজেদের ভাগ্যবান মনে করতেন"। আধুনিক যুগেও চুম্বন প্রায়শই ধর্মোপাসনার অঙ্গ হিসেবে পরিগণিত হয়। হজ্জ পালন কালে মুসলমানরা ক্বাবার প্রাচীরে স্থাপিত হজরে আসওয়াদ নামক পাথরটিতে চুম্বন করে থাকে।


title: টালিগঞ্জ ক্লাব

text: টালিগঞ্জ ক্লাব দক্ষিণ কলকাতার টালিগঞ্জে অবস্থিত একটি কান্ট্রি ক্লাব। এই ক্লাবের জনপ্রিয় নাম টলি ক্লাব। কলকাতার একটি ১৮-হোলবিশিষ্ট গলফ কোর্স এই ক্লাবে অবস্থিত। স্যার উইলিয়াম ক্রুইকশ্যাঙ্ক ১৮৯৫ সালে ঘোড়দৌড়ের জন্য এই ক্লাব প্রতিষ্ঠা করেন। তবে এই ক্লাব প্রতিষ্ঠার অন্যতম উদ্দেশ্য ছিল "সকল প্রকার ক্রীড়ার উন্নতি সাধন"। ১০০ একর জমির উপর এই ক্লাব ও তার ২০০ বছরের পুরনো ক্লাব হাউসটি অবস্থিত।


title: কেসামান

text: কেসামান (জমানত) () আলজেরিয়ার জাতীয় সঙ্গীত। ফ্রান্স থেকে স্বাধীনতার পরে ১৯৬৩ সালে সল্প সময়তে একে গ্রহন করা হয়েছিল। এটি গানের কথা দিয়েছেন মুফদি জাকারিয়া (লিখেছেন ১৯৫৬ সালে ফরাসি ঔপনিবেশিক শক্তিসমূহের কাছে বন্দি অবস্থায়) এবং সুর দিয়েছেন একজন মিশরীয় আবদি রবলেহ্।


title: আশুরা

text:
আশুরা হলো ইসলামের একটি ধর্মীয় গুরুত্বপূর্ণ দিবস।
ইসলামিক পঞ্জিকা অনুযায়ী মুহররম এর দশম দিনকে আশুরা বলা হয়। এটি ইসলাম ধর্ম অনুসারীদের জন্য একটি গুরুত্বপূর্ণ দিন। সুন্নি মতানুযায়ী ইহুদীরা মুছা আ. এর বিজয়ের স্মরণে আশুরার সওম পালন করত। তবে শিয়া মত এ ইতিহাসকে প্রত্যাখ্যান করে এবং তারা আশুরাকে কারবালার বিষাদময় ঘটনার স্মরণে পালন করে।


title: আশুরা

text: এই দিনটি শিয়া মুসলমানদের দ্বারা বেশ আনুষ্ঠানিকভাবে পালন করা হয়ে থাকে। এ উপলক্ষে তারা বিভিন্ন ধরনের মিছিল, মাতম ও শোকানুষ্ঠান আয়োজন করে। তবে একটি ক্ষুদ্র অংশ ততবীর পালন করে থাকে। শিয়া সংখ্যাগরিষ্ঠ অঞ্চলগুলোতে এসব অনুষ্ঠান চোখে পড়ার মত। যেমন- পাকিস্তান, আফগানিস্তান, ইরান, ইরাক, লেবানন ও বাহরাইন।


title: আশুরা

text: তবে আশুরা নিয়ে সুন্নি সমাজে বিভিন্ন মত প্রচলিত আছে।


title: আশুরা

text: জনপ্রিয় ধারণায়, আশুরা মূলত একটি শোকাবহ দিন কেননা এদিন নবী মুহাম্মদ-এর দৌহিত্র হুসাইন ইবনে আলী নির্মমভাবে শহীদ হয়েছিলেন। কিন্তু ইসলামের ইতিহাসে এই দিনটি বিভিন্ন কারণে গুরুত্বপূর্ণ। বলা হয়, এই দিনে আসমান ও যমিন সৃষ্টি করা হয়েছিল। এই দিনে পৃথিবীর প্রথম মানুষ আদম-কে সৃষ্টি করা হয়েছিল। এই দিনে আল্লাহ নবীদেরকে স্ব স্ব শত্রুর হাত থেকে আশ্রয় প্রদান করেছেন। এই দিন নবী মুসা-এর শত্রু ফেরাউনকে নীল নদে ডুবিয়ে দেয়া হয়। নূহ-এর কিস্তি ঝড়ের কবল হতে রক্ষা পেয়েছিলো এবং তিনি জুডি পর্বতশৃংগে নোঙ্গর ফেলেছিলেন। এই দিনে দাউদ-এর তাওবা কবুল হয়েছিলো, নমরূদের অগ্নিকুণ্ড থেকে ইব্রাহীম উদ্ধার পেয়েছিলেন; আইয়ুব দুরারোগ্য ব্যাধি থেকে মুক্ত ও সুস্থতা লাভ করেছিলেন; এদিনে আল্লাহ তা'আলা ঈসা-কে ঊর্ধ্বাকাশে উঠিয়ে নিয়েছেন। যদিও, ভিন্ন মতে ঘটনাগুলোর অনেকগুলোই এই দিনে ঘটেছে বলে বিশ্বস্ত সূত্রে জানা যায়নি। আবার, প্রচলিত আছে যে এই তারিখেই কেয়ামত সংঘটিত হবে; যদিও এই বিষয়ে মতভিন্নতা রয়েছে।


title: আশুরা

text: হিজরী ৬০ সনে এজিদ বিন মুয়াবিয়া পিতার মৃত্যুর পর নিজেকে মুসলিম বিশ্বের খলিফা হিসাবে ঘোষণা করে। তার সম্পর্কে বলা হয় যে সে মদ্যপানকে বৈধ ঘোষণা করেছিল। অধিকন্তু সে একই সঙ্গে দুই সহোদরাকে বিয়ে করাকেও বৈধ ঘোষণা করেছিল। শাসক হিসাবে সে ছিল স্বৈরাচারী ও অত্যাচারী। ইমাম হুসাইন এজিদের আনুগত্য করতে অস্বীকৃত হন এবং ইসলামের সংস্কারের লক্ষ্যে মদীনা ছেড়ে মক্কা চলে আসেন। মক্কা থেকে তিনি কুফার উদ্দেশ্যে যাত্রা করেন। শেষ পর্যন্ত তিনি কারবালার উদ্দেশ্যে যাত্রা করেন। এ সময় উমর ইবনে সাদ আবি ওক্কাসের নেতৃত্বে চার হাজার সৈন্য কারবালায় প্রবেশ করে। কয়েক ঘণ্টা পর শিমার ইবনে জিলজুশান মুরাদির নেতৃত্বে আরো বহু নতুন সৈন্য এসে তার সাথে যোগ দেয়৷ কারবালায় দুই পক্ষ মুখোমুখি অবস্থান নেয় এবং যুদ্ধ শুরু হয়। এই অসম যুদ্ধে ইমাম হুসাইন এবং তাঁর ৭২ জন সঙ্গী শাহাদৎ বরণ করেন। শিমার ইবনে জিলজুশান মুরাদি নিজে কণ্ঠদেশে ছুরি চালিয়ে ইমাম হুসাইনকে হত্যা করে। সেদিন ছিল হিজরী ৬১ সনের ১০ মুহররম।


title: আশুরা

text: এপ্রিল ৬৮০ খ্রিস্টাব্দ, মুয়াবিয়া কর্তৃক ইয়াজিদকে খলিফা ঘোষণা করা হয়। ইয়াজিদ মদিনার গর্ভনরকে তাৎক্ষণিকভাবে হুসাইন ও অন্যান্য বিশিষ্ট ব্যক্তিদের আনুগত্য (বায়াত) আদয়ের জন্য নিদের্শ দেয়। কিন্তু হুসাইন ইবনে আলী তা প্রত্যাখ্যান করে। কারণ, তিনি মনে করতেন যে, ইয়াজিদ ইসলামের মূল শিক্ষা থেকে দূরে সরে গেছে এবং মুহাম্মদের সুন্নাহকে পরিবর্তন করছে। অতঃপর হুসাইন ইবনে আলী তাঁর পরিবারের সদস্য, সন্তান, ভাই এবং হাসানের পুত্রদের নিয়ে মদিনা থেকে মক্কায় চলে যান।


title: আশুরা

text: অপরদিকে কুফাবাসী যারা মুয়াবিয়ার মৃত্যু সম্পর্কে অবগত ছিল তারা চিঠির মাধ্যমে তাঁদের সাথে যোগ দেওয়ার জন্য হুসাইনকে অনুরোধ করেন এবং উমাইয়াদের বিপক্ষে তাঁকে সমর্থন প্রদান করে। প্রত্যুত্তরে হুসাইন চিঠির মাধ্যমে জানান যে অবস্থা পর্যবেক্ষনের জন্য তিনি মুসলিম ইবনে আকীল কে পাঠাবেন। যদি তিনি তাদের ঐক্যবদ্ধ দেখতে পান যেভাবে চিঠিতে বর্ণিত হয়েছে সেরুপ তবে খুবই দ্রুতই যোগ দিবেন, কারণ একজন ইমামের দায়িত্ব হচ্ছে কুরআন বর্ণিত অনুসারে কাজের আঞ্জাম দেওয়া, ন্যায়বিচার সমুন্নত করা, সত্য প্রতিষ্ঠিত করা এবং নিজেকে স্রষ্টার নিকট সঁপে দেওয়া। মুসলিম ইবনে আকীলের প্রাথমিক মিশন খুবই সফল ছিল এবং ১৮০০ এর অধিক ব্যক্তি শপথ প্রদান করেছিল। কিন্তু অবস্থা ইতিমধ্যে পরিবর্তন হয়ে যায়। উবাইদুল্লাহ ইবনে জিয়াদ কুফার নতুন গভর্নর হিসেবে যোগ দেন এবং মুসলিম ইবনে আকীলকে হত্যার নির্দেশ জারি করেন। আকীলের মৃত্যু খবর পৌঁছার আগেই হুসাইন ইবনে আলী কুফার উদ্দেশ্যে যাত্রা আরম্ভ করে দেন।


title: আশুরা

text: পথিমধ্যে হুসাইন খবর পান যে আকীলকে কুফায় হত্যা করা হয়েছে। তিনি খবরটি তাঁর সমর্থকদের জানালেন এবং তাদের বললেন যে জনগণ তাঁর সাথে প্রতারণা করেছে। তিনি কোন সংশয় ছাড়াই তাঁর সাথীদের তাঁকে ছেড়ে চলে যেতে বললেন। অধিকাংশ সঙ্গী তাঁকে ছেড়ে চলে যায় নিকটাত্মীয়রা ছাড়া। যাই হোক কুফার যাত্রাপথে উবায়দুল্লাহ ইবনে জিয়াদের সাথে তাঁকে (হুসাইন) মোকাবেলা করতে হয়। কুফাবাসীগণ ইমামবিহীন থাকার কারণে তাঁকে (হুসাইন) আমন্ত্রণ করেছিল সে প্রতিশ্রুতির কথা কুফার সেনাবাহিনীকে স্মরণ করতে বললেন। তিনি বললেন যে, কুফাবাসী সমর্থন করেছিলো বলেই তিনি যাত্রা করেছেন। কিন্তু তারা যদি তাঁর (হুসাইন) আগমনকে অপছন্দ করে তবে তিনি (হুসাইন) যেখান থেকে এসেছেন সেখানে চলে যাবেন। তবে সেনাবাহিনী তাঁকে (হুসাইন) অন্য পথ অবলম্বন করতে বললেন। এতে করে, তিনি (হুসাইন) বাম দিকে যাত্রা করলেন এবং কারবালায় পৌঁছে গেলেন। সেনাবাহিনী তাঁকে (হুসাইন) এমন এক জায়গায় অবস্থান নিতে বাধ্য করল যে জায়গাটি ছিল পানিশূন্য।


title: আশুরা

text: সেনাপ্রধান উমার ইবনে সাদ হুসাইনের আগমনের উদ্দেশ্য বুঝার জন্য দূত প্রেরণ করলেন। হুসাইন জানালেন যে তিনি কুফাবাসীর আমন্ত্রণে এসেছেন কিন্তু তারা যদি অপছন্দ করে তবে তিনি ফিরে যেতে প্রস্তুত রয়েছেন। যখন এই প্রতিবেদন ইবনে জিয়াদের কাছে পৌছল তখন তিনি সাদকে হুসাইন ও তাঁর সমর্থকদের ইয়াজিদের প্রতি আনুগত্য আদয়ের নির্দেশ দিলেন। তিনি এও নির্দেশ দিলেন যে, হুসাইন ও তাঁর সঙ্গীরা যাতে কোন পানি না পায়। পরের দিন সকালে উমার বিন সাদ তার সেনাবাহিনীকে যুদ্ধের জন্য প্রস্তুত হতে বললেন। আল হুর ইবনে ইয়াজিদ আল তামিম সাদের দল ত্যাগ করে হুসাইনের সাথে যোগ দিলেন। তিনি কুফাবাসীদের বুঝাতে ব্যর্থ হয়ে নবীর নাতীর সাথে বিশ্বাসঘাতকতার জন্য ভৎসর্ণা করলেন। অতঃপর যুদ্ধে তিনি নিহত হন।


title: আশুরা

text: কারবালার যুদ্ধ সকাল থেকে সূর্যাস্ত পর্যন্ত স্থায়ী ছিল। দিনটি ছিল ১০ ই অক্টোবর ৬৮০ খ্রিস্টাব্দ (মুহাররম ১০, ৬১ হিজরি) এই যুদ্ধে প্রায় ৭২ জন নিহত হন যাদের সকলেই পানি বঞ্চনার শিকার হন। অর্থাৎ সকল পুরুষ সদস্যই নিহত হন কেবলমাত্র রোগা ও দুর্বল জয়নুল আবেদিন ছাড়া।


title: আশুরা

text: এটি এক অসম যুদ্ধ ছিল। যেখানে হুসাইন ও তাঁর পরিবার বিশাল এক বাহিনীর বিরুদ্ধে যুদ্ধে অবতীন হন। বিখ্যাত ইতিহাসবিদ আবু রায়হান আল বিন্নী এর মতে, “তাবুগুলোতে আঙুন ধরিয়ে দেওয়া হয় এবং মৃতদেহগুলোকে ঘোড়ার খুড় দ্বারা ক্ষতবিক্ষত ও পদদলিত করা হয়; মানব ইতিহাসে কেউ এমন নৃশংসতা দেখেনি। হত্যার আগমুহূর্তে হুসাইন বলেন, “ আমার মৃত্যুর মধ্য দিয়ে যদি মুহাম্মদের দ্বীন জীবন্ত হয়, তবে আমাকে তরবারি দ্বারা টুকরো টুকরো করে ফেল।”


title: আশুরা

text: উমাইয়া সৈন্যরা হুসাইন ও তাঁর পুরুষ সঙ্গীদের হত্যা করার পর সম্পদ লুট করে, মহিলাদে গয়না কেড়ে নেয়। শিমার জয়নাল আবেদীনকে হত্যা করতে চাইলে জয়নাব বিনতে আলী এর প্রচেষ্টায় কমান্ডার উমার ইবনে সাদ তাঁকে জীবিত রাখেন। তাঁকেও (জয়নাল আবেদীন) বন্দী নারীদের সাথে দামেস্কে ইয়াজিদের দরবারে নিয়ে যাওয়া হয়।


title: আশুরা

text:
ইহুদিরা আশুরা উপলক্ষে মুহররম মাসের ১০ তারিখে রোজা রাখে। শিয়া সম্প্রদায় মর্সিয়া ও মাতমের মাধ্যমে এই দিনটি উদযাপন করে। আশুরা উপলক্ষে ৯ এবং ১০ মুহররম তারিখে অথবা ১০ এবং ১১ রোজা মুহররম তারিখে রাখা মুলমানদের জন্য সুন্নাত। এছাড়া মুসলমানরা এদিন উত্তম আহারের জন্য চেষ্টা করে থাকে।
আশুরা উপল্যক্ষে সুন্নি মুসলিমরা সাধারণত ২-৩ টি নফল রোজা রাখেন।


title: আশরাফুজ্জামান খান

text: ১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা মোহাম্মদ আশরাফুজ্জামান খান ১৯৪৮ সালের ২৮ ফেব্রুয়ারি ফরিদপুরে জন্মগ্রহণ করে। আশরাফুজ্জামান খান ছিল ইসলামী ছাত্র সংঘের কেন্দ্রীয় সদস্য এবং আল বদর বাহিনীর শীর্ষস্থানীয় সদস্য। আশরাফুজ্জামান খান আলবদর বাহিনীর অধিনায়ক হিসেবে দায়িত্ব পালন করেছে।


title: আশরাফুজ্জামান খান

text: ৩ নভেম্বর, ২০১৩ সালে আন্তর্জাতিক অপরাধ ট্রাইব্যুনাল, আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তাঁর বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে।


title: আশরাফুজ্জামান খান

text: ১৯৭১ সালের ডিসেম্বর মাসে মুক্তিযুদ্ধ চলাকালে আশরাফুজ্জামান খান এবং তার বাহিনী মিরপুরে মুনীর চৌধুরী, আবুল খায়ের, গিয়াসউদ্দিন আহমদ, রাশিদুল হাসান, ড. ফায়জুল মহি এবং ড. মোহাম্মদ মর্তুজাসহ ঢাকা বিশ্ববিদ্যালয়ের শিক্ষকদের হত্যা করে।


title: আশরাফুজ্জামান খান

text:
১৯৭১ সালের শেষ দিকে যুদ্ধাপরাধী আশরাফুজ্জামান খানের বাড়ি থেকে পাওয়া তার ব্যক্তিগত ডায়েরিতে ঢাকা বিশ্ববিদ্যালয়ের ২০ জনের বেশি শিক্ষক ও কর্মচারীর নাম লেখা ছিল। একই সঙ্গে ১৯৭১ সালে হত্যা করা হয়েছে এমন বুদ্ধিজীবী এবং পরবর্তী সময়ে যাদের খুঁজে পাওয়া যায়নি অর্থাৎ গুম করা হয়েছিল তাদের নামও ডায়েরিতে লেখা ছিল।
১৯৭১ সালে তার এসব কাজের জন্য ১৯৯৭ সালের ২৪ সেপ্টেম্বর আশরাফুজ্জামানের নামে রমনা থানায় মামলা (নং-১১৫/১৯৯৭) করা হয়।


title: মরিন স্ট্যাপলটন

text: লুই মরিন স্ট্যাপলেটন () (২১ জুন, ১৯২৫ – ১৩ মার্চ, ২০০৬) একজন মার্কিন অভিনেত্রী। তিনি বিভিন্ন মার্কিন চলচ্চিত্র, মঞ্চ ও টেলিভিশন নাটকে অভিনয় করেছেন। এছাড়া তিনি ১৯৮১ সালে আমেরিকান থিয়েটার হল অফ ফেমে ভূষিত হয়েছিলেন।


title: মরিন স্ট্যাপলটন

text: স্ট্যাপলেটনের জন্ম নিউ ইয়র্কের ট্রয় শহরে। তাঁর মায়ের নাম আইরিন (বিবাহ পরবর্তীতে: ওয়ালশ) এবং বাবার নাম জন পি. স্ট্যাপলেটন। তিনি বেড়ে উঠেছেন এক রক্ষণশীল আইরিশ আমেরিকান পরিবারে। তাঁর বাবা অ্যালকোহল সেবন করতেন এবং প্রায় সময়ই মাতাল থাকতেন, ফলশ্রুতিতে স্ট্যাপলেটনের শিশু বয়সেই তাঁর মা-বাবার মাঝে বিবাহবিচ্ছেদ ঘটে।


title: মরিন স্ট্যাপলটন

text: স্ট্যাপলেটনের প্রথম স্বামীর নাম ছিলো ম্যাক্স অ্যালেনটাক। তিনি ছিলেন প্রযোজক কার্মিট ব্লুমগার্ডেনের ম্যানেজার। এবং তাঁর পরবর্তী স্বামীর ডেভি রেফায়েল ছিলেন একজন নাট্যকার। রেফায়েলের ঘরে স্ট্যাপলেটনের দুই সন্তান ছিলো। ড্যানিয়েল নামের একটি ছেলে, ও ক্যাথরিন নামের এক কন্যা।


title: জেসিকা ল্যাং

text: জেসিকা ফিলিস ল্যাং (ইংরেজি: Jessica Phyllis Lange) (জন্ম: ২০ এপ্রিল, ১৯৪৯) হলেন একজন মার্কিন অভিনেত্রী। তাঁর ৩৫ বছরের পেশাজীবনে তিনি ছয়বার একাডেমি পুরস্কারের জন্য মনোনয়ন লাভ করেছেন এবং দুইবার তা জয় করেছেন। এছাড়া তিনি একটি টনি পুরস্কার, তিনটি এমি পুরস্কার, পাঁচটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কার ও তিনটি ডোরিয়ান পুরস্কার লাভ করেছেন। ১৯৯৮ সালে "এন্টারটেইনমেন্ট উয়িকলি" তাকে ১৯৯০-এর দশকের ২৫ সেরা অভিনেত্রী তালিকায় স্থান দেয়। ২০১৬ সালে তিনি ২২তম অভিনয়শিল্পী হিসেবে "অভিনয়ের ত্রি-মুকুট" বিজয়ের গৌরব অর্জন করেন।


title: জেসিকা ল্যাং

text: তিনি তাঁর অভিনীত চলচ্চিত্র "ফ্রান্সেস" (১৯৮২), "টুটসি" (১৯৮২), "সুইট ড্রিমস" (১৯৮৫), "ব্লুস্কাই" (১৯৯৪), এবং "গ্রে গার্ডেনস" (২০০৯)-এর জন্য সবচেয়ে বেশি পরিচিত।


title: জেসিকা ল্যাং

text: ল্যাংয়ের জন্ম হয় যুক্তরাষ্ট্রের মিনেসোটা অঙ্গরাজ্যের ক্লোকা শহরে। তাঁর মায়ের নাম ডরোথি ফ্লোরেন্স, পেশায় একজন শিক্ষিকা, এবং বাবা অ্যালবার্ট জন ল্যাং ছিলেন একজন বিক্রয়কর্মী। ল্যাং ছিলেন তাঁর মা-বাবার চার সন্তানের মধ্যে তৃতীয়। তাঁর নানা-নানী ছিলেন ফিনিশীয় বংশোদ্ভূত, এবং দাদা-দাদী ছিলেন জার্মান বংশদ্ভূত, এবং ডেনমার্ক থেকে আগত। প্যারিসে যাবার আগে তিনি পড়াশোনা করেছেন যুক্তরাষ্ট্রের ইউনিভার্সিটি অফ মিনেসোটাতে। ১৯৭৩ সালে তিনি নিউ ইয়র্কে ফিরে আসেন, এবং উইলহেলমিনা মডেলস এজেন্সিতে একজন ওয়েইট্রেস ও ফ্যাশন মডেল হিসেবে কাজ করা শুরু করেন। ফ্যাশন ইলাস্ট্রেটর অ্যান্টোনিও লোপেজ ১৯৭৪ সালে ল্যাংকে চলচ্চিত্র জগতে পরিচয় করিয়ে দেন।


title: বেলফাস্ট সিটি হল

text: বেলফাস্ট সিটি হল বেলফাস্ট সিটি কাউন্সিলের একটি পৌরভবন। ডোনেগাল স্কোয়ারে উত্তরাভিমুখে অবস্থিত এই ভবনটি সিটি সেন্টারের বাণিজ্যিক ও ব্যবসায়িক এলাকাকে বিভক্ত করেছে।


title: রাষ্ট্রপতি ভবন

text: রাষ্ট্রপতি ভবন ভারতের রাষ্ট্রপতির সরকারি বাসভবন। এটি ভারতের রাজধানী নতুন দিল্লিতে অবস্থিত। ব্রিটিশ শাসনকালে এই প্রাসাদটি ছিল ভারতের ভাইসরয়ের সরকারি বাসভবন। এই সময় এটি "ভাইসরয়’স হাউস" নামে পরিচিত ছিল। ১৯৫০ সালে প্রাসাদটি রাষ্ট্রপতি ভবন নামে পরিচিতি লাভ করে।


title: কেন্দ্রীয় সচিবালয় (ভারত)

text: কেন্দ্রীয় সচিবালয় ভারতের কেন্দ্রীয় সরকারের সচিবালয়। নতুন দিল্লির রাইসিনা হিলে রাজপথের বিপরীত দিকে অবস্থিত নর্থ ব্লক ও সাউথ ব্লক নামে দুটি ভবনে এই সচিবালয় অবস্থিত। এই দুটি ভবনে ভারত সরকারের প্রতিরক্ষা, অর্থ, বিদেশ ও স্বরাষ্ট্র মন্ত্রক এবং প্রধানমন্ত্রীর কার্যালয় অবস্থিত। কেন্দ্রীয় সচিবালয় রাষ্ট্রপতি ভবনের ঠিক পাশেই অবস্থিত। প্রধানমন্ত্রীর কার্যালয়, প্রতিরক্ষা ও বিদেশ মন্ত্রক নর্থ ব্লকে এবং স্বরাষ্ট্র ও অর্থ মন্ত্রক সাউথ ব্লকে অবস্থিত। তবে নর্থ ব্লক ও সাউথ ব্লক শব্দদুটি যথাক্রমে অর্থ ও বিদেশ মন্ত্রক অর্থেও ব্যবহৃত হয়।


title: অ্যাঙ্গোলা আভান্তি!

text: অ্যাঙ্গোলা আভান্তি! (পর্তুগিজ: Angola Avante!; ইংরেজি: Forward Angola!) অ্যাঙ্গোলার জাতীয় সঙ্গীত। এই গানের কথা দিয়েছেন মানুয়েল রুই আলভেস মোন্তেইরো (১৯৪১-) সালে এবং সুর দিয়েছেন রুই আলবের্তো ভিএরা দিয়াস মিঙ্গাস (১৯৩৯-) সালে।


title: অ্যাঙ্গোলা আভান্তি!

text: এইটি পর্তুগাল থেকে স্বাধীনতার ওপর ১৯৭৫ সালে অবলম্বন করা হয়েছিল।


title: লাউবে নোউভেল্লে

text: লাউবে নোউভেল্লে (ফরাসি: L'Aube Nouvelle) বেনিনের জাতীয় সঙ্গীত। এই গানের কথা এবং সুর দিয়েছেন গিলবার্ট জাঁ ডানন, এইটি ১৯৬০ সালের স্বাধীনতার ওপর অবলম্বন করা হয়েছিল।


title: ফাতশে লেনো লা রোনা

text: ফাতশে লেনো লা রোনা (সুয়ানা: Fatshe leno la rona) বতসোয়ানার জাতীয় সঙ্গীত। এই গানের কথা এবং সুর দিয়েছেন কগালেমাং তুমেদিস্কো মোটসেটে, এইটি ১৯৬৬ সালের স্বাধীনতার ওপর অবলম্বন করা হয়েছিল।


title: রাজপুণ্যাহ

text: রাজপুণ্যাহ বাংলাদেশের চাকমা জনগোষ্ঠীর পালিত উৎসব, যা তিন দিন ব্যাপী উদযাপিত হয়। মূলত উৎসবটি বাৎসরিক খাজনা আদায়ের জন্য একটি অনুষ্ঠান।


title: রাজপুণ্যাহ

text: রাজপুণ্যাহ উৎসব ব্রিটিশ শাসনামলে প্রথম প্রবর্তিত হয়। রাজপুণ্যাহ অনুষ্ঠানে চাকমা রাজার কাছে তাঁর অধীন মৌজাপ্রধান হেডম্যানেরা খাজনা দেন ও আনুগত্য প্রকাশ করেন। পরে রাজা প্রজাদের উদ্দেশে ভাষণ দেন। এ অনুষ্ঠান ঘিরে পার্বত্য চট্টগ্রামের চাকমা সার্কেলের আওতাধীন আদিবাসীরা ব্যাপক উৎসাহ-উদ্দীপনায় রাজার দর্শনে আসেন।


title: রাজপুণ্যাহ

text: উৎসবটি চাকমা রাজার বাসস্থান রাঙামাটি শহরে পালিত হয়। বিভিন্ন এলাকা থেকে আদিবাসীরা উৎসবে যোগ দিতে রাঙামাটিতে আসেন।


title: রাজপুণ্যাহ

text: রাজপুণ্যাহ উৎসব শুরু হয় চাকমা রাজা ঐতিহ্যবাহী পোশাকে রাজকুমার ও রাজকুমারীকে সঙ্গে নিয়ে রাজবাড়ি থেকে দরবার হলে উপস্থিত হওয়ার মাধ্যমে। ধর্মীয় গ্রন্থ পাঠের পর হেডম্যানেরা তলোয়ার প্রদানের মাধ্যমে রাজার প্রতি আনুগত্য প্রকাশ করবেন ও খাজনা দেবেন। এরপর রাজা বিভিন্ন ক্ষেত্রে অবদান রাখা আদিবাসীদের পুরস্কার দেবেন এবং জনগণের উদ্দেশে ভাষণ দেবেন।


title: রাজপুণ্যাহ

text: রাজপুণ্যাহ উৎসবে উবাগীদ, গেংখুলিগীদ (আদিবাসী চারণ কবিদের পালাগান), আদিবাসীদের যন্ত্রসঙ্গীত পরিবেশন, নাচ, গান, নাটক মঞ্চায়ন এবং ধনুর্বিদ্যা প্রতিযোগিতাসহ ঐতিহ্যবাহী খেলাধুলা ও পোশাক-পরিচ্ছদ, শিকার সরঞ্জাম, আসবাব প্রদর্শনীর আয়োজন করা হয়ে থাকে।


title: এডভার্ড মুঙ্খ

text: এডভার্ড মুঙ্খ (১৮৬৩-১৯৪৪) একজন ইউরোপীয় চিত্রকর যার জন্ম নরওয়ের অসলো শহরে। তাঁকে এক্সপ্রেশনিস্ট শিল্পকলার অগ্রদূত বলা হয়ে থাকে। তাঁর সবচেয়ে পরিচিত ছবি হলো "The Scream" যার অর্থ "চিৎকার"।


title: বিডি-০৮

text: বিডি ০৮ বাংলাদেশ সশশ্স্ত্র বাহিনির স্টান্ডার্ড সাব-মেশিন গান। এটা মূলত চাইনিজ টাইপ ৮১-এর বাংলাদেশী সংস্করন।


title: বিডি-০৮

text: টাইপ ৮১ - বিডি ০৮ রাইফেল দেখতে অনেকটা একে-৪৭ তবে এর মধ্যে অনেক মডিফিকেশন করা হয়েছে।যেমন: এতে ফিক্সড গ্যাস অপারেটর এর বদলে ফ্লোটিং গ্যাস অপারেটর ব্যবহার করা হয়েছে যা ঝাকি কমাতে সাহায্য করে। এছাড়া এর কার্যকরী দুরত্ব প্রায় ৫০০ মিটার । এর দ্বারা গ্রেনেড নিক্ষেপ করা যায়। সব মিলিয়ে এটি একে ৪৭ এর থেকে আরও কার্যকর। বিডি ০৮ বাংলাদেশ সমরাস্ত্র কারখানায় তৈরি হয়।


title: বিডি-০৮

text: ১৯৮১ সালে নাগাদ পিপলস রিপাবলিক আর্মি (পিএলএ) কর্তৃক চীনে টাইপ ৮১ অ্যাসাল্ট রাইফেল সার্ভিসে চালু করা হয়েছিল কিন্তু ১৯৮০ এর দশকের শেষের দিকে পর্যন্ত তা ব্যাপকভাবে ছড়িয়ে পড়েনি। এটি সোভিয়েত এসকেএস কারবিন এবং টাইপ ৫৬ রাইফেল (একটি চীনা লাইসেন্সে নির্মিত একে-৪৭ ধরনের রাইফেল) এর প্রতিস্থাপিত রূপ। ১৯৮০ সালের মাঝামাঝি সময়ে চীন ও ভিয়েতনামের সীমান্ত বিরোধের সময় এটি প্রথম যুদ্ধের ব্যবহার আসে। পিএলএ তার টাইপ -৮১-এর বেশিরভাগগুলো বর্তমানে টাইপ ৯৫ অথবা টাইপ ০৩ সিরিজের সাথে প্রতিস্থাপিত করেছে, যদিও এটি এখনও রক্ষণাবেক্ষণ এবং সশস্ত্র পুলিশে চীনে ব্যবহৃত হচ্ছে। পরবর্তিতে বাংলাদেশ সেনাবাহিনীর অন্তর্গত বাংলাদেশ সমরাস্ত্র কারখানায় এর ডিজাইনের সংস্করন ও পরিমার্জনার মাধ্যমে ২০০৮ সালে নাগাদ উৎপাদন শুরু হয়।


title: বিডি-০৮

text:
বিডি ০৮ সাব মেশিন গান : ভর : ৩.৫ কেজি
এমুনিশান : ৭.৬২ মি.মি.
কার্যকরী দুরত্ব : ৪০০ মিটার
ফায়ারিং রেট : ৭২০ রাউন্ড/ মিনিট
ম্যাগাজিন: ৩০ রাউন্ড অথবা ৭৫ রাউন্ডের ড্রাম ম্যগাজিন
এছাড়া এতে AK / AKM সিরিজের যেকোন মডেলের ম্যগাজিন ব্যবহার করা যায়।


title: বিডি-০৮

text:
বিডি ০৮ মেশিন গান :ভর : ৫.৫ কেজি
এমুনিশান : ৭.৬২ মি.মি.
কার্যকরী দুরত্ব : ৫০০ মিটার
ফায়ারিং রেট : ৭২০ রাউন্ড/ মিনিট
ম্যাগাজিন: ৭৫ রাউন্ড


title: বিডি-০৮

text: বাংলাদেশ সমরাস্ত্র কারখানার প্রতিষ্ঠার কাজ প্রথম শুরু হয় ১৯৬৮ সালে চীন সরকারের আর্থিক ও কারিগরি সহায়তায়। ১৯৭০ সালের ৬ এপ্রিল প্রতিষ্ঠানটির অনুষ্ঠানিক প্রতিষ্ঠার কাজ শুরু হয়। ১৯৯৮ সালে এটিকে আর্মির চীফ অফ স্ট্যাফ স্যাক্রেটারিয়েটের মধ্যে অন্তর্ভুক্ত করা হয় এবং পুরো প্রতিষ্ঠানটিকে নতুন করে সাজানো হয়। ২০০৪-০৫ অর্থবছরে রাইফেল বিডি-০৮ প্রস্তুতের পরিকল্পনা প্রক্রিয়া শুরু হয়। যা সফলতা পায় ২০০৮ সালে নাগাদ। বর্তমানে বাংলাদেশ সমরাস্ত্র কারখানায় রাইফেলটির বার্ষিক উৎপাদন বাড়িয়ে ১৪ হাজারে উন্নীত করা হয়েছে।


title: উন সোল নুই

text: উন সোল নুই (ফরাসি: Une Seule Nuit; বাংলা: এক একক রাত্রি) (L'Hymne de la victoire "বিজয় সংগীত" অথবা Ditanyè পরিচিত) বুর্কিনা ফাসোর জাতীয় সঙ্গীত। এই গানের কথা ও সুর দিয়েছেন প্রাক্তন রাষ্ট্রপতি টমাস সাঙ্কারা। এই সঙ্গীতকে ১৯৮৪ সালে জাতীয় সঙ্গীত রূপে গ্রহণ করা হয়।


title: লিন্ডা হান্ট

text: লিন্ডা হান্ট () (জন্ম: ২ এপ্রিল, ১৯৪৫) একজন মার্কিন অভিনেত্রী। তিনি বিভিন্ন চলচ্চিত্র, টিভি, ও মঞ্চ নাটকে অভিনয় করেছেন। তিনি সবচেয়ে বেশি পরিচিত তাঁর অভিনীত ১৯৮২ সালে নির্মিত চলচ্চিত্র "দ্য ইয়ার অফ লিভিং ডেঞ্জারাসলি" বর্তমানে তিনি আমেরিকান টেলিভিশন নেটওয়ার্ক সিবিএস-এর একটি ধারাবাহিকে কাজ করছেন।


title: লিন্ডা হান্ট

text: লিন্ডা হান্টের জন্ম নিউ জার্সির মরিসটাউন শহরে, এবং তিনি বেড়ে উঠেছেন যুক্তরাষ্ট্রের কানেটিকাট অঙ্গরাজ্যের ওয়েস্টপোর্টে। তাঁর মা এলসি ডয়িং হান্ট পেশায় ছিলেন একজন পিয়ানো শিক্ষক এবং তিনি কাজ করতেন ওয়েস্টপোর্ট স্কুল অফ মিউজিকে। হান্টের বাবা রেমন্ড ডেভি ছিলেন লং আইল্যান্ডের হার্পার ফিউয়েল কোম্পানির ভাইস প্রেসিডেন্ট। লিন্ডা হান্ট পড়াশোনা করেছেন বিখ্যাত ইন্টারলোচেন আর্টস একাডেমীতে। মার্সিয়া নামের তাঁর একটি বোন আছে।


title: লিন্ডা হান্ট

text: হান্টের চলচ্চিত্র অভিষেক হয় ১৯৮০ সালে রবার্ট অ্যাল্টম্যান পরিচালিত মিউজিকাল কমেডি "পাপাই"-এ অভিনয়ের মাধ্যমে। এর দুইবছর পর তিনি বিল কনের সাথে একত্রে "দ্য ইয়ার অফ লিভিং ডেঞ্জারাসলি" চলচ্চিত্রে অভিনয়ে করেন। এই চলচ্চিত্রের জন্য তিনি ১৯৮৩ সালে সেরা পার্শ্ব অভিনেত্রী বিভাগে একাডেমি পুরস্কার লাভ করেন।


title: বুরুন্ডি বওয়াকু

text: বুরুন্ডি বওয়াকু (রুন্ডি: Burundi Bwacu) বুরুন্ডির জাতীয় সঙ্গীত। এই গানের কথা জেয়ান-বাপতিস্তে ন্তাহোকাজা অধীনে এক দল লেখক রচনা করেছেন এবং সুর দিয়েছেন মারক বারেঙ্গায়াবো। একে ১৯৬২ সালে স্বাধীনতার সময় জাতীয় সঙ্গীত রূপে গ্রহণ করা হয়েছিল।


title: সআ দে রিমা

text: সআ দে রিমা (ফরাসি: Chant de Ralliement) ক্যামেরুনের জাতীয় সঙ্গীত। এইটি স্বাধীনতার পূর্বে ১৯৪৮ সালে একটি বেসরকারি ভিত্তিক শুরু ব্যবহার করা হয়েছিল এবং ১৯৫৭ সালে সরকারী ভাবে অবলম্বন করা হয়েছিল। এই গানের কথা দিয়েছেন রেনে ডিজাম আফাম, সামুয়েল মিনকিও বাম্বা এবং মোইসে ন্যাত্তে নকো'ও । আর একে রচনা করেছেন রেনে ডিজাম আফাম। গানের কথা ১৯৭৮ সালে পরিবর্তন করা হয়েছিল।


title: কান্তিকো দা লিবেরদাদে

text: কান্তিকো দা লিবেরদাদে (পর্তুগিজ: Cântico da Liberdade) কেপ ভার্দের জাতীয় সঙ্গীত। এইটি ১৯৯৬ সাল থেকে সরকারি হিসেবে ব্যবহারিত হচ্ছে, এর আগে গিনি-বিসাউর জাতীয় সঙ্গীত ব্যবহার করা হতো। এই গানের কথা লিখা হয়েছে আমিলকার স্পেনসার লোপেস এবং রচনা করেছেন আদালবেরতো হিজিনো তাভারেস সিলভা।


title: মোয়াজ্জম হোসেন

text: লেফটেন্যান্ট কমান্ডার মোয়াজ্জম হোসেন (? - মার্চ ২৬, ১৯৭১) প্রকৌশলী। তৎকালীন পাকিস্তান নৌবাহিনীর কর্মকর্তা। ১৯৭১ সালের ২৬ মার্চ বাংলাদেশের স্বাধীনতা যুদ্ধ চলাকালে নিজ বাসভবনে পাকিস্তানী সামরিক বাহিনীর হাতে নিহত হন।


title: মোয়াজ্জম হোসেন

text: ১৯৫০ সালে নৌবাহিনীতে যোগদান করেন। ১৯৫২ সালে তাঁকে ইংল্যান্ডে রয়াল নেভীতে ট্রেনিং ও ইঞ্জিনিয়ারিং পড়ার জন্য পাঠানো হয়। ইংল্যান্ডের রয়াল নেভাল ইঞ্জিনিয়ারিং কলেজ অব ম্যানাডন থেকে ম্যাকানিকাল ইঞ্জিনিয়ারিং পাশ করেন। ট্রেনিং শেষে পাকিস্তানের একমাত্র ক্রুজারশিপ "বাবর"-এ জুনিয়র ইঞ্জিনিয়ার হিসাবে যোগদান করেন। পদবী ছিল "সাব লেফটেন্যান্ট"। পরবর্তীতে একটা ডেস্ট্রয়ার জাহাজের চীফ ইঞ্জিনিয়ার হন।


title: মোয়াজ্জম হোসেন

text:
তথাকথিত আগরতলা ষড়যন্ত্র মামলার দ্বিতীয় অভিযুক্ত।
১৯৭১ সালের ২৬শে মার্চ ভোর ছয়টায় পাকিস্তান সেনাবাহিনী তাঁর বাসভবন ঘিরে ফেলে। পালাতে না পেরে তিনি বাথরুমে লুকিয়ে ছিলেন। তাঁকে না পেয়ে সৈন্যরা তাঁর পরিবারের সদস্যদের খুঁজতে থাকলে তিনি বাইরে বেরিয়ে আসেন। সেখানেই ব্রাশ ফায়ার করে তাঁকে হত্যা করা হয়।


title: পশ্চিমবঙ্গ বিধানসভা

text: পশ্চিমবঙ্গ বিধানসভা পশ্চিমবঙ্গের এককক্ষবিশিষ্ট রাজ্য আইনসভা। পশ্চিমবঙ্গের রাজধানী কলকাতার বিবাদীবাগ এলাকায় হাইকোর্টের দক্ষিণে পশ্চিমবঙ্গ বিধানসভা ভবনটি অবস্থিত। বিধানসভার সদস্যদের বিধায়ক বলা হয়। তাঁরা পাঁচ বছরের জন্য জনগণের প্রত্যক্ষ ভোটে নির্বাচিত হন। পশ্চিমবঙ্গ বিধানসভার মোট আসনসংখ্যা ২৯৫। এর মধ্যে ২৯৪টি আসনের বিধায়করা এক-আসনবিশিষ্ট বিধানসভা কেন্দ্র থেকে সরাসরি নির্বাচিত হয়ে আসেন এবং এক জন সদস্য অ্যাংলো-ইন্ডিয়ান সম্প্রদায় থেকে সরাসরি নির্বাচিত হন। সাধারণত, বিধানসভার মেয়াদ পাঁচ বছরের; তবে তার আগেই বিধানসভা ভেঙে দেওয়া যায়।


title: পশ্চিমবঙ্গ বিধানসভা

text: ১৮৬১ সালের ভারতীয় কাউন্সিল আইন বলে, ১৮৬২ সালের ১৮ জানুয়ারি ব্রিটিশ ভারতের তদনীন্তন গভর্নর-জেনারেল ব্রিটিশ বঙ্গপ্রদেশের একটি বারো সদস্যবিশিষ্ট আইনসভা প্রতিষ্ঠা করেন। এই আইনসভার সদস্য ছিলেন বাংলার লেফটানেন্ট গভর্নর এবং কয়েকজন মনোনীত সদস্য। কাউন্সিলের প্রথম অধিবেশনটি বসে ১৮৬২ সালের ১ ফেব্রুয়ারি।প্রারম্ভিক যুগে এই আইনসভাটিকে "বেঙ্গল কাউন্সিল", "লেফটেনান্ট গভর্নরের কাউন্সিল", "বেঙ্গল অ্যাসেম্বলি" ইত্যাদি নামে ডাকা হত। প্রথম দিকে কাউন্সিলের রাজনৈতিক কার্যকলাপ ছিল সীমাবদ্ধ। এই কারণে সঠিকভাবেই এই সভাকে "ছোটলাটের দরবার সভা" বলে অভিহিত করা হত। তবে ১৮৯২ সালের ভারত শাসন আইন বলে কাউন্সিলের রাজনৈতিক প্রতিপত্তি বৃদ্ধি পেতে থাকে। এই সময় কাউন্সিলের সদস্যসংখ্যা বেড়ে হয় ২০; এঁদের মধ্যে ৭ জন ছিলেন নির্বাচিত। ১৯০৯ সালের ভারতীয় কাউন্সিল আইন বলে সভার সদস্য সংখ্যা বৃদ্ধি করে ৫৩ করা হয়। ১৯১৯ সালের ভারত শাসন আইন বলে এই সংখ্যা বৃদ্ধি করে ১৩৯ করা হয়। ১৯১৯ সালের এই আইন বলেই স্থাপিত হয় বঙ্গীয় প্রাদেশিক আইনসভা বা বেঙ্গল লেজিসলেটিভ কাউন্সিল। ১৯২১ সালের ১ ফেব্রুয়ারি, ডিউক অফ কনট আনুষ্ঠানিকভাবে এই সভার উদ্বোধন করেন।


title: পশ্চিমবঙ্গ বিধানসভা

text: ১৯৩৫ সালের ভারত শাসন আইন বলে বঙ্গীয় প্রাদেশিক আইনসভাকে দুটি কক্ষে বিভক্ত করা হয়: লেজিসলেটিভ কাউন্সিল ও লেজিসলেটিভ অ্যাসেম্বলি। ২৫০ সদস্যবিশিষ্ট অ্যাসেম্বলির মেয়াদ ছিল সর্বাধিক পাঁচ বছর। অন্যদিকে কাউন্সিল ছিল একটি স্থায়ী সংস্থা। এই সংস্থায় সদস্যসংখ্যা ৬৩ জনের কম ও ৬৫ জনের বেশি হত না। প্রতি তিন বছর অন্তর সভার এক-তৃতীয়াংশ সদস্য অবসর নিতেন।


title: পশ্চিমবঙ্গ বিধানসভা

text: ১৯৪৭ সালের ১৪ অগস্ট ব্রিটিশ বঙ্গপ্রদেশ পশ্চিমবঙ্গ ও পূর্ব পাকিস্তানে দ্বিধাবিভক্ত হয়ে যায়। পশ্চিমবঙ্গের অন্তর্ভুক্ত ৯০টি কেন্দ্রের বিধায়ক ও দুই জন অ্যাংলো ইন্ডিয়ান সদস্য নিয়ে গঠিত হয় পশ্চিমবঙ্গ বিধানসভা। বঙ্গীয় প্রাদেশিক আইনসভা বিলুপ্ত হয়ে যায়। ১৯৪৭ সালের ২১ নভেম্বর প্রথম পশ্চিমবঙ্গ বিধানসভার অধিবেশন বসে। এই সময় পশ্চিমবঙ্গের মুখ্যমন্ত্রী হন প্রফুল্লচন্দ্র ঘোষ। অন্যান্য নেতাদের মধ্যে উল্লেখযোগ্য ছিলেন বিধানচন্দ্র রায়, জ্যোতি বসু প্রমুখ।


title: পশ্চিমবঙ্গ বিধানসভা

text: ভারতীয় সংবিধানে পশ্চিমবঙ্গের দ্বিকক্ষীয় বিধানসভা অনুমোদিত হয়। ১৯৫২ সালে ৫ জুন ৫১ সদস্যবিশিষ্ট পশ্চিমবঙ্গ বিধান পরিষদ গঠিত হয়। দুই জন অ্যাংলো ইন্ডিয়ান সদস্য হয় বিধানসভার সদস্যসংখ্যা হয় ২৪০। ভারতের প্রথম সাধারণ নির্বাচনের পর ১৯৫২ সালের ১৮ জুন প্রথম পশ্চিমবঙ্গ বিধানসভার অধিবেশন বসে।


title: পশ্চিমবঙ্গ বিধানসভা

text: ১৯৬৯ সালের ২১ মার্চ, পশ্চিমবঙ্গ বিধানসভায় বিধান পরিষদ অবলুপ্তির প্রস্তাব গৃহীত হয়। এই অনুসারে, ভারতীয় সংসদে পশ্চিমবঙ্গ বিধান পরিষদ (অবলুপ্তি) আইন পাস হয়। ১৯৬৯ সালের ১ অগস্ট বিধান পরিষদ অবলুপ্ত হয়।


title: পশ্চিমবঙ্গ বিধানসভা

text: ২০০২ সালে গঠিত সীমানা পুনর্নির্ধারণ কমিশনের সুপারিশ অনুযায়ী ২০০৮ সালে পুনর্নির্ধারিত সীমানায় পশ্চিমবঙ্গের বিধানসভা কেন্দ্রগুলি হল:


title: শামসুজ্জামান

text: শহীদ শামসুজ্জামান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: শামসুজ্জামান

text: শামসুজ্জামানের বাড়ি কুমিল্লা জেলার মেঘনা উপজেলার সোনার চর গ্রামে। তাঁর বাবার নাম মো. দৌলত হোসেন এবং তাঁর মায়ের নাম আয়েতুন নেছা। শামসুজ্জামানেরা দুই ভাই তিন বোন।


title: শামসুজ্জামান

text: শামসুজ্জামান ১৯৭১ সালে ঢাকা বিশ্ববিদ্যালয়ের মৃত্তিকাবিজ্ঞান বিভাগের অনার্স তৃতীয় বর্ষের ছাত্র ছিলেন। মুক্তিযুদ্ধ শুরু হলে তিনি মুক্তিবাহিনীতে যোগ দেওয়ার জন্য ভারতে যান। সেখানে তিনি ২৮ দিনের প্রশিক্ষণ নেন। প্রশিক্ষণ শেষে তাঁকে জেড ফোর্সের অধীন অষ্টম ইস্ট বেঙ্গল রেজিমেন্টে অন্তর্ভুক্ত করা হয়।


title: শামসুজ্জামান

text: ১৯৭১ সালের ৪ আগস্ট শেরপুর জেলার ঝিনাইগাতী উপজেলার অন্তর্গত ১১ নম্বর সেক্টরের অধীন নকশী বিওপিতে গভীর রাতে অ্যাসেম্বলি এরিয়া থেকে এফইউপিতে এলেন দুই কোম্পানি মুক্তিযোদ্ধা। তাঁরা কয়েকটি প্লাটুনে বিভক্ত। একটি প্লাটুনে আছেন শামসুজ্জামান। তাঁরা সীমান্তে পাকিস্তানি সেনাবাহিনীর শক্তিশালী একটি ঘাঁটিতে আক্রমণ করবেন। মুক্তিবাহিনীর দুই কোম্পানিতে সেনা মাত্র ২৪-২৫ জন। বাকি সবাই স্বল্প ট্রেনিংপ্রাপ্ত গণবাহিনীর। তাঁরা মাত্র ২৮ দিনের ট্রেনিং নিয়েছেন। নিয়মিত মুক্তিবাহিনীর অষ্টম ইস্ট বেঙ্গল রেজিমেন্টে তাঁদের অন্তর্ভুক্ত করা হয়েছে। মুক্তিযোদ্ধা সবাই নিঃশব্দে ফায়ারবেসে অবস্থান নিয়েছেন। অধিনায়ক আমীন আহম্মেদ চৌধুরী (বীর বিক্রম) আক্রমণের সংকেত দিলেন। শুরু হলো আর্টিলারি ফায়ার। একই সঙ্গে মুক্তিযোদ্ধারা লক্ষ্যের দিকে এগোতে থাকলেন। পাকিস্তানিরাও বসে থাকল না। তাদের দিক থেকেও শুরু হলো পাল্টা আর্টিলারি ফায়ার। সীমান্তের ওই এলাকাজুড়ে যেন প্রলয় শুরু হয়ে গেল। গোলাগুলিতে গোটা এলাকা প্রকম্পিত হয়ে উঠল।স্বল্প ট্রেনিংপ্রাপ্ত মুক্তিযোদ্ধারা পেশাদার সেনাদের মতো কয়েকটি প্লাটুন অত্যন্ত সাহস ও ক্ষিপ্রতার সঙ্গে গুলি করতে করতে পাকিস্তানি অবস্থানের প্রায় কাছাকাছি পৌঁছে যায়। এর মধ্যে শামসুজ্জামানও ছিলেন। এমন সময় তাদের ওপর এসে পড়ে পাকিস্তানি একটি আর্টিলারি গোলা। গোলার টুকরার আঘাতে বেশ কজন মুক্তিযোদ্ধা শহীদ হন। দু-তিনজনের দেহ ছিন্নভিন্ন হয়ে যায়। এতে মুক্তিযোদ্ধারা কিছুটা ছত্রভঙ্গ হয়ে পড়েন। কিন্তু শামসুজ্জামানসহ আরও কয়েকজন মনোবল হারালেন না। তাঁদের অদম্য মনোবল, সাহস ও বীরত্বে পাকিস্তানিরা কোণঠাসা হয়ে পড়ে। তারা যুদ্ধক্ষেত্র থেকে পালিয়ে যেতে থাকে। শামসুজ্জামান বিওপির ৫০ গজের মধ্যে পৌঁছে গেছেন। হঠাৎ একটি ভূমিমাইনে তিনি শহীদ হন। এই সময় আহত হলেন অধিনায়কসহ মুক্তিবাহিনীর আরও অনেকে। বিজয়ের দ্বারপ্রান্তে এসেও মুক্তিযোদ্ধারা সেদিন সফল হতে পারেননি। শহীদ শামসুজ্জামানসহ অনেক সহযোদ্ধার লাশ সেদিন মুক্তিযোদ্ধারা উদ্ধার করতে পারেননি। যুদ্ধক্ষেত্র পাকিস্তানিদের অনুকূলে চলে যাওয়ায় তাঁদের পশ্চাদপসরণ করতে হয়।


title: কসিমউদ্দিন আহমদ

text:
কসিমউদ্দিন আহমদ (১৯৭১) পাবনা জিলা স্কুলের শিক্ষক ছিলেন। সংগঠক ও সমাজসেবক।
পাবনা জিলা স্কুলে যোগদানের পর তিনি স্কুল স্কাউটের দায়িত্ব গ্রহণ করেন। তৎকালীন পূর্ব পাকিস্তান স্কাউট সমিতির নির্বাহী কমিটির সদস্য ছিলেন। জিলাপাড়া ক্লাব গঠনে তাঁর গুরুত্বপূর্ণ ভূমিকা ছিল। পরবর্তীতে পাবনা জেলা স্পোর্টস এ্যাসোসিয়েশনের দায়িত্ব গ্রহণ করেন। পাবনার রেডক্রস সোসাইটি মূলত তাঁর হাত দিয়েই গড়ে উঠে। মৃতপ্রায় মুসলিম ইন্সটিটিউটকে নতুন করে গড়ে তুলেছিলেন। তিনি ছিলেন পাবনা ইসলামিয়া কলেজের প্রতিষ্ঠাতা সেক্রেটারী। পাবনা নৈশ মহাবিদ্যালয়ের সেক্রেটারী। মাধবপুর মহাবিদ্যালয়ের সেক্রেটারী।


title: কসিমউদ্দিন আহমদ

text: ১৯৫২ সালের ২১শে ফেব্রুয়ারীর পরে পাবনাতে যে ছাত্র ধর্মঘট হয় তাতে উৎসাহ দেবার অভিযোগে তিনি অভিযুক্ত হন। ১৯৭১ সালের মার্চ মাসে অসহযোগ আন্দোলনে তিনি সক্রিয়ভাবে জড়িত ছিলেন।


title: কসিমউদ্দিন আহমদ

text: ১৯৭১ সালে সাঁথিয়া এলাকার জামাতে ইসলামীর সদস্যরা তাঁকে পাকিস্তানী সেনাবাহিনীর হাতে তুলে দেয়।


title: কাদেরিয়া বাহিনী

text: কাদেরিয়া বাহিনী ১৯৭১ সালে বাংলাদেশের স্বাধীনতা যুদ্ধ চলাকালীন সময়ে স্বাধীনতার পক্ষে গঠিত একটি সশস্ত্র গেরিলা বাহিনী। এ বাহিনীর নেতা ছিলেন বঙ্গবীর কাদের সিদ্দিকী। যুদ্ধকালীন সময়ে এই ক্ষুদ্র অথচ লড়াকু বাহিনীটি সাহসিকতার জন্য স্বাধীনতাকামী জনসাধারণের কাছে সুপরিচিতি লাভ করে এবং নেতার নামানুসারে কাদেরিয়া বাহিনী নামে খ্যাতি লাভ করে। সে সময় কাদের সিদ্দিকী "বঙ্গবীর" এবং "বাঘা সিদ্দিকী" নামে পরিচিত হন।


title: কাদেরিয়া বাহিনী

text: কাদের সিদ্দিকী (বীর উত্তম) বর্তমান বাংলাদেশের টাঙ্গাইলে ৫০,০০০ বেসামরিক ব্যক্তি নিয়ে একটি বাহিনী গঠন করেন। এই বাহিনীটি টাঙ্গাইল অঞ্চলে পাকিস্তানী সেনাবাহিনীর বিরুদ্ধে বহু গেরিলা যুদ্ধে জয়লাভ করে। কাদের সিদ্দিকী বাল্লা গ্রামের কাছে মাকরার যুদ্ধে আহত হন। কাদেরিয়া বাহিনী ভূঞাপুর উপজেলার সিরাজকান্দী গ্রামে বিপুল সংখ্যক অস্ত্র ও গোলাবারুদসহ একটি পাকিস্তানী জাহাজ নিজেদের অধিকারে নিতে সক্ষম হয়। বাহিনীটি বেশ কিছু সাঁজোয়া ও বুলেটপ্রতিরোধী যুদ্ধযানও আটক করে। বাংলাদেশের স্বাধীনতা যুদ্ধের সময় এর সদর দপ্তর ছিল টাঙ্গাইল জেলার সখিপুর উপজেলার মহানন্দপুর গ্রামের একটি ভবনে যেখানে বর্তমানে মহানন্দপুর বিজয় স্মৃতি উচ্চ বিদ্যালয় অবস্থিত।


title: কাদেরিয়া বাহিনী

text: ১৯৭১ সালের ১৬ ডিসেম্বরে কাদেরিয়া বাহিনী ভারতীয় মিত্র বাহিনীর সাথে ঢাকায় প্রবেশ করে।


title: কোস্কো

text: কোস্কো অথবা কুযকো (ইংরেজি: উচ্চরণ /ˈkuːskoʊ/; কেচুয়া ভাষায় কুসকু লিখে এবং উচ্চরণ করা হয় ]) আন্দেস পর্বতমালার উরুবাম্বা ভ্যালির কাছে (পবিত্র ভ্যালি), দক্ষিণ-পূর্ব পেরুতে একটি শহর। কুজকো প্রদেশের মত, এটা কোস্কো অঞ্চলের রাজধানী। এটা কুজকোর নটের পূর্ব প্রান্তে অবস্থিত এবং এর উচ্চতা প্রায় ৩,৪০০ মিটারের (১১,২০০ ফুট) কাছাকাছি। ২০০৫ সালের আদমশুমারী অনুসারে এর জনসংখ্যা ৩২৯,২০৩ জন।


title: কোস্কো

text: কোস্কো ঐতিহাসিক ইনকা সাম্রাজ্যের রাজধানী ছিল এবং ইউনেস্কো ১৯৮৩ সালে একে বিশ্ব ঐতিহ্যবাহী স্থান হিসাবে ঘোষণা করে। এটা একটি প্রধান পর্যটক গন্তব্য স্থল এবং প্রতি প্রায় বছর ২ মিলিয়ন একে পর্যটক পরিদর্শন করে। এটা পেরুর সংবিধানে পেরু ঐতিহাসিক রাজধানী হিসেবে মনোনীত করা হয়।


title: কোস্কো

text: এই শহরের আদিবাসী নাম ছিল "কুস্কু" (কেচুয়া ভাষায়)। এটি কেচুয়াতে ব্যবহৃত হয়, যদিও তার উৎপত্তি আইমারা ভাষায় পাওয়া গিয়েছে। আয়ার ভাইদের পৌরাণিক ভিত্তি অনুসারে, শব্দটির উৎপত্তি হয়েছে "কুস্কু ওয়াঙ্কা" ("qusqu wanka") বাক্যংশ থেকে যার অর্থ হল ("পেঁচার পাথর")। এই লোককাহিনী অনুযায়ী, আয়ার আওকু ("Ayar Auca") এক জোড়া ডানা পায় এবং ভবিষ্যত শহরের স্থান দিয়ে উড়ে এবং তার আয়ল্লু ("linage") এর জমির অধিকার চিহ্নিত করতে একটি শিলা রুপান্তরিত হয়।


title: জয় বাংলা

text: জয় বাংলা এমন একটি স্লোগান যা বাংলাদেশের মুক্তিযুদ্ধের সময় জনগণকে তাদের মুক্তিসংগ্রামে প্রবল ভাবে প্রেরণা যুগিয়েছিল। এর আগে বাঙালি কখনো এত তীব্র, সংহত ও তাৎপর্যপূর্ণ স্লোগান দেয় নি, যাতে একটি পদেই প্রকাশ পেয়েছে রাজনীতি, সংস্কৃতি, দেশ, ভাষার সৌন্দর্য ও জাতীয় আবেগ । জয় বাংলা স্লোগান ছিল মুক্তিযুদ্ধকালীন বাঙালির প্রেরণার উৎস। সফল অপারেশন শেষে বা যুদ্ধ জয়ের পর অবধারিত ভাবে মুক্তিযোদ্ধারা চিৎকার করে জয় বাংলা স্লোগান দিয়ে জয় উদযাপন করত


title: জয় বাংলা

text: কখন কীভাবে এই স্লোগানটির উৎপত্তি হয়েছিল তা সুনিশ্চিতভাবে জানা যায় না। একসূত্রে বলা হয়েছে যে ১৫ই সেপ্টেম্বর ১৯৬৯ তারিখে ঢাকা বিশ্ববিদ্যালয়-এর মধুর ক্যান্টিনে শিক্ষা দিবস (১৭ মার্চ) যৌথভাবে পালনের জন্য কর্মসূচি প্রণয়নের সর্বদলীয় ছাত্র সংগ্রাম পরিষদ-এর আহুত সভায় তৎকালীন রাষ্ট্রবিজ্ঞান বিভাগের দ্বিতীয় বর্ষের ছাত্র আফতাব আহমেদ ও চিশতী হেলালুর রহমান "জয় বাংলা" স্লোগানটি সর্বপ্রথম উচ্চারণ করেন। তবে ১৯ জানুয়ারি ১৯৭০-এ ঢাকা শহরের পল্টনের এক জনসভায় ছাত্রনেতা সিরাজুল আলম খান তাঁর ভাষণে সর্বপ্রথম "জয় বাংলা" স্লোগানটি উচ্চারণ করেছিলেন বলে প্রচলিত আছে। বঙ্গবন্ধু শেখ মুজিবুর রহমান নিজে প্রথম "জয় বাংলা" স্লোগানটি উচ্চারণ করেন ৭ মার্চ ১৯৭০-এ ঢাকার রেসকোর্স ময়দানের বিশাল জনসভার ভাষণে।


title: জয় বাংলা

text:
আওয়ামী লীগ নেতা শেখ মুজিবুর রহমান ৭ মার্চ ১৯৭১ তারিখে প্রদত্ত তাঁর বিখ্যাত সাতই মার্চের ভাষণ সমাপ্ত করেছিলেন "জয় বাংলা" উচ্চারণ করে। এই ভাষণের পর থেকে এটি সাধারণ মানুষের কাছে জনপ্রিয়তা লাভ করতে শুরু করে। এর কাছাকাছি শব্দ ছিল উর্দু "জিন্দাবাদ"। তৎকালীন বর্ষীয়ান জননেতা মাওলানা ভাসানী ১৯৭১-এর শুরু থেকে "স্বাধীন বাংলা জিন্দাবাদ", "আযাদ বাংলা জিন্দাবাদ" প্রভৃতি স্লোগান ব্যবহার করতেন। ১৯৭১-এর মার্চ থেকে জনসভা, মিছিলে এবং প্রচারণার সময় "জয় বাংলা" স্লোগানটি ব্যবহৃত হতে থাকে। ২৭ মার্চ ১৯৭১ মেজর জিয়াউর রহমান পাকিস্তানী সেনাবাহিনীর বিরূদ্ধে বিদ্রোহ করে অস্থায়ী কালুর ঘাট বেতার কেন্দ্র থেকে যে স্বাধীনতার ঘোষণাপত্র পাঠ করেছিলেন তার শেষেও তিনি "জয় বাংলা" উচ্চারণ করেন। মুক্তিযুদ্ধ শুরু হওয়ার পর স্বাধীন বাংলা বেতার কেন্দ্র থেকে বিভিন্ন সময় "জয় বাংলা" ব্যবহার করা হতো। এই বেতার কেন্দ্রের স্বাক্ষরসঙ্গীত ছিল "জয় বাংলা, বাংলার জয়"।
স্বাধীন বাংলা বেতার কেন্দ্র থেকে ১১ এপ্রিল ১৯৭১ তারিখে প্রচারিত প্রধানমন্ত্রী তাজউদ্দিন আহ্‌মদের প্রথম বেতার ভাষণটি শেষ হয়েছিল "জয় বাংলা, জয় স্বাধীন বাংলাদেশ" স্লোগান দিয়ে। আজও স্লোগানটি সমান ভাবে রাজনৈতিক স্লোগান হিসাবে ব্যবহার হয় ৷


title: পেগি অ্যাশক্রফ্‌ট

text: ডেম পেগি অ্যাশক্রফ্‌ট (), ডিবিই (জন্ম: ২২ ডিসেম্বর, ১৯০৭ – ১৪ জুন, ১৯৯১) একজন নাইট উপাধি প্রাপ্ত ইংরেজ অভিনেত্রী।


title: পেগি অ্যাশক্রফ্‌ট

text: তাঁর জন্ম হয়েছিলো ইংল্যান্ডের ক্রয়ডনে এবং জন্মনাম ছিলো এডিথ মার্গারেট এমিলি অ্যাশক্রফ্‌ট। অ্যাশক্রফ্‌ট পড়াশোনা শুরু করেন উডওয়ার্ড স্কুলে, পরবর্তীতে তিনি পড়েন ক্রয়ডন, এবং সেন্টাল স্কুল অফ স্পিচ অ্যান্ড ড্রামা-তে। প্রথম থেকেই তিনি একজন দক্ষতাসম্পন্ন অভিনেত্রী ছিলেন। ১৯২৯ সালে "জিউ সাস" চলচ্চিত্রে অভিনয়ের মাধ্যমে তিনি প্রথম আলোচনায় আসেন।


title: পেগি অ্যাশক্রফ্‌ট

text: তিনি তিনবার বিয়ে করেছেন। প্রথমবার রুপার্ট হার্ট ডেভিসের সাথে (১৯২৯-১৯৩৩), এরপর থিওডোর কমিসারজেভস্কির সাথে (১৯৩৪)। সর্বশেষ তিনি বিয়ে করেন জেরেমি হাটচিনসনকে (১৯৪০-১৯৬৫)। তৃতীয় স্বামীর ঘরে অ্যাশক্রফ্‌টের তিন সন্তান আছে। ফরাসি সঙ্গীতশিল্পী এমিলি লুইজু তাঁর নাতনী।


title: পেগি অ্যাশক্রফ্‌ট

text: ১৯৯১ সালে লন্ডনে স্ট্রোকজনিত কারণে পেগি অ্যাশক্রফ্‌ট মৃত্যুবরণ করেন। মৃত্যুকালে তাঁর বয়স হয়েছিলো ৮৩ বছর।


title: ইনল্যান্ড টাইপ্যান

text: ইনল্যান্ড টাইপ্যান () (বৈজ্ঞানিক নাম: "Oxyuranus microlepidotus"), যা স্মল স্কেলড স্নেক (Small Scaled Snake) বা ফিয়ারস স্নেক (Fierce Snake) নামেও পরিচিত। এটির বাসস্থান অস্ট্রেলিয়ায়, এবং এটি ভূমিতে এখন পর্যন্ত প্রাপ্ত পৃথিবীর সবচেয়ে বিষধর সাপ। এটি মূলত এলাপিডি পরিবারভুক্ত টাইপ্যান গণের একটি প্রজাতি। যদিও এটি অত্যন্ত বিষধর, তারপরেও আচার-আচরণের দিক থেকে এটি যথেষ্ট শান্ত এবং লুকিয়ে থাকতে পছন্দ করে। বিপদে পড়লে প্রথমত পালানোর চেষ্টা করে। শুধুমাত্র তখনই এটি দংশন করে যখন নিজেকে হুমকির সম্মুখীন মনে করে।


title: ইনল্যান্ড টাইপ্যান

text: ইনল্যান্ড টাইপ্যানের ত্বক গাঢ় রং বিশিষ্ট। এটি গাঢ় বাদামী কালো আবহ থেকে জলপাই-সবুজ বাদামী রং পর্যন্ত হতে পারে। এটির পেছনভাগ এবং লেজ সাধারণত ধূসর রংয়ের এবং বাদামী শেড বিশিষ্ট, কিছু কিছু ক্ষেত্রে কালো রংয়ের শেডও দেখা যায়। ইনল্যান্ড টাইপ্যানের গড় দৈর্ঘ্য প্রায় । এবং সর্বোচ্চ তা পর্যন্ত হতে পারে।


title: ইনল্যান্ড টাইপ্যান

text: ইনল্যান্ড টাইপ্যানের মূল বাসস্থান হচ্ছে অস্ট্রেলিয়ার মধ্যভাগের শুষ্ক ও অনুর্বর অঞ্চলে, সেখান থেকে উত্তর টেরিটরির দক্ষিণ পশ্চিমাঞ্চল পর্যন্ত, এবং পশ্চিম কুইন্সল্যান্ডে। এছাড়া আয়ার হ্রদের উত্তরে, মারি নদীর পশ্চিম প্রান্ত, এবং ডার্লিং ও মারাম্‌বিজি নদীর অববাহিকায় এই সাপের বিস্তৃতি লক্ষ্য করা যায়। শুস্ক অঞ্চলে এই সাপ ব্যাপক ভাবে দেখতে পাওয়া যায়।


title: ইনল্যান্ড টাইপ্যান

text: ইনল্যান্ড টাইপ্যান মূলত একটি গর্তবাসী সাপ। এর মূল খাদ্যতালিকায় আছে ছোট রোডেন্ট, যেমন: ইঁদুর ও নেংটি ইঁদুর ইত্যাদি।


title: ইনল্যান্ড টাইপ্যান

text: এই সাপ মূলত রোডেন্ট, ইঁদুর, এবং পাখি খেয়ে জীবন নির্বাহ করে। এটি শিকারে সময় চুপচাপ থেকে একটিমাত্র দংশনের মাধ্যমে শিকারকে ধরাশায়ী করে এবং নিরাপদে শিকার ভক্ষণের জন্য শিকারকৃত প্রাণীর মৃত্যুর আগ পর্যন্ত অপেক্ষা করে।


title: ইনল্যান্ড টাইপ্যান

text: ডিম পাড়ার সময় হলে ইনল্যান্ড টাইপ্যান একসাথে ১২-২৪টা ডিম পাড়ে। দুই মাস পর ডিম থেকে বাচ্চা ফুটে বেরোয়। সচারচর কোনো প্রাণীর পরিত্যাক্ত বসবাসের স্থানে এই সাপ ডিম পাড়ে। অন্যান্য অনেক প্রাণীর মতোই এদের প্রজননের হার নির্ভর করে খাবারের সহজপ্রাপ্যতার ওপর। খাবারের কম লভ্য হলে এর প্রজনন হার কমে যায়।


title: বাংলাদেশের সরীসৃপের তালিকা

text: বাংলাদেশের সরীসৃপ বাংলাদেশের জীববৈচিত্রের একটি অন্যতম অংশ হিসেবে বিবেচিত। বাংলাদেশে প্রাপ্ত ৯০৩টি প্রজাতির বণ্যপ্রাণীর মধ্যে সরীসৃপের সংখ্যা ১২৬। বিভিন্ন স্থানে বনাঞ্চলের ক্রমহ্রাসমান পরিস্থিতির কারণে এই সরীসৃপের অর্ধেক অংশই আজ হুমকির সম্মুখীন। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন)-এর মতে বর্তমানে বাংলাদেশে বিপন্ন প্রায় প্রজাতির সরীসৃপের সংখ্যা ৬৩।


title: বাংলাদেশের সরীসৃপের তালিকা

text: বাংলাদেশের সরীসৃপের মধ্যে ৩টি রয়েছে,


title: বাংলাদেশের সরীসৃপের তালিকা

text: বাংলাদেশের উভচরের ভেতরে আছে কচ্ছপ এবং ব্যাঙ। বাংলাদেশে প্রায় ৪০ প্রজাতির ব্যাঙ এবং ২৯ প্রজাতির কচ্ছপ পাওয়া যায়। এসব প্রজাতির প্রায় সবগুলোই ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ ও ২ অনুযায়ী সংরক্ষিত। নিচে বাংলাদেশের ব্যাঙের একটি তালিকা দেয়া হলো।পরিবারঃ Chikilidae


title: বাংলাদেশের সরীসৃপের তালিকা

text:
বাংলাদেশে আছে কচ্ছপের ২৯টি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ ও ২ অনুযায়ী এসব প্রজাতি সংরক্ষিত। অর্থাৎ আইন অনুসারে এই ২৯ প্রজাতির কচ্ছপ শিকার, বিক্রয় ও বিপণন বাংলাদেশের আইনে শাস্তিযোগ্য অপরাধ। নিম্নে তফসিল এদের নাম উল্লেখ করা হলও
বাংলাদেশে টিকটিকি আঁচিল, অঞ্জন, গুইসাপ ইত্যাদি আছে ৩২টি প্রজাতি।
বাংলাদেশে আছে প্রায় ৯৪ প্রজাতির সাপ। এই ৯৪ প্রজাতির বাংলাদেশের সাপের তালিকাটি দেখুন।


পিপল ফর দি ইথিকাল ট্রিটমেন্ট অফ অ্যানিম্যালস () যা সংক্ষেপে পেটা () নামে পরিচিত, যুক্তরাস্ট্রের ভার্জিনিয়া অঙ্গরাজ্যের নরফোক শহর ভিত্তিক প্রাণী অধিকার আদায়ের উদ্দেশ্যে আন্দোলনকারী একটি অলাভজনক প্রতিষ্ঠান। বিশ্বব্যাপী এটির সদস্য সংখ্যা প্রায় বিশ লক্ষ, এবং প্রতিষ্ঠানটি নিজেদের বিশ্বের সবচেয়ে বৃহৎ প্রাণী অধিকার সংরক্ষণমূলক সংগঠন হিসেবে দাবি করে। এটির অন্যতম প্রতিষ্ঠাতা ইনগ্রিড নিউকির্ক বর্তমানে এর আন্তর্জাতিক প্রেসিডেন্টের পদে দায়িত্ব পালন করছেন।


title: পিপল ফর দি ইথিকাল ট্রিটমেন্ট অফ অ্যানিম্যালস

text: ১৯৮০ সালে প্রতিষ্ঠিত এই সংগঠনটি প্রথম থেকেই একটি করমুক্ত অলাভজনক প্রতিষ্ঠান হিসেবে যুক্তরাষ্ট্রে নিবন্ধিত। এর সবর্মোট কর্মচারীর সংখ্যা ১৮৭, এবং প্রতিষ্ঠানটি প্রায় সম্পূর্ণই এর সদস্যদের দানকৃত অর্থের দ্বারা চালিত। এর নিজস্ব প্রাতিষ্ঠানিক ওয়েবসাইট অনুসারে বর্তমানে প্রতিষ্ঠানটি যে চারটি মূল বিষয় নিয়ে কাজ করছে তা হলো: ফ্যাক্টরি ফার্মিং (মাংস উৎপাদনের উদ্দেশ্যে পশুপালন), ফার ফার্মিং (পশম উৎপাদনের উদ্দেশ্যে পশু পালন), অ্যানিম্যাল টেস্টিং (বিভিন্ন পরীক্ষা-নিরীক্ষায় প্রাণীর ব্যবহার), এবং বিনোদনের উদ্দেশ্যে প্রাণীর ব্যবহার। তাছাড়াও নিউকির্ক বলেন, "আমাদের লক্ষ্য হচ্ছে সম্পূর্ণ প্রাণী স্বাধীনতা"। এটি বিভিন্ন স্থানে প্রাণী হত্যার বিরুদ্ধেও প্রতিবাদ করে, যেমন: ক্ষেত-খামারে পোকা-মাকড় দমন (পেস্ট কন্ট্রোল), কুকুর বা মোরগ লড়াই, ষাড়ের লড়াই, এবং মাছ ধরা। এটি জনসাধারণকে বিভিন্ন বিজ্ঞাপনের মাধ্যমে সচেতনতা সৃষ্টির চেষ্টা চালায়। এছাড়া তাঁরা বিভিন্ন ক্ষেত্রে তদন্ত ও প্রাণী উদ্ধারের কাজও করে থাকে। প্রতিষ্ঠানটির স্লোগান হচ্ছে, “” অর্থাৎ, “প্রাণীরা আমাদের খাবার, পরিধান, পরীক্ষা-নিরীক্ষা, বা বিনোদনে ব্যবহারের জন্য নয়।”


text: জ্যাক হ্যানা, জিম ফ্লাওয়ার, ও স্টিভ আরউইনেদর মতো বন্যপ্রাণী বিশেষজ্ঞ ও সংরক্ষকদের “আত্ম-স্বীকৃত বন্যপ্রাণী সৈনিক” অভিহিত করার মাধ্যমে সমালোচনা করে আসছে। পেটার রক্ষণশীল ভাষ্যমতে, প্রাণীদের বা তাদের বাসা লক্ষ্য করে তাদেরকে চাপে রাখা, খাচায় আটক করা, বা তাদের সাথে কুস্তি খেলা—এগুলোর মাধ্যমে তাদেরকে সংরক্ষণ করা হয় না। এই ধরনের কাজ প্রায় সময়ই অপরিণত প্রাণীদের সাথে করা হয়, অথচ তখন তাদের থাকার কথা তাদের মায়ের সাথে। পেটার সাথে এ ধরণের প্রাণী সংরক্ষণ ব্যক্তিত্বদের বিরোধ জনপ্রকাশ্যের মনোযোগ লাভ করে ২০০৬ সালে, যখন পেটার তৎকালীন ভাইস-প্রেসিডেন্ট ড্যান ম্যাথিউ আরউইনের উদ্দেশ্যে সমালোচনা করে বলেন, “...প্রাণীদেরকে সংঘাতের দিকে ঠেলে দেওয়ার মাধ্যমে সে (স্টিভ আরউইন) সে তার পেশাজীবনকে গঠন করেছিলো, যা শিশুদেরকে জানানোর ক্ষেত্রে অত্যন্ত ভয়াবহ অর্থ বয়ে আনে।” (“”) এর পাল্টা জবাবের প্রেক্ষিতে অস্ট্রেলীয় সংসদ সদস্য ব্রুস স্কট পেটার উদ্দেশ্যে বলেন যে, এ ধরনের বক্তব্যের জন্য আরউইনের পরিবার ও বাদবাকি অস্ট্রেলিয়ার কাছে পেটার ক্ষমা চাওয়া উচিত।


title: নারী

text: নারী বলতে পৃথিবীর অন্যতম প্রাণী মানুষের স্ত্রী-বাচকতা নির্দেশক রূপটিকে বোঝানো হয় । এর বিপরীত পুরুষ , নর প্রভৃতি । সংস্কৃত নৃ শব্দটি থেকে নারী শব্দটির উৎপত্তি (নৃ+ঈ=নারী) । ‘নারী’ শব্দটি সাধারণত প্রাপ্তবয়স্ক স্ত্রী-মানুষের ক্ষেত্রে ব্যবহৃত হয় , যেখানে ‘মেয়ে’ শব্দটি ব্যবহৃত হয় স্ত্রী-শিশু বা কিশোরীর ক্ষেত্রে । তাছাড়া বয়সের বাধা ডিঙিয়েও নারী শব্দটি সমগ্র স্ত্রী-জাতিকে নির্দেশ করতে ব্যবহৃত হতে পারে , যেমন: "নারী অধিকার" দ্বারা সমগ্র স্ত্রী জাতির প্রাপ্য অধিকারকে বোঝানো হয় ।যা একটি মেয়েকে নারীত্বে পৌছে দেয় সেই রজঃস্রাবের শুরুকেই সাধারণত নারীত্ব শুরু ব'লে ধরা হয় , অর্থাৎ শারীরিকভাবে মেয়েটির জন্ম দানের সক্ষমতার প্রাকৃতিক সাক্ষ্য সদ্যকিশোরীটিকে নারী হিসেবে প্রতিষ্ঠা দেয় । অনেক দেশেই নারীত্বে পদার্পণকে বিভিন্ন সামাজিক বা ধর্মীয় আচার অনুষ্ঠানের মাধ্যমে পালন করা হয় , যেমন:হিন্দুদের ঋতুশুদ্ধি উদযাপন এমন এক অনুষ্ঠান , এছাড়া ইহুদি , খ্রিস্টান ও মুসলমান সমাজের কোনো কোনো স্থানে এরকম অনুষ্ঠানাদি দেখা যায় । এছাড়া কোনো কোনো ক্ষেত্রে ১২ থেকে ২১ বছর মধ্যবর্তী কোনো একটি নির্দিষ্ট বয়সের জন্মদিন পালনের সময় বিশেষ অনুষ্ঠান উদযাপনের মাধ্যমেও নারীত্বে পদার্পণমূলক অনুষ্ঠান পালন করা হয় ।


title: নারী

text: প্রায় সকল সংষ্কৃতিতেই কুমারীত্বের সাথে পারিবারিক সম্মান জড়িত থাকায় সেখানে "মেয়ে" শব্দটি কখনো "বিয়ে হয়নি এমন নারী"কে পরিচয় করাতে ব্যবহৃত হয় । বিয়ের আগে কোনো নারী যৌনসম্পর্ক করেছে বলে প্রমাণিত হয় , তবে তা পরিবারের জন্য অসম্মাণকর হিসেবে বিবেচিত হয়ে থাকে । ইংরেজি 'মেইডেন' শব্দটি অবিবাহিত নারীদের বোঝাতে ব্যবহৃত হয় ।


title: নারী

text: ঐতিহাসিকভাবেই নারীকে গৃহপ্রকোষ্ঠে আবদ্ধ রাখা হয়েছে। পরিবার থেকেই তাদেরকে বিজ্ঞান চর্চায় অংশগ্রহণ কিংবা উদ্বুদ্ধ করা হয়নি। মার্কিন যুক্তরাষ্ট্রে ১৯২৩ সালে সমান অধিকার আইন আকারে গৃহীত হবার পর নারীদেরকে উল্লেখযোগ্য হারে বিজ্ঞান বিষয়ে অংশগ্রহণ করতে দেখা যায়। কিন্ত বিজ্ঞানে অংশগ্রহণের হার প্রকৌশল বিদ্যার তুলনায় নিম্নমুখী। বিজ্ঞান ও প্রকৌশলে ডক্টরেট গ্রহণের সংখ্যা ১৯৭০ সালে ৭% থেকে ১৯৮৫ সালে ৩৪%-এ দাড়ায়। তন্মধ্যে প্রকৌশলে স্নাতক ডিগ্রীর সংখ্যা যেখানে ছিল ১৯৭৫ সালে ছিল মাত্র ৩৮৫ জন, সেখানে ১৯৮৫ সালে ১১০০০ ছাড়িয়ে যায়। শিক্ষাক্ষেত্রে আইনের মাধ্যমে নারীকে বিশেষায়িত করলেও এখনো এ পেশায় বেশ অসমতা বিরাজ করছে।


title: নারী

text: বিশ্ববিদ্যালয় পর্যায়ে ১৯৮৯ সালে বিজ্ঞানী হিসেবে পুরুষের অংশগ্রহণ ছিল ৬৫% এবং মাত্র ৪০% নারী উচ্চ পদে আসীন ছিলেন। যেখানে পূর্ণাঙ্গকালীন একজন বিজ্ঞানীর বার্ষিক আয় $৪৮,০০০; সেখানে নারীর আয় ছিল $৪২,০০০।


title: লা রনেসঁস

text: লা রনেসঁস (ফরাসি: La Renaissance; "নবজাগরণ") মধ্য আফ্রিকান প্রজাতন্ত্রের জাতীয় সঙ্গীত। এইটি ১৯৬০ সালে স্বাধীনতার ওপর অবলম্বন করা হয়েছিল। এই গানের কথা লিখেছেন ঐ সময়ের প্রধানমন্ত্রী, বারথেলেমাই বোগান্দা এবং একে রচনা করেছেন "হেরবেট পেপার", যিনি সেনেগালের জাতীয় সঙ্গীতও রচনা করেছেন।


title: লা রনেসঁস

text: সাঙ্গো ভাষাতে একটি সংষ্করণ আছে "E Zingo"।


title: রুশ ডুবোজাহাজ কে-১৪১ কুরস্ক

text: কে-১৪১ ‘কুরস্ক’ () হচ্ছে রাশিয়ান নৌবাহিনীর একটি অস্কার-২ শ্রেণীর পারমাণবিক ক্রুজ মিসাইল ডুবোজাহাজ (Submarine)। ১২ আগস্ট, ২০০০ সালে এটি এর সকল আরোহীসহ ব্যারেন্টস সাগরে ডুবে যায়। রাশিয়ান ভাষায় কুরস্কের পূর্ণ নাম Атомная подводная лодка, যার বাংলা অনুবাদ হচ্ছে নিউক্লীয় শক্তিচালিত সাবমেরিন ‘কুরস্ক’ (Курск [АПЛ ‘Курск’])। এটির নামকরণ করা হয়েছিলো রাশিয়ার শহর কুরস্কের নাম অনুসারে, এবং এই শহরেই ১৯৪৩ সালে সামরিক ইতিহাসের সর্ববৃহৎ ট্যাংক যুদ্ধ সংঘটিত হয়েছিলো, যা ব্যাটল অফ কুরস্ক বা কুরস্কের যুদ্ধ নামে পরিচিত। এটি ছিলো সোভিয়েত ইউনিয়নের পতনের পর রাশিয়ার নির্মিত নৌহবহরের একটি অন্যতম গুরুত্বপূর্ণ সংযোজন, যা ১৯৯৪ সালে ডিসেম্বরে রাশিয়ান নৌবাহিনীর নর্দান ফ্লিট বা উত্তর নৌবহরে কমিশন লাভ করে।


title: রুশ ডুবোজাহাজ কে-১৪১ কুরস্ক

text: মূল ঘটনা: ১২ আগষ্ট,২০০০ সাল, সকাল রাশিইয়ার নৌ-বহরের নিজেদের মহরা শুরু হয় । এই মহরায় নৌ-বহরের প্রতিপক্ষ ছিল রাশিয়ার একটি সাবমেরিন যার নাম ছিল কুরস্ক কে-১৪১ । রাশিয়ান বহরের অন্যতম রনতরী “পিটার দি গ্রেট” এর বিপক্ষেই প্রথমে মহড়া শুরু হয় । ৫ বছর ধরে সাবমেরিনটির দায়িত্বে, ল্যাফটেন্যান্ট ক্যপ্টেন দিমিত্রি কালাশ্নিকভ ।


title: রুশ ডুবোজাহাজ কে-১৪১ কুরস্ক

text: মহড়া শুরুর কিছুক্ষন পরেই ক্যপ্টেন লিয়াকশন সাবমেরিনের গতি কমিয়ে ঘন্টায় ৮ নট করার নির্দেশ দেন । এরপর তিনি ৯০০০ পাউন্ডের ৬৫-৭৬ টর্পেডো (যা “ফ্যাটগার্ল” নামে পরিচিত)নিক্ষেপের জন্য প্রস্তুতির আদেশ দেন । এই টর্পেডোগুলো কেরোসিন তেল দ্বারা প্রোপেলড হয় । কিন্তু এটি সমুদ্রের তলদেশ থেকে নিরাপদে নিক্ষেপের জন্য প্রচুর শক্তির প্রয়োজন হয় । আর এই শক্তি যোগানের জন্য টর্পেডোগুলোতে ব্যবহার করা হয় “হাইড্রোজেন পার-অক্সাইড” । এটি খুবই সাধারন একটি যৌগ । কিন্ত উপযুক্ত পরিবেশে কপার অথবা ব্রাস এর সংস্পর্শে এলে এটি অতি মাত্রায় ভয়ানক হয়ে উঠতে পারে ।


title: রুশ ডুবোজাহাজ কে-১৪১ কুরস্ক

text: টর্পেডো ছোড়ার আগ-মুহূর্তে হটাৎ ব্যাপক শব্দে টর্পেডো রুমে একটি টর্পেডো বিস্ফোরিত হয় । সেখানকার তাপমাত্রা মুহুর্তেই ৫০০০ ডিগ্রি সেলসিয়াসে পৌছায় । এর কিছুক্ষন পরেই একসাথে আরো চারটি টর্পেডোর বিস্ফোরন হয় । শক্তিশালী সাবমেরিনটি ব্যাপক ক্ষতিগ্রস্ত হয় এবং ধীরে ধীরে ব্যারেন্টস সাগরের ৩৩০ ফুট নিচে সমুদ্র পৃষ্টতলে পতিত হয় । এত বড় বিস্ফোরনেও সাবমেরিনের নিউক্লিয়ার রিএক্টরের কোন ক্ষতি ই হয়নি । সাবমেরিনের ১১৮ জনের মধ্যে ২৩ জন বাদে সকলেই মৃত্যুমুখে পতিত হয়। কুরস্ক অনেকগুলো কম্পার্টমেন্টে বিভক্ত ছিল । এর মধ্যে ৪ টি কম্পার্টমেন্ট কোন ক্ষতির সম্মুখিন হয়নি ।